**МОНГОЛ УЛСЫН ИХ ХУРЛЫН 2021 ОНЫ НАМРЫН ЭЭЛЖИТ ЧУУЛГАНЫ НИЙМГИЙН БОДЛОГЫН БАЙНГЫН ХОРОО БОЛОН ТҮР ХОРОО /КОРОНАВИРУСТ ХАЛДВАР /КОВИД-19/-ЫН ЦАР ТАХЛААС УРЬДЧИЛАН СЭРГИЙЛЭХ, ТЭМЦЭХ, НИЙГЭМ, ЭДИЙН ЗАСАГТ ҮЗҮҮЛЭХ СӨРӨГ НӨЛӨӨЛЛИЙГ БУУРУУЛАХ ТУХАЙ ХУУЛИЙН БИЕЛЭЛТИЙГ САР ТУТАМ НЭЭЛТТЭЙГЭЭР ХЭЛЭЛЦЭЖ, ХЯНАЛТ ТАВИХ ШААРДЛАГАТАЙ БОЛ УЛСЫН ИХ ХУРЛЫН ХОЛБОГДОХ БАЙНГЫН ХОРООНЫ ХУРАЛДААНААР ХЭЛЭЛЦҮҮЛЭХ, САНАЛ, ДҮГНЭЛТ ГАРГАХ ҮҮРЭГ БҮХИЙ/-НЫ 12 ДУГААР САРЫН 14-НИЙ ӨДӨР /МЯГМАР ГАРАГ/-ИЙН**

**ХАМТАРСАН ХУРАЛДААНЫ ТЭМДЭГЛЭЛИЙН ТОВЬЁГ**

|  |  |  |
| --- | --- | --- |
| ***№*** | ***Баримтын агуулга*** | ***Хуудасны дугаар*** |
| 1 | Хуралдааны товч тэмдэглэл | 1-2 |
| 2 | Хуралдааны дэлгэрэнгүй тэмдэглэл | 3-42 |
| 1.Цар тахалын Омикрон хувилбарын нөхцөл байдлын талаар болон эрүүл мэндийн байгууллагуудаас хэрэгжүүлж буй арга хэмжээний | 3-42 |

***Монгол Улсын Их Хурлын 2021 оны намрын ээлжит чуулганы Нийгмийн бодлогын байнгын хороо болон Түр хороо /Коронавируст халдвар /КОВИД-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуулийн* *биелэлтийг сар тутам нээлттэйгээр хэлэлцэж, хяналт тавих, шаардлагатай бол Улсын Их Хурлын холбогдох Байнгын хорооны хуралдаанаар хэлэлцүүлэх, санал, дүгнэлт гаргах үүрэг бүхий/-ны 12 дугаар сарын 14-ний өдөр /Мягмар гараг/-ийн***

***хамтарсан хуралдааны* *товч тэмдэглэл***

Аюулгүй байдал, гадаад бодлогын байнгын хорооны дарга Б.Баттөмөр ирц, хэлэлцэх асуудлын дарааллыг танилцуулж, хамтарсан хуралдааныг даргалав.

*Хуралдаанд ирвэл зохих 29 гишүүнээс 15 гишүүн хүрэлцэн ирж, 51.7 хувийн ирцтэйгээр хуралдаан 12 цаг 16 минутад Төрийн ордны “Жанжин Д.Сүхбаатар” танхимд эхлэв.*

*Чөлөөтэй: Х.Болорчулуун, Ж.Ганбаатар, С.Ганбаатар, Б.Жавхлан, Ц.Сандаг-Очир, Ц.Туваан, С.Чинзориг, Л.Энх-Амгалан;*

*Эмнэлгийн чөлөөтэй: С.Бямбацогт.*

***Цар тахлын Омикрон хувилбарын нөхцөл байдлын талаар болон Эрүүл мэндийн байгууллагуудаас хэрэгжүүлж буй арга хэмжээ, халдварын дэгдэлтийг бууруулах арга зам, вакцинжуулалтын явц, үр нөлөөний талаар Эрүүл мэндийн сайд С.Энхболдын, Коронавируст халдвар /Ковид-19/-ын шинэ төрлийн Омикрон хувилбар, тархалтаас урьдчилэн сэргийлэх арга хэмжээний талаар Улсын онцгой комиссын дэргэдэх Эрдэмтдийн зөвлөлийн мэдээллийг сонсох.***

Хэлэлцэж буй асуудалтай холбогдуулан Улсын Их Хурлын гишүүн, Монгол Улсын Шадар сайд, Улсын онцгой комиссын дарга С.Амарсайхан, Эрүүл мэндийн сайд С.Энхболд, Онцгой байдлын ерөнхий газрын дарга Г.Ариунбуян, Улсын Онцгой комиссын Нарийн бичгийн дарга Т.Баярхүү, мөн комиссын дэргэдэх Эрдэмтдийн зөвлөлийн нарийн бичгийн дарга О.Батбаяр, Эрүүл мэндийн яамны Төрийн нарийн бичгийн дарга Ц.Эрдэмбилэг, Зам, тээврийн хөгжлийн яамны Төрийн нарийн бичгийн дарга С.Батболд, Гадаад харилцааны яамны Олон улсын гэрээ, эрх зүйн газрын захирал С.Сүхболд, мөн яамны Хилийн хэлтсийн дарга Д.Болд, Нийслэлийн эрүүл мэндийн газрын дарга Б.Бямбадорж, Халдварт өвчин судлалын үндэсний төвийн захирал Ц.Билэгтсайхан, Шадар сайдын ахлах зөвлөх бөгөөд Ажлын албаны дарга Ц.Уртнасан, Шадар сайдын зөвлөх Г.Отгончимэг, П.Оюунчимэг, Ц.Мөнхбаатар нар оролцов.

Хуралдаанд Улсын Их Хурлын Тамгын газрын Хууль, эрх зүйн газрын Байнгын хорооны асуудал хариуцсан хэлтсийн Аюулгүй байдал, гадаад бодлогын байнгын хороо хариуцсан ахлах зөвлөх Ж.Лхагвасүрэн, референт Б.Гандиймаа, Нийгмийн бодлогын байнгын хороо хариуцсан ахлах зөвлөх Б.Цогзолбаяр, референт Б.Мажигсүрэн, Хяналт шалгалт, үнэлгээний газрын Хяналт шалгалтын хэлтсийн референт Х.Хэрлэн нар байлцав.

Цар тахлын Омикрон хувилбарын нөхцөл байдлын талаар болон Эрүүл мэндийн байгууллагуудаас хэрэгжүүлж буй арга хэмжээ, халдварын дэгдэлтийг бууруулах арга зам, вакцинжуулалтын явц, үр нөлөөний талаар мэдээллийг Эрүүл мэндийн сайд С.Энхболд;

Коронавируст халдвар /Ковид-19/-ын шинэ төрлийн Омикрон хувилбар, тархалтаас урьдчилэн сэргийлэх арга хэмжээний талаар Улсын онцгой комиссын дэргэдэх Эрдэмтдийн зөвлөлийн мэдээллийг Улсын Онцгой комиссын дэлгэдэх эрдэмтдийн зөвлөлийн Нарийн бичгийн дарга О.Батбаяр нар тус тус хийв.

Мэдээлэлтэй холбогдуулан Улсын Их Хурлын гишүүн Д.Сарангэрэл, Б.Бейсен, Н.Алтанхуяг, Б.Бат-Эрдэнэ, Ж.Чинбүрэн, М.Оюунчимэг, П.Анужин, Д.Батлут, Б.Жаргалмаа нарын тавьсан асуултад Эрүүл мэндийн сайд С.Энхболд, Эрүүл мэндийн яамны Төрийн нарийн бичгийн дарга Ц.Эрдэмбилэг, Улсын онцгой комиссын Нарийн бичгийн дарга Т.Баярхүү, мөн комиссын дэргэдэх эрдэмтдийн зөвлөлийн Нарийн бичгийн дарга О.Батбаяр нар хариулж, тайлбар хийв.

Улсын Их Хурлын гишүүн Д.Сарангэрэл, Ц.Идэрбат, М.Оюунчимэг нар үг хэлэв.

Цар тахлын Омикрон хувилбарын нөхцөл байдлын талаар болон Эрүүл мэндийн байгууллагуудаас хэрэгжүүлж буй арга хэмжээ, халдварын дэгдэлтийг бууруулах арга зам, вакцинжуулалтын явц, үр нөлөөний талаар Эрүүл мэндийн сайд С.Энхболдын,

Коронавируст халдвар /Ковид-19/-ын шинэ төрлийн Омикрон хувилбар, тархалтаас урьдчилэн сэргийлэх арга хэмжээний талаар Улсын онцгой комиссын дэргэдэх Эрдэмтдийн зөвлөлийн мэдээллийг сонсолоо.

Хамтарсан хуралдаанаар 2 асуудал хэлэлцэв.

Хуралдаан 2 цаг 21 минут үргэлжилж, 29 гишүүнээс 20 гишүүн хүрэлцэн ирж, 68.9 хувийн ирцтэйгээр 14 цаг 37 минутад өндөрлөв.

**Тэмдэглэлтэй танилцсан:**

АЮУЛГҮЙ БАЙДАЛ, ГАДААД БОДЛОГЫН

БАЙНГЫН ХОРООНЫ ДАРГА Б.БАТТӨМӨР

НИЙГМИЙН БОДЛОГЫН БАЙНГЫН

ХОРООНЫ ДАРГА М.ОЮУНЧИМЭГ

**Тэмдэглэл хөтөлсөн:**

ХУРАЛДААНЫ ТЭМДЭГЛЭЛ

ХӨТЛӨХ АЛБАНЫ

ШИНЖЭЭЧ Э.СУВД-ЭРДЭНЭ

**МОНГОЛ УЛСЫН ИХ ХУРЛЫН 2021 ОНЫ НАМРЫН ЭЭЛЖИТ ЧУУЛГАНЫ НИЙМГИЙН БОДЛОГЫН БАЙНГЫН ХОРОО БОЛОН ТҮР ХОРОО /КОРОНАВИРУСТ ХАЛДВАР /КОВИД-19/-ЫН ЦАР ТАХЛААС УРЬДЧИЛАН СЭРГИЙЛЭХ, ТЭМЦЭХ, НИЙГЭМ, ЭДИЙН ЗАСАГТ ҮЗҮҮЛЭХ СӨРӨГ НӨЛӨӨЛЛИЙГ БУУРУУЛАХ ТУХАЙ ХУУЛИЙН БИЕЛЭЛТИЙГ САР ТУТАМ НЭЭЛТТЭЙГЭЭР ХЭЛЭЛЦЭЖ, ХЯНАЛТ ТАВИХ ШААРДЛАГАТАЙ БОЛ УЛСЫН ИХ ХУРЛЫН ХОЛБОГДОХ БАЙНГЫН ХОРООНЫ ХУРАЛДААНААР ХЭЛЭЛЦҮҮЛЭХ, САНАЛ, ДҮГНЭЛТ ГАРГАХ ҮҮРЭГ БҮХИЙ/-НЫ 12 ДУГААР САРЫН 14-НИЙ ӨДӨР /МЯГМАР ГАРАГ/-ИЙН**

**ХАМТАРСАН ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

**Б.Баттөмөр:** Гишүүдийн ирц хүрсэн байна. Нийгмийн бодлогын байнгын хороо болон түр хороо коронавируст халдвараас, КОВИД-оос, цар тахлаас урьдчилан сэргийлэх, тэмцэх, нийгэм эдийн засагт үзүүлэх сөрөг нөлөөллийг бууруулах тухай хуулийн төслийн биелэлтийг сар тутам нээлттэйгээр хэлэлцэж, хяналт тавих, шаардлагатай бол Улсын Их Хурлын холбогдох байнгын хорооны хуралдаанаар хэлэлцүүлэх, санал дүгнэлт гаргах үүрэг бүхий 2021 оны 12 дугаар сарын 14-ний хуралдаан өнөөдөр нээснийг мэдэгдье.

Энэ кронавирусийн түр хорооны хурлын шийдвэр дотор бол юу вэ гэхээр шаардлагатай байнгын хороогоор хэлэлцэнэ. Бид шаардлагатай гэж үзэж байгаа энэ омикрон гээд энэ шинэ вирус илэрсэнтэй холбогдуулаад эрдэмтдийн үгийг сонсъё бас Нийгмийн бодлогынхоо байнгын хорооны гишүүдийнхээ үгийг сонсъё гэж ингэж дуудсан юм. Ингээд хуралдаан нээснийг мэдэгдье.

Хамтарч хийж байгаа учраас Нийгмийн бодлогын байнгын хорооны дарга Оюунчимэг үгээ хэлнэ үү. Энэ дээр хэлэх зүйлүүд юу байна, үгээ хэлээч ээ гэсэн ийм хүсэлтийг тавьж байна.

**М.Оюунчимэг:** Баттөмөр даргад баярлалаа. Энэ КОВИД-ын түр хороотой хамтраад Нийгмийн бодлогын байнгын хороо энэ Омикроны нөхцөл байдал, тэгээд ер нь бид юунаас болгоомжилж урьдчилан сэргийлэх вэ, нөхцөл байдал ямархуу байгаа, аюул хэр байна, эмчилгээ сувилгаа, бэлэн байдал хэр байна гэдгээр манай Нийгмийн бодлогын байнгын хорооны гишүүдийн зүгээс болоод иргэдээс хүсэлт ирсэн. Тэгээд энэ асуудлыг Нийгмийн бодлогын байнгын хорооны энэ долоо хоногийн хэлэлцэх асуудлын жагсаалтад байсан. Харин КОВИД-ын маань түр хороо бас энэ асуудлыг авч хэлэлцэх ийм цаг хугацааны хувьд таарсан учраас тус тусдаа биш хамтраад хэлэлцэх нь чухал юм байна гэж бодоод ингээд хэлэлцэж байгаа. Тэгээд Баттөмөр даргад баярлалаа.

Бид нарын хувьд бол нөгөө эрдэмтдийн багийн мэдээллийг илүүтэй сонсож энэ байдлын талаар иргэдэд цогц мэдээлэл өгөх нь зүйтэй юм байна гэсэн үүднээс энэ эрдэмтдийн багийн мэдээллийг сонсъё гэсэн бодолтой байсан. Манай түр хороон дээр бол Эрүүл мэндийн сайдын мэдээлэл бол давхар ингэж орж ирж байгаа учраас хамтран сонсоод явъя. Манай гишүүд маань идэвхтэй оролцоод цаг үеийн нөхцөл байдлын талаар бас шаардлагатай мэдээллүүдийг авах нь чухал байх. Иргэдийн зүгээс яг хэвлэл мэдээллийн зүгээс ч гэсэн омикроны талаар нэгдмэл нэг ойлголт, мэдээлэлтэй байх нь зөв байна гэсэн ийм хүсэлт ирсэн учраас өнөөдөр бас хэлэлцэж байгаа юм гэдгээ хэлье. Баярлалаа.

**Б.Баттөмөр:** Хамтарсан хуралдаанаар хэлэлцэх асуудлыг танилцуулъя.

Нэгдүгээрт нь цар тахлын омикрон хувилбарын нөхцөл байдлын талаар эрүүл мэндийн байгууллагаас хэрэгжүүлж буй арга хэмжээ, халдварын дэгдэлтийг бууруулах арга зам, вакцинжуулалтын явц, үр нөлөөний талаар мэдээллийг сонсоно.

Хоёр дахь нь коронавируст халдвар, КОВИД-19-ын шинэ төрлийн омикрон хувилбар тархалтаас урьдчилан сэргийлэх арга хэмжээний талаар Улсын онцгой комиссын дэргэдэх эрдэмтдийн зөвлөлийн мэдээллийг сонсох ийм 2 асуудлыг хэлэлцүүлэхээр төлөвлөж оруулж ирж байгаа юм.

Хэлэлцэх асуудлын талаар өөр саналтай гишүүд байна уу? Алга байна, алга байна. Хэлэлцэх асуудалдаа оръё. Энэ хамтарсан хуралдаанд мэдээлэл хийхээр Амарсайхан сайд байна, Шадар сайд. Энхболд Эрүүл мэндийн сайд байна. Ариунбуян Онцгой байдлын ерөнхий газрын дарга, Улсын онцгой комиссын орлогч дарга байна. Ажлын хэсгийн гишүүдийг оруулъя. Баярхүү байна, Улсын онцгой комиссын Нарийн бичгийн дарга. С.Батболд байна. Зам, тээврийн яамны Төрийн нарийн бичгийн дарга С.Батболд байна. Гадаад харилцааны яамны Олон улсын эрх зүйн газрын захирал Болд байна. Гадаад харилцааны яамны Хилийн хэлтсийн дарга. Билэгтсайхан Халдвар судлалын үндэсний төвийн захирал байна. Бямбадорж байна, Нийслэлийн эрүүл мэндийн газрын дарга. Баярболд бас Нийгмийн эрүүл мэндийн газрын дарга байна. Уртнасан Шадар сайдын ахлах зөвлөх байна. Батбаяр байна, Улсын онцгой комиссын дэргэдэх Эрдэмтдийн зөвлөлийн Нарийн бичгийн дарга. Цогзолмаа байна, Халдварт өвчин судлалын үндэсний төвийн вирус судлаач байна. Оюунчимэг, Отгончимэг, Мөнхбаатар гээд Шадар сайдын 3 зөвлөх бас оролцож байгаа юм байна.

Цар тахлын омикрон хувилбарын нөхцөл байдлын талаар болон эрүүл мэндийн байгууллагаас хэрэгжүүлж буй арга хэмжээ, халдварын дэгдэлтийг бууруулах арга зам, вакцинжуулалтын үр нөлөө, вакцинжуулалтын явц, үр нөлөөний талаарх мэдээллийг Эрүүл мэндийн сайд Энхболд хийнэ. Энхболд сайдад микрофон өгье. 3 номер.

**С.Энхболд:** Нийгмийн байнгын хорооны дарга мөн түр хорооны дарга болон эрхэм гишүүдийн энэ өдрийн амгаланг айлтгая. Дэлхийн эрүүл мэндийн байгууллагын мэдээлж байгаагаар омикрон хувилбар маань одоогийн байдлаар өнөөдрийн байдлаар 73 улсад л тархсан байна. Дэлхийн эрүүл мэндийн байгууллагын зүгээс дельта-аас илүү халдвартай байгааг бол онцолж бас мэдэгдэж байгаа. Мөн вакцины үр нөлөөг бууруулж байгааг хүлээн зөвшөөрсөн. Мөн клиникийн хувьд бол харьцангуй омикрон хувилбар маань бусад дельта болон альфа хувилбараас гарч байгаа эмнэл зүйн шинж тэмдэг нь харьцангуй хөнгөн хэлбэртэй явагдаж байна гэсэн ийм дүгнэлтүүдийг бол хийж байна.

Дэлхийн эрүүл мэндийн байгууллагын зүгээс дараагийн шатны вакцин гаргах шаардлагатайг бас мөн онцолж мэдэгдэж байгаа. Зөвхөн энэ омикрон хувилбарт зориулсан. Их Британи улс энэ омикрон давалгаанд хамгийн их өртсөн орны тоонд бол багтаж байгаа. Өдөрт 4700 орчим тохиолдол бүртгэгдэж байна. Мөн одоогийн байдлаар бодит тоо нь бол 20000 орчимд хүрсэн гэж Их Британийн судлаачид бол үзэж байгаа. Энэ оны төгсгөлөөр гэхэд Их Британийн эрдэмтэн судлаачдын тооцоолж байгаагаар энэ оны төгсгөл гэхэд 1 сая хүн халдварлах ийм тооцоолол байна гэсэн ийм тооцооллыг өөрсдөө эрдэмтэн судлаачид нь гаргасан.

Их Британийн засгийн газраас тохиолдлын тоо эрс нэмэгдэж орны ачаалал нэмэгдэнэ, улмаар нас баралт бас нэмэгдэнэ гэсэн ийм тооцооллуудыг хийж байна. Үүнтэй холбоотойгоор18-аас дээш насны иргэдээ энэ вакцинжуулалтад хамруулах ажлыг эрчимтэй эхлүүлээд өдөрт 1 сая хүнийг вакцинжуулалтад хамруул гэсэн ийм ажлыг бол эрчимтэй хийгээд эхэлсэн юм. Бас мөн Эрүүл мэндийн яамнаас ингэж мэдээлж байгаа. Омикрон хувилбар нь вакцины дархлаанаас хэсэгчлэн зайлсхийх боломжтойг Африкийн эрүүл мэндийн судалгааны төвөөс мэдэгдчихсэн байгаа.

“Файзер” компанийн судалгаагаар 2 тун хийлгээд 1 сар, 3 тун хийлгээд 1 сар болсон хүмүүс тэр омикрон вирусийн эсрэг энэ internalising тестийг хийхэд booster тун-тай хүмүүсийн эсрэг үеийн түвшин бол өндөр байна гэсэн ийм судалгааны үр дүнг бол тайлбарлаж байгаа. 2 тунтай хүмүүсийг 25 дахин унасан байна гэсэн энэ тооцооллуудыг хийж байна.

Манай улсын хувьд энэ омикрон хувилбарын эсрэг ямар арга хэмжээ авч хэрэгжүүлж байгаа вэ гэхээр бид нар хамгийн гол нь энэ хилийн боомтууд болон ялангуяа энэ агаарын тээврээр зорчигч гаднаа улсаас ирж байгаа энэ өөрийн болон гаднын зочдыг энэ тандалт сэргээлтийг эрчимжүүлж байгаа. Өнөөдрийн байдлаар 5 боомт дээр ялангуяа энэ Оросын холбооны улстай хиллэсэн хилүүдийг бид нар тандалтын баг явуулж тэнд бол тандалт сэргээлтийг, хариу арга хэмжээг авч байгаа.

“Чингис хаан” нисэх онгоцны буудал дээр ирж байгаа иргэдээс хамар залгиураас нь бол тестийг авч PCR болон түргэвчилсэн тестийг цуг авч байгаа. Тэр түргэвчилсэн тестээр эерэг гарсан тохиолдолд шууд Халдварт өвчний судлалын үндэсний төв дээр тусгаарлаж PCR хариу гартал тэндээ байлгаж баталгаажуулаад. Хэрвээ тэндээ сөрөг гарах юм бол тусгаарлах байр болон гэрийн хяналт руу шилжүүлэх ийм арга хэмжээнүүдийг авч байна. Өнөөдрийн байдлаар 11 сарын 27-ноос хойш 3400 орчим хүн дээр бид нар тандалт сэргийлэлтийг хийсэн байгаа.

3400 хүнээс өнөөдрийн байдлаар 18 эерэг тохиолдол гарсан. Эдгээр хүмүүсийн тандалт сэргийлэлт, ойрын хавьтал гээд ингээд бүгдийг нь судалгааны баг маань Халдварт өвчин судлалын үндэсний төв бүрэн хариуцаж хийж байна.

Вакцинжуулалтын хувьд өнөөдрийн байдлаар booster тунгийн вакцинжуулалт 814000 болсон. Энэ маань зорилтот бүлгийн 18-аас дээш насны бүлгийн 43 хувь, нийт хүн амын 25 хувийг эзэлж байгаа. Өдөрт дунджаар бид нар 10000 гаран хүнд booster тунг хийж байна. Booster тунг болон “веросел” вакцин болон “файзер” вакциныг сонголтоор нь хийлгэж байгаа. Дийлэнх хувь нь “файзер” вакциныг хийж байна. Ялангуяа энэ booster тунгийн вакцинжуулалтын идэвх 18-34 насны бүлэг дээр жоохон тийм сул байгаа. Энийг бид нар ялангуяа энэ дийлэнх хувь нь оюутнууд байгаа учраас их, дээд сургуулиуд дээр энэ багуудыг ажиллуулж энэ вакцинжуулалтын ажлыг эрчимтэй хийгээд явж байна. Ийм товч танилцуулга.

Коронавируст халдварын КОВИД-19-ын шинэ төрлийн омикрон хувилбар тархалтаас урьдчилан сэргийлэх арга хэмжээний талаар Улсын онцгой комиссын дэргэдэх эрдэмтдийн зөвлөлийн мэдээллийг сонсоно. Батбаяр мэдээллийг хийнэ. Хэддүгээр микрофон дээр дээр байна? 1 дүгээр микрофоныг өгье.

**О.Батбаяр:**Та бүхэнд энэ өдрийн мэндийг хүргэе. Slide, дэлгэцэд өгөх юм байна тээ?

**Б.Баттөмөр:** Энэ бэлтгэлийг хурлын бэлтгэлийг хангахгүй яасан юм, яагаад ингээд цаг аваад байна гэж байна. Тэгээд яаралтай ханга тэр юмаа.

**О.Батбаяр:** Дэлхийн 70 гаруй оронд тохиолдлын тоо бүртгэгдээд байна. Бүртгэгдсэн орнуудыг бид зөөвөрлөгдсөн ба дотоодын халдвар бүртгэгдсэн гэж ангилж байгаа. Эндээс та бүхэн илүү тод шараар дотоодын халдвар бүртгэгдсэн орнуудыг харж байна. Энэ дотор дотоодын халдвар эрчимтэй бүртгэгдсэн орнуудад Их Британи, Америкийн нэгдсэн улс, Австрали, Канад, Өмнөд Африк, Энэтхэг зэрэг улс орж байна. Цаашдаа тохиолдлын тоо бол 1-2 сарын дараагаар ер нь дэлхийн бүх орнуудад омикроны давлагаа эхэлнэ гэсэн ийм таамаглалтай байгаа.

Энэ slide дээрээс та бүхэн омикрон хувилбарын яг сэртэнгийн уургийн хажуу талаас нь ямархуу мутациуд орсон болохыг харж байна. Энд нэгдүгээрт бидний яриад байгаа 50 гаран мутаци энд орсон байгаа. Нэгдүгээрт сэртэнгийн уургийн эс рүү нэвтэрдэг рецивтер дээр 15 мутацийн өөрчлөлт бол орсон байгаа. Мөн сэртэнгийн ургийн 2 ген устгагдсан байгаа. Энэ дотроосоо хамгийн ач холбогдолтой нь яг эс рүү нэвтрэхэд эстэй холбогддог эсийн рецивтертэй холбогддог энэ хэсэг дээр 10 мутаци бүртгэгдсэн байгаа. Дельта хувилбар дээр 3 мутаци энэ хувилбар дээр байсан. Энэ нэвтрэх чадвар нэмэгдсэн энэ мутацийн тоо олширсон нь өөрөө энэ омикрон хувилбарын халдварлах чадварыг нэмэгдүүлэх үндсэн гол шалтгаан болсон гэж эрдэмтэд үзэж байна.

Хэдийгээр энэ вируст ийм мутацийн өөрчлөлт орсон ч гэсэн нэг давуу тал бол PCR-ын шинжилгээгээр илрүүлэх боломжтой болсон байгаа. Өөрөөр хэлбэл PCR-ын “s” ген дээр гарсан өөрчлөлт нь богино хугацаанд PCR-аар энэ мутацийг илрүүлэх боломж олгосон байгаа.

ХӨСҮТ дээр яг энэ “s”генийг илрүүлдэг энэ PCR-ыг ашиглаж байгаа. Учир нь энэ “s”ген нь илрээгүй тохиолдолд сэжигтэй гэж үзэх ба тэрний дараагийн шатанд ХӨСҮТ дээр ашиглалтад орсон гений дараалал тогтоох лабораторид баталгаажуулах шинжилгээг хийнэ. Энэ шинжилгээ 10-14 хонодог. Ийм хугацаа шаарддаг шинжилгээ байгаа.

Дараагийнх нь Их Британийн засгийн газрын эрүүл мэндийн агентлагийн хийсэн судалгаагаар бол 2 тунтай “Астра”, 2 тунтай “файзер” вакцин хийлгэсэн хүмүүс та бүхэн харж байна. Омикрон вариант дээр лабораторийн орчинд омикрон вирустэй neutralize-ийн эсийн тестийг судалж үзэхэд бол “ Астразенека” 2 тун дээр вакцины халдвараас хамгаалах үр дүн 10 хувиас доош, файзерын 2 тун дээр 40 хувиас доош гарсан гэдгийг мэдээлсэн байгаа. Энэ 2 тун дээр “файзер” тунгаар booster хийсний дараа омикроноос хамгаалах, халдвараас хамгаалах чадвар 76 хувиар нэмэгдсэн байгаа.

Израил хийсэн судалгаагаар мөн booster тун дээр омикроноос халдварлах, халдвараас хамгаалах чадвар 90 хувь нэмэгдсэн гэдгийг Израилийн эрүүл мэндийн яамнаас мэдээлсэн.

Энэ “Файзер” компани мөн өнгөрсөн долоо хоногт өөрийнхөө хийсэн судалгааг танилцуулсан байгаа. Энэ ягаан өнгөөр та бүхэн харж байна. 2 тунтай , 2 “файзер”-ын тунтай дараагийн slide, хуудсан дээр мөн ягаанаар 3 “файзер”-ын тунг харуулсан байгаа. Эндээс “Файзер” компанийн олон нийтэд мэдээлсэн дүнгээр 2 ба 3 дугаар тунтай иргэдтэй харьцуулахад 3 тунтай иргэдийн омикроноос хамгаалах чадвар илүү өндөр байна гэдгийг мэдээлсэн байгаа.

“Файзер” компанийн хувьд цаашдаа 2022 оны 1, 2 дугаар улиралд омикрон хувилбарын халдварлах чадвар, нөхцөл байдлаас шалтгаалаад “Файзер” компани 4 дэх тунг хийх асуудлыг бол судалж байна гэсэн мэдээллийг өгсөн байгаа.

Омикроны хувилбартай холбоотойгоор улс орнууд ямар арга хэмжээ авч байна вэ гэж. Их Британий засгийн газар омикрон руу чиглэсэн вакцины хөгжүүлэлт хийж байгаа компаниудаас худалдан авалт хийх урьдчилгааг төлөвлөсөн байгаа. Мөн “Pfizer” болон “Merck” компанийн бүтээсэн КОВИД-ын эсрэг гэрийн нөхцөлд хэрэглэх боломжтой эмүүдийн худалдан авалтыг мөн эрчимтэй хийж эхэлсэн байгаа.

Дэлхийн эрүүл мэндийн байгууллагаас хамгийн сүүлд хийсэн мэдээлэл өнгөрсөн долоо хоногийн 5 дахь өдөр байгаа. Энэ дээр вакцины үр нөлөө буурч байна. Халдварлах чадвар өндөр байна. Тэгэхдээ шинж тэмдгийн хувьд бол хөнгөн байна, гэхдээ шинж тэмдэг хөнгөн байна гээд тайвшрах ийм боломжгүй дараагийн шатны судалгаануудыг хийж байна гэсэн мэдээллийг өгсөн байгаа.

Өмнөд Африкт яг энэ өвчтөнүүдээ эмчилж байгаа эмч нарын мэдээллээс харахад Өмнөд Африкт шинж тэмдэг хөнгөн байгаа. Одоогоор нас барсан хүн бүртгэгдээгүй. Их Британид өчигдөр омикрон хувилбараар баталгаажсан 1 хүн нас барсан байгаа. Их Британид одоогийн байдлаар 4000 орчим баталгаажсан тохиолдол бүртгэгдсэн ийм нөхцөл байдалтай байгаа. Америкийн нэгдсэн улс, мөн үндсэн омикронтой тэмцэх тактикаа, мөн booster тунгаа эрчимжүүлэх түүн дотроо 18-аас дээш насны бүх хүнээ хамруулах, мөн амны хаалт, хүн хоорондын зайг барих зэргээр халдвар хамгааллын дэглэмийг сайжруулах зарчмаар сэргийлнэ гэсэн ийм тактикийг ерөнхийлөгч нь зарласан байгаа.

Их Британийн хувьд мөн засгийн газартаа бас шүүмжлэлтэй хандаж байгаа хараат бус эрдэмтэд байгаа. Учир нь одоогоор Их Британид 4000 орчим тохиолдол бүртгэгдсэн байгаа хэдий ч энэ хүмүүсийн шинж тэмдэг хөнгөн байгаа. Засгийн газар тохиолдлын тоо нэмэгдэнэ, нас баралт нэмэгдэнэ, орны ачаалал нэмэгдэнэ гэсэн тооцоололтой ажиллаж байгаа. Бодит байдал дээр хөнгөн байгаа учраас эрдэмтэд засгийн газрыг бас хэт нөхцөл байдлыг хүндрүүлж үзэж байна гэсэн ийм шүүмжлэлийг өрнүүлсэн байсан.

Манай улсын хувьд бол та бүхэн энэ slide-аас харж байна. 3 дахь тунгийн хамралтын нэмэгдэл нь өөрөө тохиолдлын тоог 10, 11 дүгээр сар, 9 дүгээр сартай харьцуулахад 90 орчим хувиар бууруулаад байгаа. Тэгэхээр 3 дахь тун зөвхөн дельта хувилбарын тохиолдлыг бууруулахаас гадна омикрон хувилбарын халдвараас сэргийлэх гол ач холбогдолтой тактик гэж үзэж байгаа учраас 3 дахь тунг эрчимжүүлэх зайлшгүй шаардлагатай байгаа.

Израил зэрэг улстай харьцуулахад манай улс болон Израил улсын дельта давлагаанд өртсөн цаг хугацааны хувьд 14-28 хоногийн зайтай. Вакцины хамралт, 3 дахь тунгийн хамралт эрс нэмэгдсэнээрээ Израил, Монгол улсуудад тохиолдлын тоо эрс буурсныг та бүхэн энэ график дээрээс харж байна. Тийм ногоон нь Монгол, улаан нь Израил байгаа. Омикрон хувилбартай холбоотойгоор улс орнуудын авч хэрэгжүүлж байгаа арга хэмжээ Их Британи улс улаан list-нийхээ орнуудыг тогтмол өөрчилж байна. Мөн тухайн тус улс руу ирж байгаа иргэдийг 48 цагийн өмнө шинжилгээ өгөх, ирснээсээ хойш 48 цаг тусгаарлаад дахиж шинжилгээ өгөх ийм журмыг гаргасан байгаа.

Израил улсын хувьд хилээрээ гаднын улсууд нэвтрүүлэхийг хориглосон. Америкийн нэгдсэн улс 24 цагийн өмнө шинжилгээ шаарддаг болсон байгаа. Энэ нь энэ омикрон хувилбарын халдварлах чадвар нэмэгдсэнтэй холбоотой өөрчилсөн ийм өөрчлөлтүүд байгаа.

Манай улсын хувьд 11 орныг улаан жагсаалтад оруулсан. Эрсдэл дээр үнэлсэн хязгаарлалтыг хийж байгаа. Ийм мэдээлэл өгөхөөр байна.

**Б.Баттөмөр:** Дууссан уу? Нийгмийн бодлогын байнгын хороо болон түр хорооны хамтарсан хуралдаанаар Монгол улсын шадар сайд оролцох ёстой. Шадар сайд байгаа. Тийм ээ. байхгүй ээ. Ирээгүй байна. Зам, тээврийн яамнаас хүмүүс байна уу? Тийм. Чи нааш суучих л даа. Тэр хойно суугаад байдаг. Наана чинь 6 номерын микрофон байна шүү дээ. Батболд Төрийн нарийн бичгийн дарга байгаа юм байна.

Танилцуулга, мэдээлэлтэй холбогдуулан асуулт асуух гишүүд байвал нэрсээ өгнө үү. Батлут гишүүнээр тасалъя. Жаргалмаа гишүүнээр тасалъя. Сарангэрэл гишүүнд микрофон өгье.

**Д.Сарангэрэл:** Мэдээлэл өгсөн хүмүүстээ баярлалаа. Хэд хэдэн асуулт байна. Омикроныг илрүүлэх боломж бүрдчихсэн байгаа юу? Тоног төхөөрөмж нь өөр байх учиртай. Энийгээ авч чадсан уу гэдэг нэгдүгээр асуулт.

Хоёрдугаар асуултын тухайд, ер нь бол вакцин, тунд хамрагдах, booster тун хийвэл омикрон-оор өвдөх магадлал нэмэгдэнэ гэдэг нэг ийм мэдээлэл. Дээр нь сая манай Энхболд сайдын үгэнд дэлхийн эрүүл мэндийн байгууллагаас омикронд чиглэсэн вакцин гаргах шаардлагатай гэж үзэж байгаа гэж. Тэгэхээр бид нар booster тунгаа хийлгэчихдэг, тэгээд омикроны вакцин гараад ирэхээрээ зэрэг дахиад энэ вакциныг хийлгэнэ гэсэн үг үү? Энэ мэдээллийг авъя, хоёрдугаарт.

Гуравдугаарт энэ коронагийн дараах хам шинж гэдэг нэг ийм ноцтой юм үүсчихлээ, би зүгээр бодож байна. Ер нь тодорхой хугацааны дараа корона өвчний улмаас эрүүл мэндийн асуудалтай нэг хэсэг бүлэг хүн бий болох вий гэдэг ийм болгоомжлол байна. Энэ чиглэлээр та бүхэн маань судалгаа хийсэн, анхааруулга өгсөн, урьдчилан сэргийлэх зөвлөмж өгөх чиглэл дээр ер нь тодорхой бодлого төлөвлөгөөтэй ажиллаж байгаа юу? Ийм зүйл гарсан уу? гэдгийг асууя.

Дөрөвдүгээр асуулт, омикроны нууц хугацаа багассан гэж хэлж байна. Ер нь коронавирусийн нууц хугацаа 4-5 хоног, 3 хоног дээр яваад байгаа омикроны нууц хугацаа хэд байгаа вэ? Энэ дөрвөн асуултад хариулт аваад дараа нь тодруулъя, баярлалаа.

**Б.Баттөмөр:**Хэн хариулах уу? Энхболд сайд. 3 дугаар микрофон.

**С.Энхболд:** Сарангэрэл гишүүний асуултад хариулъя. Омикрон хувилбарыг илрүүлэх боломжтой юу гэж байна. Энэ маань өөрөө бас энэ PCR шинжилгээгээр бас илрүүлэх боломж бас байгаа. Энэ дээр сая бас энэ Батбаяр зөвлөхийн илтгэл дээр гарсан “s” уургийн дроп тодорхойлогдохгүй бол бид нар бас сэжиглэх боломжтой. Дараа нь энэний дараагаар бид gen sequencing буюу нөгөө геном-ын дараалал тодорхойлдог юугаар баталгаажуулах ёстой. Дэлхийн эрүүл мэндийн байгууллагын, бид нар энэ Халдварт өвчин судлалын үндэсний төв дээр энэ аппаратыг суурилуулаад энэ тестийг хийгээд эхэлчихсэн. Ингээд тодорхойлуулаад вариантуудаа тодорхойлдог боломжтой болсон байгаа.

Дараагийнх нь асуулт, энэ 4 дүгээр тун зарим улсууд энэ 4 дүгээр тунгийн асуудал бас яригдаж байгаа. Мөн ихэнх улсууд энэ ялангуяа энэ booster тунг маш эрчимтэй эрчимжүүлж хийгээд эхэлсэн. Энэ booster тун одоогоор энэ омикрон хувилбарын тархалтын түвшинд бас тодорхой хувиар нөлөөлж байгаа гэсэн судалгаанууд эхнээсээ гарч эхэлж байгаа. Яг энэ омикроны хувилбарын өөрийнх нь энэ онцлогт тохируулсан сэртэнгийн “s” уураг дээр суурилагдсан вакцины судалгаанууд хийгдэж байгаа юм байна лээ. Одоохондоо гараагүй энэ судалгааны ажлууд нэлээн эрчимтэй хийгдээд эхэлсэн байгаа.

КОВИД-ын дараах энэ хам шинжийн талаар бид нар энэ чинь ард иргэдэд зөвлөмж, зөвлөгөө, ялангуяа энэ сэтгэл зүйн зөвлөгөөнүүдийг бол нэлээн эрчимтэй явуулж байгаа. Үүнтэй холбоотой бас post КОВИД-ын синдромтой холбоотой бид удирдамж гаргасан. Энэ удирдамжийнхаа дагуу эрүүл мэндийн байгууллагууд болон Нийгмийн эрүүл мэндийн үндэсний төв дээр яг чиглэлд, тухайн тухайн чиглэлээрээ энэ зөвлөмжүүдийг өгөөд ард иргэддээ өгөөд явж байгаа.

Омикрон хувилбарын нууц үеийн хугацаа одоогоор 2.5 хоногтой байна. Маш богино хугацаанд эмнэл зүйн нууц үе өнгөрч халдварлах чадвар их хурдан байгаа учраас энэ нууц үеийнх нь хугацаа их богино өссөн байна лээ. Асуулт дууссан.

**Б.Баттөмөр:** Сарангэрэл гишүүнд микрофон өгье.

**Д.Сарангэрэл:** Би энэ коронавирусийн эсрэг манай эрүүл мэндийн салбар, Эрүүл мэндийн яам манлайлаад сайн ажиллаж байгаа. Өдөрт тохиолдож байгаа коронавирусын халдварын тоо эрс буурлаа, нас баралт эрс буурлаа. Энэ бүхэн та бүхний маань өдөр шөнөгүй ажилласан үйл ажиллагааны үр дүн гэж бид бас яамандаа болон эрүүл мэндийн салбарынхандаа талархаж байгаа шүү. Энийг би зориуд хэлэх ёстой гэж ингэж бодож байна. Тодорхой нэмэлт асуултын тухайд коронавирусийн одоо явж байгаа манайд арай омикрон гараагүй гэж ойлгож байгаа шүү дээ. Тэр чинь нөгөө толгой өвдөх тийм ээ, хуурай ханиалгах, үнэр, амт алдах гээд ингээд хэд хэдэн шинж тэмдэг байгаа. Омикроны эмнэл зүйн шинж тэмдэг ер нь ямар байгаа вэ? Энэ талын мэдээллийг нь аваад тэгээд асуултаа өндөрлөе дөө. Баярлалаа.

**Б.Баттөмөр:** Хэн хариулах вэ? 1 номерын микрофон.Батбаяр нарийн бичгийн дарга.

**О.Батбаяр:** Сарангэрэл гишүүний асуултад хариулъя. Омикроны шинж тэмдгийг бүртгэдэг application-ууд байдаг. Энэнээс хамгийн сайн бүртгэж байгаа нь Их Британийн “ZOE” гэж application дээр бүртгэж байгаа. Энэ бүртгэгдэж байгаа үндсэн гол шин шинж тэмдэг илүү томуу төст шинж тэмдэг байгаа. Хамраас нус гоожих, ханиалгах мөн ядрах гэсэн ийм шинж тэмдгүүд голлож байна гэсэн мэдээллийг өгсөн байгаа.

**Б.Баттөмөр:** Буланы Бейсен гишүүнд микрофон өгье.

**Б.Бейсен:** Та бүгдэд өдрийн мэнд хүргэе. Энэ сая омикрон вирусийн талаар танилцууллаа л даа. Энэтэй холбоотой хэдэн асуулт асууя гэж бодож байна. Энэ омикрон вирусийн илрүүлэлтийн асуудал дээр зүгээр хурдавчилсан тестээр бас үзэж байна уу, үгүй юу нэгдүгээрт.

Хоёрдугаарт энэ хурдавчилсан КОВИД-ын тест чинь зөвхөн нэг л юуг үздэг. Гол нь КОВИД -ыг ханиад, томуунаас ялган оношлох ёстой. Энэ өвлийн цаг болж байна. Ханиад томуу ихсэж байна. Хамар залгиураас авах түргэвчилсэн оношлуур дээр тэр чинь бас зарим эмийн компаниуд коронавирусийг үзэх, сэндсанц вирус үзэх, одина вирус үзэх, микоплазм, финемани тэгээд А вирус үзэх ингээд тест оруулж ирсэн байна л даа. Энэ ялган оношлох эмчилгээний асуудал чухал юм байгаа юм. Энэ дээр Эрүүл мэндийн яам ямар бодолтой байна? Цаашдаа энэ ялган оношлох юуг оруулах уу? Нөгөө талаар энэ хөдөө сум, аймгийн түвшинд энэ зарим оношлуур нь хангалтгүй асуудлууд байж байгаа. Энийг яаж шийдэх вэ? КОВИД-ын дараах үлдэц байна. Ялангуяа уушги, мэдрэлийн системийн энэ тал дээр судалгаа хийсэн юм байна уу? Цаашдаа энэ талаар судалгаа хийх үү? Энэ талаар асууя.

**Б.Баттөмөр:** Хэн хариулах уу? 2 номерын микрофоныг нээе. Нэрээ хэлээрэй.

**Ц.Эрдэмбилэг:** Та бүгдийн энэ өдрийн амгаланг айлтгая. Эрүүл мэндийн яамны Төрийн нарийн бичгийн дарга Эрдэмбилэг байна. Бейсен гишүүний асуултад хариулъя. Яг одоогоор зах зээл дээр бол энэ манай улсад омикроныг илрүүлдэг түргэвчилсэн оношлуур байхгүй байгаа. Гэхдээ бол бүх төрлийн энэ КОВИД-ын халдварыг энэ бид бүхэн түргэвчилсэн оношлуураа оношлоод дараа нь эерэг гарсан энэ хүмүүс дээр PCR-ын шинжилгээ хийж баталгаажуулж байгаа. Тэгэхлээр энэ PCR дээр бол бид нарын өдөр тутамд хэрэглэж байгаа PCR дээр SK netrobut гэдгээр нь бид нар сэжиглээд дараа нь NGS гээд байгаа sequencing машинаараа бид нар омикроноо илрүүлэх бүрэн боломжтой байгаа.

Сүүлийн үед бас энэ техник технологи хөгжихийн хэрээр энэ томуу болон энэ КОВИД-ын халдвар SARS бусад энэ вирусүүдийг хооронд нь ялгадаг ийм combi тестүүд зах зээл дээр нэвтэрч байгаа.

Эхнээсээ эхлээд манай дээр энэ оношлууруудаа бүртгүүлье гэсэн ийм хүсэлтүүд ийм эмнэлгийн хэрэгслийн хяналт зохицуулалтын газарт бас ирж байгаа. Бид бүхэн энэ дээр судалгааг нь хийж байна. Үнэ өртгийн хувьд бол бид нарын хэрэглэж байгаа түргэвчилсэн оношлуураас хамаагүй үнэтэй ийм оношлуурууд орж ирж байгаа. Аймаг орон нутгийн хувьд оношлуурын нөөц бол одоогоор тасалдсан зүйл байхгүй байгаа. Бид бүхэн энэ оношлуур энэ КОВИД-той холбоотой ийм оношлуур, урвалжуудыг бол бүгдийг нь ерөнхий гэрээгээр нээлттэй худалдан авалт хийх хэлбэрээр tender.gov.mn сайт дээр цахим дэлгүүрт байршуулсан. Тэндээс эрүүл мэндийн байгууллагууд маань шууд цахим дэлгүүрээсээ шууд гэрээ байгуулж худалдан авах боломжийг бүрдүүлчихсэн байгаа. Тийм учраас хуучин шиг тендер шалгаруулна, хугацаа алдана гэсэн ийм ойлголт байхгүй байгаа.

**Б.Баттөмөр:**Бейсен гишүүн тодруулъя.

**Б.Бейсен:** Энэ вакцины хугацаа booster тун 12 сард хугацаа нь дуусах юмтай байгаа. Энийг яах вэ? Сая бид нар өөрсдөө ч хийлгэлээ. 12 сарын хугацаатай вакцин хийж байна шүү дээ. Зарим дээр хүндрэл бас илэрчхээд байгаа. Энэ тал дээр яах вэ?

Тэр сая нөгөө хурдавчилсан тестийг бас 3 төрлийн, 5 төрлийн тэр ханиад томуу энэ тэр уушгины хатгаа энэ тэрийг ялган оношлох хурдавчилсан тестийн асуудал дээр бас Эрүүл мэндийн яам, тэр оруулж ирэх гэж байгаа санал гаргаж байгаа компанитай сайн ярихгүй бол бас тэндээ хямд юм шиг байх юм. Жаахан дамлах маягаар өндөр үнэ хүргэж байх шиг байна. Энэ асуудал дээр бас зөвшилцөөд яавал бас эмнэлгүүдийн оношилгооны асуудал дээр чухал байх гэж бодож байна. Энэ талаар…/минут дуусав./

**Б.Баттөмөр:** 3 номерын микрофон Энхболд сайд.

**С.Энхболд:** Бейсен гишүүний асуултад хариулъя. Вакцины хугацаа “файзер” вакцины хугацаа үйлдвэрлэгчээсээ 6 сарын хугацаатай ирдэг. Энийгээ тээвэр logistics-ийн асуудал явж байгаад 1 сар гаруйн хугацаанд өнгөрөөд манай улсад, бид нарын авч байгаа вакцин маань тэгж тээвэрлэгдэж ирдэг байгаа. Сая 10 сард “Файзер” компани өөрөө мэдэгдэл хийсэн байгаа. Үйлдвэрлэгч энэ оны 5 сараас хойш үйлдвэрлэгдсэн вакцинууд бүгд 3 сараар хугацаа сунгагдана гэсэн албан бичгүүд ирсэн байгаа. Энэ яг горимын дагуу хасах 70 градуст хадгалж байгаа вакцинууд маань автоматаар 3 сар сунгагдахад ямар нэгэн тийм технологийн горим зөрчигдөнө гэсэн юу байхгүй. Бид нар энэ 9 сараас 12 сард ирж байгаа вакцинуудыг бас татан авч байгаа. Эдгээр вакцинууд маань өөрсдөө яг үйлдвэрлэгчээсээ 9 сарын хугацаатай ингэж хугацаа нь тэмдэглэгээтэй…/минут дуусав./

**Б.Баттөмөр:** Нэмж ярих уу? 3 номерын микрофон 1 минут өгье.

**С.Энхболд:**Тэгэх дээр вакцины хугацаан дээр ямар нэгэн тийм санаа зовох зүйл байхгүй. Хамгийн гол нь яг бид нарт тэр хадгалалт, тээвэрлэлт дээр бүх дэд бүтцээ хийсэн учраас энд ямар нэгэн тийм хадгалалтын, технологийн горим алдагдана гэж гэж байхгүй.

Тэр оношлуур дээр бид нар энэ үнийн юуг манай эм, эмнэлгийн хэрэгслийн хяналт зохицуулалтын газрын эмийн үнийн дээд хязгаарыг бол тогтоож өгдөг. Ингэснээрээ ерөнхий худалдан авалт буюу төрийн худалдан авах үйл ажиллагаа дээр бид нар саналыг өгч тэндээ үнийн хязгаарлалтыг тогтоож өгдөг байгаа. Тэгэх дээр ямар нэгэн үнийн хөөргөдөл байхгүй, харин тухайн эрүүл мэндийн байгууллагууд нь өөрсдөө тухайн компаниас худалдаж авч байгаа тохиолдолд бас үнийн зөрүүнүүд бол гарна. Яг энэ төрийн худалдан авах үйл ажиллагаа цахим дэлгүүрээс авч байгаа тохиолдолд үнийн дээд хязгаарыг тогтоочихсон учраас ямар нэгэн үнийн хөөргөдөл бол гарахгүй гэсэн үг.

**Б.Баттөмөр:** Болсон уу Бейсен гишүүнээ? Норовын Алтанхуяг гишүүн асуулт асууна.

**Н.Алтанхуяг:** Энэ иргэдэд хандаад юу анхаарах вэ? Энэ нөгөө урдах явж байсан КОВИД-оос чинь өөр онцлогтой анхаарахаар юм байна уу? Та нар 1, 2, 3 гээд хэлээд өгөөрэй. Тэгээд бид нарын байлдаанд ингээд бэлэн байдлаа хангахын тулд армиа их сайн мэдээлэлжүүлж. Тэгээд жаахан зориг, зүрх оруулах ёстой шүү дээ. Өмнөх КОВИД дээр та нар зүрхийг нь үхүүлсээр байгаад л тэгээд л дуусгасан даа улс орон даяараа.

Хоёр дахь нь асуулт биш юм. Ер нь зүгээр энэ эмчлэх арга талынхаа энэ яг барууныхны энэ гаднынхны юмыг судалж байгаарай. Би юунд эргэлзэж байгаа вэ гэхээр оношилно гэж нэг баахан мөнгө үрэх хэрэг байгаа юм уу? Сая ер нь тэгээд л сүүлдээ бараг хавтгайраад бүгдээрээ өвдөөд яаж эмчлэх тухай л асуудал руу орсон шүү дээ.

Тэгэхээр тийм хүнд бэрх байлдааны цагт яаж эмчлэх вэ гэдгээ урьдчилж та нар энэ улс орон байна даа төлөвлөж гаргаж ядаж ийм ийм байдлаар ингэж эмчлэх нь нэлээн их зөвшөөрөгдөөд байна. Нэмэлт байдлаар ингэмээр байна гээд. Та нар бүүр жийргэсээр байгаад л наадмын өмнө тэрийг хэлэхгүй байгаад л. Тэгээд л сая хоороороо өвдөөд л, тэгээд л бараг сошиал дээр явж байгаа зөвлөмжийн дагуу дур дураараа эмээ уугаад л, тэгээд л үхэх нь үхээд л, эдгэрэх нь эдгэрээд үлдэж байгаа шүү дээ. Одоо энэ дээр бас дахиад тийм болчих вий гэж ингэж айж байна. Тэр Английн байдлыг харахаар харьцангуй хөнгөн гээд байгаа байхгүй юу. Тэгээд та нарын шинжилгээг сонсохоор дахиж бүүр нэмэлт шинжилгээтэй их л хүндрэх юм байна.

Тэгээд би энэ, эрдэмтэн хүн байна уу? Тэр зөвлөлийн хүнээс нэг юм асуумаар байна. Би нэг юм ойлгохгүй юм. Одоо 4 дэх тунгийн тухай ярьж байна шүү дээ. Тэгэхээр наад тэр antibody чинь вакцины дараа юм уу, өвчилсний дараа организмд ямар хугацаанд, тэр хэмжээ нь яаж өөрчлөх юм байгаа тухай олон улсын судалгаа байна уу? Нэг ийм сонин юм яриад байгаа юм. Өнөөдөр ингэнгүүт нь booster тун хийчих, тэгээд booster тунгийн үр дүнд бий болсон antibody ямар хугацаанд хадгалагдаад байгаа вэ гэдэг юм ер нь байна уу? Хэрвээ энэ судалгаа байхгүй эсвэл энэ чинь богинохон хугацаанд алга болоод байгаа юм бол 70 дахь тунгийн тухай яриад сууж байж мэдэхээр болоод байна. Энэ дээр ер нь ямар нэгэн ийм ойлголт байна уу?

Хоёр дахь нь оношлох гэж их мөнгө зарсан нь дээр байна уу? Эмчилчихсэн нь дээр байна уу? Байлдааныхаа стратеги, тактикийг та нар үзэж тодорхойлооч дээ. Бөөн хамар ухаад л, баахан зардал гаргаад л. Дараа нь тэртээ тэргүй тэр амьтан чинь өвдлөө, өвдөнгүүт нь дахиад л эмчилгээний зардал. Ийм юман дээр энэ чинь улс шүү дээ. Танай онцгой комисс жаахан юм хийгээч ээ. Миний үзсэн шинжлэх ухааны ойлголт өөр болчхоод байгаа.

Одоо 4 дэх тунгийн тухай ярьж байна гэдэг тэр antibody чинь ингээд хэмжээ нь багасаад байдаг юм байна гэж би ойлгоод байна. Хугацаанаас хамаараад. Тэр ямар вакцин нь хамаагүй. Тэгээд эмчилгээний стратеги хэлж өг. Вакцинжуулах гээд байгаа юм уу? Урьдчилан шинэчлэх, судлах гээд байгаа юм уу? Уг нь шинжилгээ хийх гээд байгаа юм уу, эсвэл эмчилгээ дээрээ анхаарах юм уу? Эсвэл та нар энд бэлэн биш байна уу? Одоо бол 2 дахь байлдаан болж байгаа юм шүү. Та нар маш сайн бэлтгэлтэй байх ёстой. Тэгээд сүржигнээд баахан хөл хориод л эхэлдэг шүү дээ. Тэгээд л яг байлдаан болох гэхээр яг нөгөө өвчин нь ороод ирэхээр бүгдээр цохиулдаг бас тийм юм руу оров. Энэ урдаасаа хийсэн буруу юмнаасаа сургамж аваад, зөв хийсэн юмнуудаа баталгаажуулаад, боловсронгуй болгоод энэ байлдааны бэлэн байдлыг л их сайн хангаарай. Битгий амьтан бас айлгаад байгаарай. Баахан айлгадаг шүү дээ. Энэ хүмүүсийн сэтгэл зүйгээр тоглодгоо ер нь болих хэрэгтэй. Тэгээд үхэл хагацал нь гайгүй болсон. Наадах чинь том цохилт цохих долгион…/минут дуусав./

**Б.Баттөмөр:** Энхболд сайд хариулна. 3 номерын микрофон.

**С.Энхболд:** Алтанхуяг гишүүний асуултад хариулъя. Бид нар ард иргэдэд халдвар хамгааллын дэглэмээ барихыг нэгд байнга хэлж байгаа.

Хоёрт, хамгийн гол нь шаардлага хангасан маскийг тогтмол зүүж хэвших ёстой. Дээрээс нь олон нийт халдвар хамгааллын дэглэм зай барих, мөн дээрээс нь омикрон хувилбар гарсантай холбоотой. Ер нь болж өгвөл олон улсад гаднын улс орон руу зорчихгүй байхыг илүү зөвлөж байна. Дээрээс нь энэ booster тунг эрчимжүүлэх. Ялангуяа энэ booster тундаа идэвхтэй хамрагдахыг зөвлөж байгаа. Яагаад энэ booster тунг эхэлж байгаа вэ гэхлээр бид нар энэ booster тунг эхлэхээс өмнө судалгааны ажлуудыг хийсэн. Дотоод болон гадаадын судалгаанууд хийгдэж байгаа. Бид нар дотоодод хийсэн судалгаануудынхаа дүнд үндэслэж энэ 3 дахь дүнг хийсэн байгаа. 8 сарын 16-аас эхэлж хийсэн.

Энэ booster тун хийж байгаа. Түрүүний эсрэг бие юуг та асууж байх шиг байна. Бид нарын хийсэн судалгаан дээр энэ 2 сарын дараагаас бол энэ титерийн хэмжээ огцом буурч байгаа тийм судалгааны үр дүнгүүд гарсан. Ялангуяа 2 тун хийлгэсний дараа 2 сарын дараа эсрэг биеийн титер 20-той байсан бол 3 дахь тун хийсний дараа тэр хүний эсрэг биеийн титер бараг 400 руу очсон. Тэгэхлээр энэ маань өөрөө тэр санамж эсийг маш сайн сэргээж дархлалын эсүүдийг бол өдөөж өгч байна гэсэн ийм тооцооллыг хийсэн учраас бид нар энэ booster тунг эрчимтэй хийсэн. Одоо өнөөдрийн байдлаар ингээд зорилтот бүлгийн 43 хувийг хийчхээд байж байна.

Тэгэхээр бид нар ер нь цаашид вакцинжуулалтыг ч хийнэ, эрчимтэй явуулна. Дээрээс нь бид энэ хариу арга хэмжээ болон эмчилгээ, оношилгоог давхар авч явж байгаа. Энэ өнгөрсөн хугацаанд бид нар гаднын бас энэ эмчилгээ оношилгооны удирдамжуудыг судалж, өөрийн орны оношилгоо, эмчилгээний удирдамжийг 9 удаа update хийж шинэчилсэн байгаа. Тэгэхээр ямар оношилгоо хийж байж, тандалтыг хийж байж бид нар илрүүлж байж эмчилгээнийхээ асуудалд орж байгаа. Тэгэхдээ бид аль алийг нь хослуулж явна.

Эмчилгээний тактикийн хувьд бид нар энэ дельта хувилбар манай улсын 3 дахь давлагаа. Бид нар энэ 3 дахь давлагаанд бас харьцангуй эм тарианы нөөцтэй, оношлуурын бэлтгэлээ хангачихсан. 21 аймаг улсын хэмжээний PCR оношилгооны лабораториудыг бүгдийг нь байгуулсан. Тэнд шаардагдах боловсон хүчнүүдийг бүгдийг нь бэлдчихсэн байгаа. Тийм учраас бас энэ дельта хувилбарын давлагаан дээр бид бас харьцангуй бас бэлтгэлтэй орсон гэж үзэж байгаа. Энэ дээр Засгийн газар болон Улсын онцгой комисс дээрбид байнга энэ оношилгоо, эмчилгээний тактик, хариу арга хэмжээг ярилцаж шийдвэрийг гаргадаг. Энэ 5 сарын 23-аас хойш бид нар нэг ч хөл хорио тавиагүй. Тодорхой хязгаарлалтуудыг хийж авч явсан. Тийм ч учраас бас өнөөдрийн бас энэ дельта хувилбарын давлагаа бас өнөөдрийн тохиолдлын тоо 200-аас доош орсон байна. Энэ маань бас энэ хариу арга хэмжээний үр дүн гэж үзэж байгаа.

Тэгээд цаашид бас энэ омикрон хувилбар орж ирэхэд бид нар бас харьцангуй бас бэлтгэлүүдийг хангаад явж байгаа. Тэгэхдээ энэ маань ямар давлагаа эрчимтэй явагдах нөхцөл, эмнэл зүйн шинж тэмдэг нь л дөнгөж судлагдаж байгаа учраас бид бас ялангуяа энэ хил гааль боомтууд дээр нэлээн тийм тандалтыг эрчимтэй хийж байгаа. Тэгэхээр цаашид бас энийг бас бид үргэлжлүүлэн судална. Тэгээд хариу арга хэмжээнүүдээ яг тухай тухайн үед нь хийгээд хийгээд явна.

**Б.Баттөмөр:** Алтанхуяг гишүүний асуултад эрдэмтдийн зөвлөлийн нарийн бичгийн дарга Батбаяр хариулна.

**О.Батбаяр:** Алтанхуяг гишүүний суултад хариулъя. Энэ вакцины booster тунг хийсэнтэй холбоотойгоор үндсэндээ хүний дархлалын системд 2 өөрчлөлт орж байгаа гэж эрдэмтэд үзэж байгаа.

Нэгдүгээрт таны саяын хэлсэн чинь эсрэг биеийн түвшин өсөж байгаа. Омикрон хувилбарын үед эсрэг биеийн түвшин өссөн үед ч гэсэн энэ нөгөө хувилбар маань сэртэнгийн уурагтаа мутацид орчихсон учраас ямар асуудал үүсэж байгаа вэ гэхээр эсрэг бие ба вирус хоёрын хооронд бол түлхүүр ба цоожны зарчмаар энэ вирус устгагддаг. Өөрөөр хэлбэл эсрэг бие вирус рүү яг түлхүүр хэлбэрээр очиж цоожилж вирусийг устгадаг гэсэн үг. Тэгэхээр вирус маань өөрөө сэртэнгийн уурагтаа мутацид орчхоод байгаа учраас эсрэг бие танихгүй байх эрсдэл үүсэж байгаа юм. Тэгэхээр booster тунгийн үед эсрэг биеийн түвшин өсөхөөс гадна бас нэг организмд явж байгаа процесс дархлааны чухал эс болох “Т” эс буюу бид нарын ярьдгаар цагаан лимфоцитын тоо эрс олширч байгаа.

Энэхүү эс нь организмд ямар үүрэг гүйцэтгэдэг вэ гэхээр эс рүү нэвтэрч орсон вирус буюу халдвар авсан эсүүдийг богино хугацаанд таньж устгах энэ чадавх нь эрс сайжирч байгаа. Тийм учраас сая энэ 3 дугаар тун хийлгээд маш олон хүмүүс дээр бол өвдчих үү гэж 1,2 хоног шинж тэмдэг илэрч байснаа богино хугацаанд шинж тэмдэг нь арилаад эдгэчхээд байгаа хүмүүсийн хувьд энэ вирусийн халдвар эс рүү нэвтэрсэн тэрний дараагаар бол тэр эс дотроо орсон вирус хуваагдаж үржиж үрэвслийн дараагийн шатны процессыг үүсгэхээс нь өмнө тэр эсүүдийг устгасан гэсэн үг. Тэгэхээр саяын хийсэн дийлэнх судалгаанууд үндсэндээ энэ “Т” эсийн тоо booster тундаа эрс нэмэгдэж байгаа нь өөрөө халдвар, хүндрэл, нас баралтаас сэргийлэхэд бас чухал үүрэг гүйцэтгэж байна гэдгийг онцолсон.

Таны хэлсэн тэр эсрэг биеийн титер ер нь байнга ийм өндөр байдаг юм уу гэдэг бол маш зөв асуулт. Ер нь хүн аливаа нэг халдварт өвчний дараагаар эсрэг биеийн титер бол тодорхой хугацааны дараа буурдаг. Бүр тодорхой хугацааны дараа устаж алга болдог. Эс бөгөөс хүн нөгөө халдварт өвчин болгоны дараа маш өндөр эсрэг бие титерийг цуглуулсан ийм байдлаар байх боломжгүй. Тэгэхээр гол дархлаа бол тэр эсийн санамжид үүсэж байна гэсэн үг. Тэгэхээр booster тун санамжийг нэмэгдүүлж байгаараа давуу талтай.

Оношилгооны хувьд болохоороо жишээлбэл өнөөдөр Их Британи улс нийт тохиолдлын 40 орчим хувь нь омикроны тохиолдол болчихлоо гээд зарлаж байна. Тэгэхээр энэ улс жишээлбэл нийт ирэх тохиолдлынхоо 10 хүртэлх хувьд яг gen sequencing хийж байгаа. Манайх мөн эерэг тохиолдлоосоо сорьцлоод gen sequencing буюу үнэтэй шинжилгээг хийж байгаа. Тэгэхээр нийт тохиолдлын тоо 40, 50, 60 болоод ингээд тухайн улсад омикрон давлагаа бүртгэгдэж байгаа, мэдэж байгаа улсууд бол энэ үнэтэй шаардлагыг хийхгүй rapid test-ээрээ л оношлоод явна. Өөрөөр хэлбэл омикрон өөрөө rapid test дээр эерэг гарах боломжтой. Тийм учраас энэ дээр үнэтэй оношилгооны аргууд хэрэглэгдэхгүй ээ.

Урьдчилан сэргийлэлтийн хувьд болохоороо жишээлбэл өнөөдөр яагаад Энэтхэгт дельта гарсны дараагаар Өмнөд Африкт омикрон гарсны дараагаар Их Британи улс хамгийн түрүүнд энэ давалгаанд өртдөг вэ гэхээр судалгаагаар энэ улс хамгийн олон нислэгийг энэ улсууд Энэтхэг рүү, Өмнөд Африк руу хийдэг. Энэ нь өөрөө энэ улсын давлагаанд өртөхөд нөлөөлсөн гэж судалгаа гарсан. Тийм учраас бид бол манай улсын Тайланд, Турк зэрэг Дубай зэрэг улсууд руу хийж байгаа энэ аялал жуулчлалын нислэгийг зогсоох ийм зөвлөмжийг өгч байгаа.

Эмчилгээний хувьд урд талын тактик хэвээрээ, дэлхийн эрүүл мэндийн байгууллага, Өмнөд Африкийн эмч нар үр дүнтэй байна гэдгийг нотолсон байгаа. Манай улсын хувьд нийт иргэдийн 80 орчим хувь нь “синафарм”-ын 2 тунтай, түүн дээрээ “файзер” тунгаар booster хийсэн байгаа нь яг омикроны давлагаа…/минут дуусав./

**Б.Баттөмөр:** 1минут Батбаяраа дууссангүй. Дахиад 1 минут өгье.

**О.Батбаяр:** Нийт хүн амын 80 хувь нь “синофарм” дээр “файзер”-ын booster тун хийсэн нь яг энэ омикроны мутацид орсон хувилбарын үед бол давуу талыг бас олгоно. Учир нь энэ үед бас энэ дархлааны хариу урвал бас үр дүнтэй байна гэсэн ийм тооцоолол байгаа.

**Б.Баттөмөр:** Алтанхуяг гишүүний асуулт болсон уу? хариултад. 1 минут Алтанхуяг гишүүнд.

**Н.Алтанхуяг:** Энэ эрдэмтдийн ямар юм билээ, зөвлөл? Та нар нэг жаахан хариуцлагатай л ажиллах хэрэгтэй дээ. Би өөрийн чинь хариултаас эргэлзчихээд байгаа юм. Вакцин хийнэ гэдэг бол организмд antibody эсрэг биетийг бий болгоод байгаа юм. Тэр эсрэг биетийн дараа тэгээд 2 дахь тун, 3 дахь тун, 4 дэх тун гэхээр тэр эсрэг биет хугацаанаас хамаараад л буураад байгаа юм багасаад байх шиг байгаа юм. Тийм учраас түүнийг бий болгохын тулд дахин дахин хойно хойноосоо хийгээд байх шиг байгаа юм. Тэгээд booster тун гэдэг ийм ойлголт байхгүй л дээ. Зүгээр л 3 дахь тун байхгүй юу. 3 дахь тунгийн үр дүнд дахиад antibody бий болж байгаа. Чи маш тодорхой хариулчих. Эрдэм мэддэг юм бол. Яг 3 дахь тун хийсний дараа antibody ямар хугацаанд яаж унаж байгаа юм бэ? Уналтын хурд нь ямар байгаа юм бэ? 4 дэх тун хийх хэрэгцээ шаардлага хэзээ үүсэх юм? Та нар ийм тодорхой юм хэлж өгье нэг. Хоёр дахь нь бол энийг онош…/минут дуусав./

**Б.Баттөмөр:** Алтанхуяг гишүүнд дахиад 1 минут өгье. Маш чухал асуулт асууж байна.

**Н.Алтанхуяг:** Оношилно гэж ингэж их цаг алдаж байхаар эмчилгээнийхээ арга тактикийг эртхэн хийчихгүй юм уу? Би сая өнгөрсөн процессыг чинь хараад тэгж үзээд байна шүү дээ. Асар их хэмжээний мөнгийг оношилгон дээр зарцуулж байна. Үр дүн байхгүй. Би хэлсэн шүү дээ. Хамраа 20, 30 ухуулсан хүн байна хамар аа. Тэгээд тэр чинь 20, 30 ухуулсныхаа дараа өвдчихөж байгаа байхгүй юу. Тэгэхээр энэ байлдааныхаа тактикийг зүгээр, тийм чиний асуулт биш л дээ. Чи тэгэхдээ та нар судлаачид юм бол хэлж өгье л дөө. Оношилгоо нэг иймэрхүү байна, эмчилгээ нэг иймэрхүү байна. Зардал мөнгөний хувьд тийм байна. Тэгэхээр бид нар энэ байлдаанд ингэж орсон нь дээр. Үгүй ээ ийм юмаа л яримаар байгаа юм. Чи тэр миний нэгдүгээр асуултад маш тодорхой хариулаад байх. Би маш олон хүнээс асуугаад хариулт авахгүй байгаа юм. Чи тэгээд 5 дахь тунгийн тухай удахгүй ярина шүү. Та нар энэ дээр сайн ажиллахгүй бол.

Нөгөө талаасаа бизнес болж байгаа юм биш үү? Энэ их олон мутаци нэг их том ялгаа байхгүй бол ерөнхий бөмбөгдөлтийг нь хийгээд л дуусгаач дээ. Яагаад ийм байлдааныхаа арга тактикийг …/минут дуусав./

**Б.Баттөмөр:** Батбаяр 1 минутад хариулна. Товч, тодорхой.

**О.Батбаяр:** Түрүүн хэлсэнчлэн тодорхой хугацаанд, тухайлбал тийм, ер нь вакцины 2 дугаар тунгийн дараа ч, 3 дугаар тунгийн дараа, ер нь бол 6 дахь долоо хоногоос аль ч вакцин дээр ер нь 10 орчим хувиар нийт эсрэг биеийн хувь буурдаг. Энэ би түрүүн хэлсэнчлэн байгалийн, өөрөөр хэлбэл хүн байгалиасаа тийм өндөр тунтай байх боломжгүй. Хүний дархлааны систем тэрийг өөрөө буулгаж устгаж байдаг. Харин гол дархлаа түрүүний хэлсэн санамжийн эст үлдэж байдаг. Түрүүн хэлсэнчлэн booster тун өөрөө энэ санамжийн эсийн тоог олшруулдаг, санамжийг улам гүн суулгадаг. Тэр нь өөрөө дараагийн удаа халдвар орж ирэхэд богино хугацаанд таньж устгах.

4 дэх тунтай холбоотой асуудлыг манай улс одоогоор судалж эхлээгүй байна. Бусад улсууд түрүүн хэлсэн мэдээлэл дээр гарсан омикроны хувилбар нь өөрөө халдварлах чадвар нэмэгдсэн. Сэртэнгийн урагдаа мутацид орсноос болоод хүний эсрэг биеэ танихгүй байх ийм шинж тэмдгүүд үүсэж байгаа учраас илүү омикрон руу чиглэсэн вакцин дээр олон улсын компаниуд судалгаа хийж байна.

Оношилгооны хувьд бол түрүүн хэлсэнчлэн энийг заавал нөгөө үнэтэй оношилгоогоо хийхгүй rapid test-ээр оношлох боломжтой байгаа омикроныг. Зүгээр тактикийн хувьд аль ч улс эерэг сорьцондоо 5-10 хувьд нь гений дарааллыг тогтоогоод манайд ийм давлагаа явж байна гэдгийг хянаж байдаг.

**Б.Баттөмөр:** Бадмаанямбуугийн Бат-Эрдэнэ гишүүн асуулт асууна.

**Б.Бат-Эрдэнэ:** Баярлалаа, би 3 асуулт асууя.

Нэгдүгээрт би бас түрүүн түр хорооны хурал дээр асууж байсан. Энэ манай эрдэмтдийн багийн нөхөд хариулт өгөөч ээ.

Та бүхэн маань энэ вируслоги чиглэлийн эрүүл мэндийн салбарын эрдэмтэн судлаачидтайгаа хэр уулздаг юм бэ? Энэ сошиал хэвлэл, мэдээллээр чинь шал өөр байр суурь илэрхийлээд ингээд байх юм. Тэгэхээр ийм эгзэгтэй үед эрдэмтдийн баг иймэрхүү байдлаар ажиллахад төвөгтэй юм гэж санагдаад байх юм. Яах вэ, зүгээр та нар хоорондоо ойлголцдог байж болно. Гэтэл энэ нийгэм, иргэд, олон түмэн чинь ийм хижиг тахлын үед чинь нэгдсэн нэг ойлголттой байж, та нар тэр улсуудаа уриад, авчраад шинжлэх ухааны үндэслэлтэй маргаан мэтгэлцээн явуулаад тэгээд ойлголт нэг, үг үйлдэл зөв гэж хэзээний үг. Ингээд ойлголтоо яагаад нэгтгэж болдоггүй юм бэ?

Үгүй ээ, дур дураараа юм ярина. Вакцинжуулах хэрэгтэй, дархлаажуулалт хийнэ ээ, хийхгүй ээ, энэ бол аюултай гээд л. Ингээд л ерөөсөө эцэс төгсгөлгүй. Гэтэл нөгөө сөрөг байр суурьтай ярьж байгаа хүн чинь ялгаа байхгүй анагаахын шинжлэх ухааны эрдэмтэн, доктор профессор, ажлын туршлагатай энэ судалгааны байгууллагад ажилласан ийм хүмүүс ингээд тавиад байна шүү дээ. Үгүй ээ, энийг асууж байгаа. Тэр Америкийн нэгдсэн улсаас хэн билээ бас нэг хүн ингээд л бичлэг хийгээд л, яриад л байдаг. Тэгээд л тэр улсуудын ойлголт нь зөрүүтэй л юм яриад байх юм.

Үгүй ээ, ийм хэцүү цаг үед амьтныг ингээд тал тал тийш нь татаад ингээд байж болмооргүй байх юм. Энийг би хоёр дахь удаагаа асууж байна. Та нар минь надад энэ дээр нэг тодорхой юм хэлж болохгүй юу? Нэг ийм зүйл.

Дараагийнх нь юм бол энэ шинэ мутацитай холбоотой, энийг их хөнгөхөн онцын аюул байхгүй байна гээд. Ингээд дүгнэлт хийгээд, тэгээд тэрийгээ олон нийтэд тараагаад байна шүү дээ. Тэгтэл яагаад энэ гадаадын улс орнууд чинь хилээ хаагаад бүүр дээд зэргийн арга хэмжээ аваад ингээд байгаа юм бэ? Та нар болохоороо зэрэг дотооддоо энэ нэг их санаа зовох юм байхгүй дээ, тэгээд л одоо яах вэ гэсэн нэг ийм юм. Тэгээд энэ хүнд цохилтод ороод дахиад өнөөдөр хэчнээн мянган хүн хүнийхээ алтан амийг үрэгдүүлчхээд байгаа, хэчнээн хүний эрүүл мэнд асуудалтай ийм байж байдаг. Дахиад ийм нөхцөл байдалтай тулгарвал яах юм бэ? Энэ дээр нэг тодорхой хариулт өгөх үү? Энэ Ухань анх хижиг дахал гарсан тэр 19 оны сүүлээр байх аа, 20 оны 1 сарын үед бил үү, энийг чинь яг Уханьд гарахад л ерөөсөө Их Хурал дээр цөөхөн хэдэн юмнууд орилоод, хашхираад л энэ аюул боллоо шүү нөхөд минь. Энэ улсынхаа хилийг яаралтай хаа, хил зэрэглэлдээ орнууд чинь хилээ хаагаад байна гээд. Тухайн үеийн Ерөнхий сайд, энэ Улсын онцгой комисс бас шуурхай арга хэмжээ авсны үр дүнд яг тэр 2 жилийн өмнө чинь бол үнэхээр бүх юм харанхуй, ямар ч таамаглах юм байхгүй, вакцин байхгүй, эмчилгээний арга тактик тодорхой бус. Энэ ямар хор хөнөөлтэй болох нь хүн төрөлхтөнд огт тодорхойгүй. Ийм хүнд нөхцөл байдалд бид нар шуурхай л арга хэмжээ авч энэ арга хэмжээг авч байсан шүү дээ. Энэ дээр та нар минь юу хэлэх юм бэ гэж?

Гуравдугаарх нь би түрүүн хэллээ, энэ олон улс орнууд хилээ хааж байна. Хөрш зэргэлдээ орнууд хилээ хаагаад энэ шинэ давалгаанд нэлээн анхааралтай, ач холбогдол өгч асуудалд хандаж байна шүү дээ. Энэнээс шалтгаалсан энэ хижиг тахлын чинь эрүүл мэндийн, эдийн засгийн энэ хямрал. Эдийн засгийн хямралтай холбоотой юмыг нь юу гэж тооцож үзэж байгаа юм бэ? Энэ 2 жилийн…/минут дуусав./

**Б.Баттөмөр:** Эрүүл мэндийн сайдын 3 номерын микрофон.

**С.Энхболд:** Бат-Эрдэнэ гишүүний асуултад хариулъя. Манай улсад ер нь бас гаднын улс оронд ажиллаж байгаа эрдэмтэн, докторууд дээрээс нь бас гаднын улс орнуудад доктор, докторын дараах сургалтад хамрагдсан маш олон эрдэмтэн судлаачид байдаг. Эрүүл мэндийн яамны дэргэдэх болон Улсын онцгой комиссын дэргэдэх 2 судалгааны багийг бид нэгтгээд 1 эрдэмтдийн багийг гаргасан байгаа. Энэ эрдэмтдийн баг дотор ер нь физикч, орон од судлаач дээрээс нь энэ вируслоги, ингээд бүх чиглэлийн хүмүүсээс бүрдсэн багийг энэ эрдэмтдийн баг гэж манайхан Улсын онцгой комиссын дэргэд дэд эрдэмтэд маань судалгаа шинжилгээ хийж тооцооллуудыг бид нарт байнга өгч. Бид нар мэргэжлийн байгууллага болон энэ судлаачдынхаа дүгнэлтийг үндэслэж Улсын онцгой комисс дээр шийдвэрээ гаргаад ингээд явдаг.

Тэр Америкийн нэгдсэн улсаас гээд байгаа хүн бол таны хэлж байгаа “Оном” сангийн тэр Наранбаатар гэж хүнийг л хэлээд байх шиг байна. Тэр хүн бол физикч хүн. Яагаад тэр хүний үгэнд харин та хэд маань өөрсдөө яагаад ингэж хэт их үнэмшилтэйгээр тэр хүмүүст итгээд байгаа нь харин бас тухайн хүний л юу байх гэж бодож байна? Бид нар бол эрдэмтдийн баг өөрсдийн хийсэн судалгаа, тооцооллыг хийгээд олон нийтдээ мэдээллээ хүргээд явж байгаа.Тэгэхлээр та хэд маань бас яг энэ эрдэмтдийнхээ багийн энэ гаргаж байгаа дүгнэлт, судалгаан дээр бас итгэл үнэмшилтэй байх хэрэгтэй байх гэж хэлмээр байна.

Хоёрт энэ бид нар ерөөсөө энэ омикрон хувилбарыг бас тэгж айхтар хөнгөн явагдана гэж, ингэж ард иргэдийг тэгж тайвшруулахгүй байгаа. Хамгийн гол нь энэ хувилбарыг орж ирэхэд booster тун болон халдвар хамгааллын дэглэмээ сайн мөрдөнө шүү гэж. Энийг тогтмол хэлж байгаа. Энэ хоёр дахь, гурав дахь, дөрөв дэх давлагаа хэрвээ орж ирэх юм дөрөв дэх давлагаа үүснэ. Энэ дээр бас бид тодорхой хэмжээний стратеги болон төлөвлөгөөнүүдээ гаргаад бас орны төлөвлөлт, эмийн нөөц гээд ингээд чиглэл чиглэлээрээ бэлтгэл ажлуудаа хангаад байж байгаа.

Хөл хорио тогтоох шиг амархан зүйл байхгүй. Халдварт өвчний ганц хамгийн түрүүнд авах арга хэмжээ бол хөл хорио байдаг. Бид нар одоогийн байдлаар нэг ч хөл хорио тогтоогоогүй. Хэрвээ шаардлагатай гэж үзвэл бид бүр цар тахлын хэмжээ мөн үү? Давагдашгүй хүчин зүйл тулаад ирэх юм бид яалт ч үгүй энэ шийдвэрүүдийг гаргах байх. Хэрвээ хөл хорио тогтоовол энэ улс орны эдийн засагт бас сөргөөр нөлөөлнө. Тийм учраас энэ шийдвэрийг Улсын онцгой комисс дээр ярилцаж байж гаргадаг учраас энэ дээр яг тэр эдийн засгийн ач холбогдол талаас нь Сангийн яамнаас мэдээлэл өгөх байх гэж бодож байна.

**Б.Баттөмөр:** Эрдэмтдийн багийн нарийн бичгийн дарга Батбаяр, Сангийн яамнаас хүн байна уу?

**О.Батбаяр:** Бат-Эрдэнэ гишүүний асуултад хариулъя. Ер нь аль ч улсуудад яг энэ КОВИД-ын нөхцөл байдалтай холбоотойгоор эрдэмтдийн хооронд санал бодлын зөрчилдөөн. Ийм явуулж байгаа бодлого дээр бас шүүмжлэл, ийм хэвийн асуудал бол байгаа. Тэгэхээр бид байж болох хэвийн зүйл гэж үзэж байгаа. Наранбаатар болон “Оном” сан бусад эрдэмтэдтэй бид нар тогтмол уулздаг ийм нөхцөл байдалтай байгаа.

Хувилбарын хувьд хүнд, хөнгөн дээр сая би slide-даа 2 өнцгийг оруулсан байгаа. Нэгдүгээр slide нь Их Британийн засгийн газар энэ омикрон хувилбартай холбоотой маш хатуу арга хэмжээнүүд авч бэлдэж байгаа талаас нь, нөгөө талаас нь тус улсын зарим эрдэмтэд нь энэ авч хэрэгжүүлж байгаа арга хэмжээг шүүмжилж байгаа 2 өнцгийг slide-даа хоёуланг нь оруулсан байгаа. Тэгэхээр энэ нь бас нөгөө олон талт эх үүсвэрийг тооцож ийм үндэслэлээ оруулсан байгаа.

**Б.Баттөмөр:** Сангийн яам, энэ Бат-Эрдэнэ гишүүний тэр гурав дахь асуулт дээр хариулт өгнө шүү. Ер нь Засгийн газрын мөрийн хөтөлбөр, Тогтвортой хөгжил-2030, Алсын хараа-2050 гээд энэ бодлогын баримт бичгүүдэд орсон асуудлаа Засгийн газрын зүгээс тууштай, тогтвортой сайн авч хэрэгжүүлэх ийм шаардлагатай. Ер нь хийх ажил их байна. Коронавирус гээд хойшоо сууж ерөөсөө болохгүй. Хийхээр төлөвлөчихсөн бүтээн байгуулалтын ажлууд, авч хэрэгжүүлэх арга хэмжээ, ард иргэдийнхээ амьдралын чанарыг дээшлүүлэх, энэ чиглэлд Засгийн газрын зүгээс бас нэлээн сайн ажиллаж байгаа гэж ойлгож байгаа. Тэгээд цаашаагаа нэмж ажиллах ийм шаардлагатай.

Сая гурав дахь асуултыг манай ажлын хэсгийн гишүүд ярьж байгаад Сангийн яамнаас тодорхой асуултыг нь тавиад Бат-Эрдэнэ гишүүнд.

**М.Оюунчимэг:** Хил, гаальтай холбоотойг нь Улсын онцгой комиссоос бас мэдээлэл өгч болно шүү дээ. Мэдээлэл байгаа биз дээ? Зам, тээврийн Төрийн нарийн бичгийн дарга ч байгаа юм байна. Сая Бат-Эрдэнэ гишүүний асуусан эдийн засгийн чиглэлээр энэнтэй холбоотой хил, гааль нээгдээд явж байгаа энэ тэр дээр бас товч мэдээлэл өгч болно.

**Б.Баттөмөр:** Саяын Оюунчимэг гишүүний ярьсны дагуу мэдээлэл өгөх хүмүүс байна уу? 4 номер.

**Т.Баярхүү:** Байнгын хорооны дарга, эрхэм гишүүдийн энэ өдрийн мэндийг хүргэе.

Сая эдийн засгийн тооцоо судалгааны талаас нь Сангийн яамнаас илүү дэлгэрэнгүй мэдээлэл өгөх байх. Бат-Эрдэнэ гишүүний асуусан асуултын тухайд анх энэ омикрон хувилбарыг 11 сарын 9-ний өдөр Өмнөд Африкийн Бүгд Найрамдах улсад эрдэмтэд бас илрүүлээд. 11 сарын 26-ны өдөр дэлхийн эрүүл мэндийн байгууллага анхаарал татах аюултай хувилбарт бүртгэсэн. Яг бүртгэсний нь маргааш өдөр буюу 1 хонгийн зайтай Улсын онцгой комисс хуралдаад хилийн хяналт шалгалтыг эрчимжүүлэх арга хэмжээг авч хэрэгжүүлсэн. Өөрөөр хэлбэл манайх гадаадаас ирж байгаа иргэдийг тусгаарлахгүй шууд нэвтрүүлэх хилийн чанадаас ирэхтэй PCR шинжилгээнд хамрагдсан байх гэх мэтийн өмнө нь тавигдаж байсан хатуу шаардлагуудыг ер нь аль болох сулруулж эдийн засгийн харилцаа, бас иргэдийн гадаад, дотоодод зорчих энэ хөдөлгөөнийг бас дэмжих чиглэлээр бодлого ер нь барьж ажилласан.

Энэ хүрээнд 12 дугаар сард, ер нь бас манай гадагшаа чиглэсэн нислэгүүд маш нэмэгдсэн. Ер нь 1 сард дунджаар 5-6 мянга орчим зорчигч ирж байсан бол сая энэ 12 сард үндсэндээ 16 мянга орчим зорчигч ирэхээр ийм тооцоо судалгаа гарч бас аяллын компаниуд мөн зөвхөн аялал гэлтгүйгээр гадаад руу бас ажил, эмчилгээ гэх мэтийн бусад шалтгаанаар зорчих иргэдийн тоо нэмэгдсэн ийм нөхцөл байдалтай байсан. Тэгээд бас харамсалтай нь шинэ хувилбар гарсан учраас хилийн хяналт дээр бол тодорхой арга хэмжээнүүдийг авч хэрэгжүүлсэн.

Өнөөдрийн байдлаар яг хилээ бүрэн хаасан улс орон байхгүй байна. Тодорхой яг энэ омикрон хувилбар голомтлон тархаж байгаа улс орнууд буюу хэд хэдэн улсаас гаднын иргэдийг авахыг хориглох ийм шийдвэрүүдийг гаргаад явж байгаа. Манайд ч гэсэн мөн яг иймэрхүү зарчим явж байгаа, түрүүн танилцуулга дээр гарсан, нийтдээ 11 улс орноос гадаадын иргэдийг хүлээж авахгүй. Тэр улсаас ирж байгаа болон дамжин өнгөрч байгаа өөрийн улсын иргэдийг ирэхэд нь 10 хоног тусгаарлах байранд тусгаарлаж, шинжилгээнд хамруулж ингэх ийм зохицуулалтыг аваад явж байгаа.

Цаашдаа бас энэ улс орнууд дээр бас халдварын тохиолдол нэмэгдээд явбал энэ жагсаалт шинэчлэгдээд явах боломжтой. Эхний ээлжид бид нар 10 улсыг оруулсан байсан. Сүүлд 1 улс шинээр нэмэгдээд 11 улсыг энэхүү жагсаалтад оруулаад арга хэмжээ аваад явж байгаа.

**Б.Баттөмөр:** Сангийн яам хариулт өгөхөөр боллоо. Жигжидсүрэнгийн Чинбүрэн асуулт асууна.

**Ж.Чинбүрэн:** Бүгдэд энэ өглөөний мэнд хүргэе. Омикроны хувилбар нь дархлаа султай өвчтөний биед удаан хугацаагаар байсны үр дүнтэй Өмнөд Африкт гарч ирсэн гэсэн ийм дүгнэлтэд хүрээд байгаа дэлхийн эрүүл мэндийн байгууллагын. Тэгэхлээр дархлаа султай хүмүүс нэн тэргүүн зорилтот бүлэг гэдгийг бид нэлээн сайн ойлгочихсон. Тэгэхлээр энэ дархлаа султай жишээлэх юм бол хавдартай хүмүүс, эрхтэн шилжүүлэн суулгуулж дархлаа дарангуйлах эмчилгээ хийлгэж байгаа ч гэдэг юм уу? Энэ хүмүүс дахин 3 дахь тун вакцин хийлгэсэн үү? Эдгээр өвчтөнүүдийн дархлаа үүсэх хяналтыг судалж үзэв үү? Хэрэв тэд 9 дүгээр сард 3 дахь тунгаа авсан бол дахин нэмэлт тунгийн талаар бодох шаардлагатай юу? гээд. Миний асуултуудыг тэмдэглээд аваарай. Би асуулт болгон дээр хариулт авна. Нэлээн олон асуулт байгаа.

Дараачийн хоёр дахь асуулт. Дэлхийн эрүүл мэндийн байгууллагын мэдээлснээс дэлхийн 60 гаруй орон омикрон шинэ омгийн тохиолдол илэрсэн. Энд Монголчуудын очих дуртай Турк улс орж байна. Тэгэхлээр зарим улс орнууд вакцин хийлгэсэн ч өвдөж эдгэрсний дараа ч гэсэн омикронтой газраас ирсэн хүмүүст хорио цээрийн дэглэм тогтоодог. Хүмүүс хилээр гарахдаа халдвар авсан гэхдээ шинж тэмдэг илрэхгүй байгаа, antigen test-ээр гарахгүй магадлал бас байгаа. Ер нь өмнөх давлагаануудын туршлагыг харгалзан үзвэл энэ тал дээр ямар стратеги оновчтой вэ? Түрүүн Энхболд сайд хэллээ, бид стратеги бэлэн байгаа гэж. Тэгэхээр энэ стратегиа нэг тодруулаад ярьж өгөөч ээ гэсэн.

Гурав дахь асуулт Их Британид омикроны, короновирусын хувилбар нь гайхамшигтай хурдаар тархаж Лондон дахь халдварын бараг 40 орчим хувийг эзэлж байна. Батбаяр судлаачийн бас сая илтгэлд бас гарч байна. Дөнгөж өчигдөр анхны омикронтой хүн нас барлаа гэсэн мэдээлэл гарлаа тийм ээ, тэгэхлээр хүндрэлүүд эхлэхээс өмнө шинэ өвчтөнүүдийг эрэмбэлэх тодорхой заавар байна уу?

Жилийн өмнө чинь бид нэг утсаар асуумж асууж, өвчний хүнд, хөнгөн зэргийг тодорхойлж байлаа шүү дээ тийм ээ, тэгэхлээр энэ хэвээрээ байх уу? Бид чинь бас нэг юмыг ойлгоод байгаа шүү дээ. Энэ гурав дахь давлагаан дээр ер нь нэг шинэ хувилбар гарахлаар. Тэгээд л яаж ийгээд л ингээд вирус чинь хаа сайгүй тархаж байгаад л ороод ирчихдэг. Тэгэхээр бид оруулахгүй гэсэн баталгаа байхгүй тийм ээ. Тэгэхээр ороод ирвэл энэ хүнд, хөнгөн зэргийг эрэмбэлэх энэ аргачлал чинь дельта давлагаан дээр гарсан шиг ингээд зөв оновчтой байх илүү сайн аргачлал байна уу? Энийг бас хэлж өгөөч.

Дараагийн асуулт тархалтын хурд асар их байгаа тул эмнэлэгт хэвтсэн хүмүүсийн хувь бага байсан ч системийн ачаалал асар их байх болно гэж Британийн эрдэмтэд үзээд байна шүү дээ тийм ээ? Эрүүл мэндийн салбарт ачаалал их болно. Тэгэхээр бид бас энэ гурав дугаар давлагаан дээр тэрийг ч бас мэдэрсэн. Тэгэхээр дахин корона халдвар авах өндөр эрсдэлтэй болох тул ер нь бэлэн байдал тэр дотор орны нөөц, энэ хүчил төрөгч тийм ээ энэ дээр та бүхэн нэмэлтээр би өмнөх юуг мэдэж байгаа тийм ээ, Нэмэлтээр юу бэлдэж байна вэ? Тэр дотроо түрүүн эмчилгээний моноклон биетийг импортлох боломжийг авч үзсэн үү? Жишээлбэл түрүүн хүмүүс ярилаа тээ “Merck” компанийн үйлдвэрлэж байгаа “Molnupiravir” оруулж ирэх тал дээр та бүхэн ямар ажлууд явж байгаа вэ? Энийг хэлж өгөөч.

Дараачийн асуулт, “Астразенека”**,** “Файзер” бентекийн 2 тунгийн дараа дельта-тай харьцуулахад шинж тэмдгийн омикроны халдвараас хамаагүй бага хамгаалалттай байна гээд түрүүн бас тоо баримт харууллаа. 2 тун “Астразенека” 1 тун “Файзер” шинж тэмдгийн халдвараас 70 хувь, 3 тун Файзер авсан хүмүүс 75 орчим хамгаалагдаж магадлалтай гэж сая бас slide үзүүллээ. Тэгэхлээр 3 тун **“**Файзер” дельтагийн халдвараас 90 орчим хувь хамгаалсантай харьцуулж байна. Ер нь бид нөгөө түрүүн Батбаяр сая хэллээ. 2 тун “Синафарм” нэмэх нь “Файзер” хийлгэсэн хүмүүсийн хувь их тийм ээ? Тэгэхлээр энэ “Синафарм” үйлдвэрлэгчээс туршилтын үр дүн омикоронатай холбоотой. Ийм үр дүнг та хэд сонирхож харав уу? Би ерөөсөө олж харж чаддаггүй. Тэгээд ийм мэдээлэл байна уу? Ялангуяа энэ Эмратуудад нэлээн өндөр хийсэн шүү дээ. Тийм ээ, Эмратын орнуудад тэгэхлээр энэ тал дээр вакцины …/минут дуусав./

**Б.Баттөмөр:** Чинбүрэн гишүүд 1 минут өгье.

**Ж.Чинбүрэн:** Тэгэхлээр “Синафарм” вакцины хамгаалалтын нөлөөллийг мэдээлэл ямар мэдээлэл байна гээд. Дараачийн юу бол түрүүн Алтанхуяг гишүүн бас асуугаад байна л даа. Энэ дээр та хэд ингэж асуугаад байгаа л гэж би дотроо бодоод байх юм. Тандалтын зорилгоор баахан шинжилгээ хийсэн. Одоо энэ хэрэггүй ээ. Яг өвдсөн зовсон улсууд дээр эмчилгээ хийе гэж яриад байна тийм ээ, тэгэхлээр би бол энийг тандалтын судалгаа хэрэггүй ээ, их илүү зардал гарсан. Нэгэнт бид тэгсэн гуравдугаар давлагаан дээр тэгсэн шүү дээ. Нэгэнт тарчихсан учраас тандалтын судалгаа хийгээгүй. Өвдсөн шинж тэмдэгтэй улсууд дээр шинжилгээ баталж, эмчилгээ хийсэн шүү дээ, тийм ээ, тэгэхээр энэ талаараа тайлбарлах ёстой байх аа. Ер нь заавал хэн бэ гэдгийг нь оношлохгүй бол эмчилж болохгүй шүү дээ. Тийм учраас бид заавал оношилгоог омикорона юм уу, эс үгүй дельта хувилбар юм уу гээд. Жишээлбэл дельта хувилбар ердийн нөгөө альфа хувилбар хоёрын эмчилгээний хувьд ялгаа байгаагүй учраас ялгах шаардлага байсангүй тийм ээ? Одоо бол омикоронагийн хувьд өөр болох гээд байна шүү дээ. Тийм учраас энэ ялган оношлох асуудал дээрээ илүү тайлбар өгөх ёстой юм болов уу гэж бодож байна. Дараагийн…/минут дуусав./

**Б.Баттөмөр:** Энхболд сайд эхлээд хариулна дараачийн улсууд бэлдэж байгаарай. Онцгой комиссын нарийн бичгийн дарга, эрдэмтдийн нарийн бичгийн дарга. Энхболд сайд.

**С.Энхболд:** Чинбүрэн гишүүний асуултад хариулъя. Ялангуяа энэ омикрон хувилбар маань өөрөө яг ингээд хэлсэн. Дархлаа дарангуйлагдсан, дархлаа дарангуйлах эм бэлдмэл хэрэглэдэг, архаг суурь өвчтэй хүмүүс илүү өртөх ийм магадлалтай. Дээрээс нь тархалтын түвшин маань өөрөө их хурдан. Яахав манай улсад, энгийн юугаар тайлбарлах юм бол салхин цэцэг, кор шиг юм тархах магадлалтай, Airborn ийм байгаа. Тэгэхлээр энэ тархалтын түвшин маш өндөр хурдацтай тархдаг гэсэн үг.

Бид нар энэ ялангуяа энэ эрсдэлтэй бүлэг хүмүүсээ бол эхний ээлжид вакцинжуулалтыг хийсэн. Үүнтэй холбоотой бас яг энэ хүмүүсийнхээ сорьцыг аваад, цусыг нь аваад, сивингийн аваад бид ингээд судалгааныхаа ажлыг эрчимжүүлээд явж байгаа. Судалгааны ажил дээр бас тодорхой энэ тодотголоор төсөвт тавигдсан учраас энэ судалгааны ажлууд маань ингээд үргэлжлээд явж байгаа гэдгийг бас хэлмээр байна.

Энэ КОВИД гарсан цагаас эхлэн бид нар ер нь 80 гаран судалгааг хийсэн. Үүнээс 20 орчим судалгааг маш эрчимтэй цаашаа үргэлжлүүлээд явж байгаа. Сүүлийн тодотголоор орсон бас 2.4 тэрбум төгрөг бид нар судалгааныхаа ажлыг 13 судалгааг бас цааш үргэлжлүүлээд хийгдэж байгаа. Энэ дотор энэ дархлаа дарангуйлагдсан хүмүүс, хавдартай энэ эмзэг бүлгийн энэ улсуудаа бол судалгааны ажил хамрагдаад хараахан судалгааны үр дүнгүүд гараагүй байна. Энэ судалгааны үр дүнгүүд гарвал бид бас дараагийн 4 дэх тун бас ярих асуудлууд гарна. Тэгэх дээр судалгааныхаа үр дүнгүүдийг одоогийн байдлаар хүлээж байна.

Бид нар энэ Турк болон Тайландад дийлэнх байна. Ялангуяа энэ Туркээр манай энэ европын холбооны улс руу гарах гарц маань энэ байгаа. Тэгэхээр бид нар одоогийн байдлаар энэ Гадаад явдлын яамтайгаа ярьж байгаа боловч энэ Туркээс орж ирж байгаа иргэдийг шууд тусгаарлах арга хэмжээнд оруулж байгаа боловч бүрэн тийм хаах юу л байхгүй байгаа. Тайландыг бас өнөөдөр бас бид нар ярьсан. Энэ Засгийн газрын хурал дээр. Тайландаас ирж байгаа иргэдийг бас 10 хоног тусгаарлах ийм журамд өөрчлөлт оруулна гэсэн Улсын онцгой комисс дээр ярилцахаар энэ шийдвэр гарч байгаа. Бид нар онгоцны буудал дээр болон энэ боомтууд дээр нэг дор түргэвчилсэн болон PCR шинжилгээг хоёуланг нь цуг авчхаж байгаа юм. Тийм учраас заавал тэр хүний дараагаар дахиж түргэвчилгэснээр эерэг гарчхаад. Тэр хүний дараа дахиж PCR ингэж явахгүй, эсвэл нэг дор хоёрыг нь авчхаж байгаа учраас энэ маань илүү найдвартай оношлогдож байгаа.

Ялангуяа бид түрүүн хэлсэн 3400 хүн ирснээс 18 сорьцыг бид нар түргэвчилгэснээр гараад тэр хүний шинжилгээний хариу хоёуланг нь цуг авчихсан байсан учраас 24 цаг дотроо PCR шинжилгээ нь баталгаажаад, тэрний дараагаас дахиж тэр геномын дарааллыг тодорхойлуулаад. Ингээд бүрэн баталгаажуулаад хувилбаруудаа тодорхойлоод явж байгаа.

Их Британид тохиолдлын тоо нэмэгдэж байгаа. Үүний хирээр орны ачаалал нэмэгдэж байна. Эрүүл мэндийн байгууллагуудын ачаалал нэмэгдэж байна гэсэн ийм тооцоо судалгаанууд байгаа. Мэдээж халдварын тохиолдол нэмэгдэх дээр энийгээ дагаад эрсдэлтэй эмзэг бүлгийн хүмүүс маань өвдөнө. Ингээд ирэхлээр мэдээж орны, эрүүл мэндийн байгууллагуудын ачаалал нэмэгддэг. Энэ дээр сая гурав дахь давлагаан дээр бид нар ор зохицуулах багийг гаргасан. Энэ баг маань маш үр дүнтэй зохион байгуулалтыг хийсэн байгаа. Ялангуяа тэр хүнд, хамгийн эхний ээлжид хэвтэх хүмүүсийг эрэмбэлээд энэ ор зохицуулах баг маань өөрсдөө яг тэр шаардлагатай хүмүүсийг зохицуулалтад оруулж, тухайн суларсан эрүүл мэндийн байгууллагууд руу хуваарилалтыг хийж, энэ зохион байгуулалтыг бол бид цаашид ч гэсэн үргэлжлүүлээд явна. Энэ маш зөв тактик болсон гэж үзэж байгаа. Энэ тархалтын түвшинтэй холбоотой бид өнөөдөр Засгийн газрын хуралдаан дээр…/минут дуусав./

**Б.Баттөмөр:** 1минут Энхболд сайд тодорхой, товчхон яриарай. Энхболд.

**С.Энхболд:** Өнөөдрийн Засгийн газрын хуралдаан дээр бид яг КОВИД-19-д зориулсан 4 эмийг бүртгүүлсэн байгаа. Гаалийн татвараас чөлөөлүүлсэн. Тэгэхээр энэ дээр тоцилизумаб, molnupiravir, покславид гээд. Ингээд эдгээр эмүүд ирээд яг сүүлийн үед энэ ялангуяа уухаар хэрэглэдэг эмүүд гарсан. Эдгээр эмүүдийг бид нар энэ хил гараад нэвтрэхэд нь үнийн хөнгөлөлтийг үзүүлэх зорилгоор өнөөдөр Засгийн газраас хуралдаанаар батлуулаад. Энэ тогтоолыг гаргасан.

“Синофарм”-ын одоогоор хараахан тийм судалгаанууд бүрэн гараагүй байна. Ялангуяа энэ омикронтой холбоотой судалгаанууд гараагүй. Бид нар байнга “Синофарм” үйлдвэртэй харьцаатай байгаа. Хамтарсан судалгаануудыг хийгээд явж байгаа. Тандалт дээр мэдээж олон нийтэд тархсан үед бид тэр толгой дараалан шинжилгээ хийгээд байхгүй, мөн давхар эмнэл зүйн шинж тэмдгээр нь оношлоод явж байгаа. Цаашид ч гэсэн энэ тактик хэрэглэгдээд явна. Мөн мэдээж…/минут дуусав./

**Б.Баттөмөр:** Мөнхөөгийн Оюунчимэг гишүүн.

**М.Оюунчимэг:** Манай энэ Эрүүл мэндийн яамны эрдэмтдийн баг маань нөгөө тайлбар өгөхөөсөө илүүтэй маш сайн товч бөгөөд иргэдэд яг хэрэгтэй мэдээллүүдийг нь сайн өгвөл их чухал байна. Өнөөдрийн КОВИД-ын түр хороо, Нийгмийн бодлогын байнгын хорооны хамтарсан хурлын гол зорилго бол бидний эндээс иргэд маань яг нэг ойлголттой болох, урьдчилан сэргийлэх чадавхтай болох, юу хэрэгтэй юм гэдэг нэгдсэн тийм мэдээлэл, мэдлэгтэй болох л их чухал байгаа. Тэгэхгүй ингээд нөгөө өнгөрснөө тайлбарлаад юм уу, эсвэл ерөнхий яриад байхаар иргэдэд бас буухгүй болов уу. Би тэгээд энэ дээр илүү их анхаарч хариултдаа анхаараасай гэж хүсэж байна. Сая жишээлбэл түрүүн Алтанхуяг гишүүн маш чухал асуултууд асуусан. Сая Чинбүрэн гишүүний асуултад ч орж байна. Жишээлбэл энэ чинь өөрөө дархлаа суларсан үед л энэ энэ омикрон тусах магадлал өндөр байна гээд байгаа.

Өнөөдөр манай жишээ нь улсын хэмжээнд энэ утаа, униар гээд агаар, хөрсний бохирдлын улмаас амьсгалын замын өвчлөл нэлээд их нэмэгдсэн тоонууд гарч байна л даа. Тэгээд сургуулиудад сая шинжилгээнүүд авахад нөгөө хүүхдүүд ханиад хүрсэн гээд тэгээд түргэвчилсэн авангуут. Тэгэхдээ чинийх ханиад юм шиг байна. Энэ омикрон биш гэдэг ч юм уу, энэ коронавирус биш байх. Гэхдээ ханиад гээд ингээд нэг өөрсдөө сайн дураараа тийм ээ үзээд хариу тайлбар, мэдээлэл өгөөд яваад байна гэж байгаа юм. Би тэгээд энэ Батбаяр эрдэмтдийн багийн нарийн бичгийн даргаас Эрүүл мэндийн сайдаас тодорхой асуулт асууя.

Та бүхэн энэ омикрон болоод ер нь энэ коронагаас урьдчилан сэргийлэх чиглэлээр иргэдэд танин мэдүүлэх чиглэлийн ажлыг хир хийж байна вэ? Би өнгөрсөн долоо хоногт бас энэ албадаараа, энэ манай Монголын хэвлэл, мэдээллийн хэрэгслүүдээр танин мэдүүлэх, урьдчилан сэргийлэх сурталчилгаа ямар явж байна гэж харахад дандаа гадаад дахь омикроны нөхцөл байдлын талаар товч гадаад мэдээнүүд явж байгаа болохоос биш. Хэрвээ та энэ хамрын ханиад болон таны дархлаа сульдсан тохиолдолд энэ омикроноос урьдчилан сэргийлэхийн тулд ийм ийм урьдчилан сэргийлэх арга хэмжээ ав. Өөрөө гэртээ та биеэ ингэж эмчил, ийм дархлаагаа сайжруулах юм хэрэглэ ч гэдэг юм уу тийм мэдээллүүд манайхаар ер нь гарахгүй байна. Бид нар NHK болоод бусад телевизүүдийг харж байна лээ. Тэгэхээр тэнд нөгөө иргэддээ жоохон хүүхдүүд хүртэл ойлгохоор тийм танин мэдэх, урьдчилан сэргийлэх, эрүүл мэндийн чиглэлээсээ анхаарах, маскаа яаж зөв хаана авах вэ, агаарт яаж гарах вэ гээд тийм мэдээ, сурталчилгаанууд их явж байна л даа. Тэгээд та бид нар сая намаржингаа л урьдчилан сэргийлэх дээр л илүү их онцгой анхаарч байвал бид дараагийн юман дээр бүхнээс өвчлөхөөс хамгаалж чадна, дээрээс нь мөнгө хэмнэж чадна гэж ярьж байсан. Тэгэхээр яаж энэ дээр анхаарч байна? Яг ийм ийм юмыг бид хийж байна. Урьдчилан сэргийлэх дээр гэдэг дээр. Эрүүл мэндийн сайд маань нэг хариулт өгөөдхөөч.

Хоёрт нь, Батбаяр нарийн бичгийн дарга яг энэ иргэд гэртээ жоохон ханиад хүрсэн бол, энийг энэ халдвар корона болгочихгүйн тулд урьдчилан сэргийлэх чиглэлийн ийм шинж тэмдэг илэрвэл ийм зүйлүүд ууж хэрэглэвэл гэртээ, гэрийн нөхцөлд арга хэмжээ авахад зүгээр ээ гэдэг ийм мэдээллүүдийг нэгд өгөөдхөөч ээ гэж асуумаар байна.

Гурав дахь нэг гол зүйл нь сая сайд хэлж байна. 4 эмийг бүртгүүлсэн гээд, уухаар бас ийм эм гарч байгааг жишээ нь Японд яриад байгаа юм байна лээ. Тэгэхээр манайх урьдчилан татан авалт дээр өмнөх үед бас алдаанууд их гарч байсан. Тэгээд энэ нь ганц Эрүүл мэндийн яамнаас шалтгаалаагүй. Засгийн газраасаа энэ зөвшөөрлөө авах, дээрээс нь хил, гаалиар оруулж ирэхээс эхлүүлэх, нөгөө урьдчилгаа төлбөрөө төлөх зэрэг дээр доголдлууд их гарч байсан. Одоо энэ урьдчилан сэргийлэх, татан авалт дээр санхүүгийн чадавх хэд байна вэ? Эрүүл мэндийн даатгалын санд өнөөдөр санхүүжилт хэр үлдсэн? Та бүхэн яг энэ урьдчилан сэргийлэх энэ эмийн татан авалт дээр хэдий хэмжээний хөрөнгө мөнгө төлөвлөөд байж байна? энд нэг мэдээлэл.

Хоёрт нь хүний нөөц маань хэр байна вэ? Эмнэлгүүдийн нөхцөл байдал, эмч, сувилагч. Энд бэлэн байх тал дээр ямархуу арга хэмжээнүүд авч байгаа вэ? гэдэг дээр би эхлээд товч мэдээллүүдийг авъя гэж бодож байна.

Гуравт нь би энэ Дэд бүтцийн яамныхнаас л энэ нөгөө гадаад аялал, дотоод аялал нэлээд их нэмэгдэж байна. Тийм ээ, энэ дээр ямар арга хэмжээ авч байгааг…/минут дуусав.

**Б.Баттөмөр:** Хэнхариулах уу? 3 номер. Энхболд сайд хариулна.

**С.Энхболд:** Оюунчимэг даргын асуултад хариулъя. Энэ КОВИД-19-ын урьдчилан сэргийлэх талаар ямар арга хэмжээнүүд авч хийж хэрэгжүүлж байна гэж байна. Бид нарын хамгийн түрүүнд урьдчилан сэргийлэх арга хэмжээ бол энэ вакцинжуулалт байгаа. Энэ вакцинжуулалтыг бид нар маш эрчимтэй шторк болон энэ телевиз радио, хэвлэл мэдээллээр бол тогтмол энэ сурталчилгааг явуулж байгаа. Дээрээс нь Эрүүл мэндийн яам, харьяа агентлагууд, мөн Нийгмийн эрүүл мэндийн үндэсний төв гэх мэт байгууллагуудаас бид нар байнгын тогтмол энэ хугацаанд энэ 2 жилийн хугацаанд КОВИД-19-ын халдвар болон бусад халдварт өвчнөөс яаж сэргийлэх талаар бүх энэ чиглэлийн мэдээлэл, сурталчилгаа, шторкуудыг тогтмол явуулж байгаа. Сүүлийн үед ялангуяа энэ booster тун буюу дархлаа сэргээх нэмэлт тун дээр маш эрчимтэй энэ сурталчилгаануудыг хэвлэл мэдээллээр явуулж байгаа. Энэ бас бид нарын хийж байгаа нэг ажил гэж үзэж байгаа.

Эм тарианы хувьд бид нар энэ тоцилизумаб гэдэг эмийг оруулаад ирчихсэн байгаа. Энэ маань өөрөө нэг ампуль нь бас нэлээн үнэтэй 500 орчим долларын үнэтэй. Энэ эмийг бид нар татан авалтыг хийсэн. Энэ дээр, ялангуяа тэр санхүүгийн юун дээр хаврын чуулганаар баталсан тодотголоор бид нар 61 тэрбум төгрөгийг зөвхөн эм, эмнэлгийн хэрэгсэлд зарцуулахаар ийм тогтоолд нь заасан байгаа. Энэ тогтоолын дагуу бид нар энэ эмүүдийг бол тодорхой татан авалтууд шаардлагатай тохиолдолд бид нар бүүр онгоцыг гарган тухайн улс руу нь онгоцыг явуулж эмийн нөөцийг бол татан авч байгаа. Мөн ремдесивир эмийг бол 100 мянгыг дахин татаж авч, нөөцөд бэлдсэн байгаа. Энэ маань өмнө нь бас нэг удаа татан авалт хийж бид энэ гурав дахь давлагааны үед яг шаардлагатай эрүүл мэндийн байгууллагуудад тарааж өгсөн. Мөн дахин бас 100 мянгыг татаж авч бас эмийн нөөцөд бүрдүүлсэн байгаа.

Үүнтэй холбоотой эм, эмнэлгийн хэрэгсэл, оношлуур гээд ингээд шаардлагатай ялангуяа энэ вирусийн эмчилгээний шаардлагатай эм тариануудыг бол нөөцлөөд байгаа. Сүүлийн энэ уухаар хэрэглэгдэж бүртгэгдсэн “molnupiravir” энэ “покславид” гээд энэ 2 эмийн бид нар захиалгыг өгсөн байгаа. Ялангуяа энэ “Файзер” компанийн гаргаж байгаа “покславид” эмийг нь бол хуучин бид нар вакцин авч байсан гэрээн дээр хүсэлтээ нэмж өгсөн. Тэгэхээр бас энэ харьцангуй нэг вакцин худалдан авсан гэрээн дээр нэмэлт гэрээ байгуулаад авах ийм боломжийг тухайн компани өгсөн учраас бид хүсэлтээ илгээсэн.

Molnupiravir эмийг НҮБ-ын хүн амын сангаар дамжуулан бас бид захиалгаа өгчихсөн байгаа. Энэ маань хамгийн гол нь бас дөнгөж гарсан судлагдсан эм. Ялангуяа вакцинтай иргэдэд халдвар авсан иргэдэд ямар үр дүн гарах нь бас дахин судлагдаж байгаа. Энэ маань зөвхөн халдвар авсан вакцин хийлгээгүй хүмүүст 79 хувийн үр дүнтэй гэж гарч байсан. Одоо үр дүн маань 50 хувь болтлоо буурсан байна лээ. Тэгэхдээ бид бас цаашид ч гэсэн энэ судалгаануудаа хийж шаардлагатай эмүүдэд нь ингээд компаниудад захиалгаа өгөөд явж байгаа.

Бид нар энэ халдварын яг оргил үед бид 23 мянган орыг дэлгэн ажиллуулсан. Улсын хэмжээнд хүний нөөц мэдээж байнга дутагдалтай байсан. Энэ хүний нөөцийг тэр богино хугацаанд бас бэлдэж гарна гэж байхгүй. Тэгэхдээ бид нар сая энэ 23 мянган орыг дэлгэхэд бүх нөөц бололцоог дайчилсан байгаа. Сайн дурынхан болон резидент эмч нар, оюутан гээд, мөн энэ нөхцөл байдал хүндрэх юм буцаад бид бас энэ байдлыг ингэж бэлэн байдалд шилжүүлнэ гэсэн тийм төлөвлөгөөтэй байгаа.

**Б.Баттөмөр:** Батбаяр нарийн бичгийн дарга.

**О.Батбаяр:** Оюунчимэг гишүүний асуултад хариулъя. Ер нь тухайн улс оронд омикроны давлагаа орж ирснийг бас иргэд олон нийт мэдэхэд бас хялбар арга тохиолдлын тоо эрс нэмэгдэнэ. Саяын Чинбүрэн гишүүний хэлсэн вакцины дархлаа султай вакцингүй байгаа хүн ам руу ахмад настан руу дархлаа сорьдог хүн амын бүлэг ихээр өвдөнө. Омикрон хувилбар дээр нэг эрсдэл юу байгаа вэ гэхээр энэ шинж тэмдэг хөнгөн байгаа. Шинж тэмдэг хөнгөн байгаа учраас шинж тэмдэг хөнгөн хүмүүс гадуур маш их явж олон хүнд тараана. Гэтэл хүнд шинж тэмдэгтэй, нас баруулах чадвар өндөртэй хувилбарын үед бол нөгөө хүмүүс богино хугацаанд олон хүнд тарааж чадахгүй нас бардаг. Ийм байдаг. Энэ удаа эсрэгээрээ маш олон хүнд тараах ийм эрсдэлтэй.

Шинж тэмдгийн хувьд илүү томуу төст шинж тэмдэг давамгайлж байгаа. Тийм учраас бол дэлхийн улс орнуудад томуу төст шинж тэмдэг илэрч байгаа энийг та илүү омикрон гэж үзэх шаардлагатай гэсэн зөвлөмжийг иргэд олон нийтдээ хүргэж байгаа. Энд бол толгой өвдөх, ханиалгах бүх биеэр янгинаж өвдөх, ядрах, мөн бага хэмжээгээр халуурах гэсэн ийм гол шинж тэмдгүүд хамгийн ихээр бүртгэгдэж байгаа. Тэгэхээр иргэд олон нийтэд илүү томуу төст шинж тэмдэг байх юм бол омикроны шинж тэмдэг байх магадлалтай гэдгийг бол хэлэх нь зүйтэй.

Чинбүрэн гишүүний асуусан “синофарм”-ын 2 тун дээр нэмэх нь “файзер” хийсэн тохиолдолд омикрон халдвараас хэрхэн сэргийлэх вэ гэдэгтээ бол манай хүн амын 80 гаруй хувь нь ийм вакцинжуулалттай байгаа. “Синофарм”-ын 2 тун өөрөө 20 гаруй эсрэг биеийг гадаргуугийн мөн сэртэнгийнхээс гадна цөмийн буюу аранхи уургийн эсрэг 20 гаруй ийм эсрэг бие үүсгэж байгаа нь өөрөө омикроны эсрэг бас хүндрэл, нас баралтаас сэргийлэхэд “файзер” booster хийсний дараагаар үр дүнтэй байна гэсэн судалгаанууд яригдаж байгаа. Энд манай ХӨСҮТ-ийн эрдэмтдийн зөвлөлийн багийн вируслогич Хятад улсад PhD вируслогийн чиглэлээр хийсэн Цогзолмаа эмч ирсэн байна. Энэ эмч бол Эрүүл мэндийн яамны санхүүжилтээр яг бид нарын яриад байгаа энэ nitrolize эс буюу энэ вирусийг энэ хүний цусны сийвэнтэй уралдуулж энэ омикрон давлагааны үед үр нөлөөг судлах чиглэлээр бас судалгаа хийх бэлтгэлийг бол хангаж байгаа. Тэгэхдээ бас тодорхой техникийн бэрхшээлүүд байгаа.

Улс орнууд түүн дотор Хятад улс “Cенобак”, “Синофарм” компани аль аль нь омикроны эсрэг лабораторийн орчин саяын хэлсэн судалгааг хийж байна. Гэхдээ энэ судалгаанууд нь өөрөө 5-6 долоо хоног болдог учраас үр дүн одоогоор гарахгүй байгаад нь хамгийн эхэлж “файзер” үр дүнгээ зарласан байна.

**Б.Баттөмөр:**Оюунчимэг гишүүн 1 минут тодруулъя.

**М.Оюунчимэг:** Сая миний яриад байгаа Батбаяр нарийн бичгийн даргаа сая ХӨСҮТ-ийн тэр мэргэжилтэн байгаа гэж байна. Энэ та сая хэлээд байна шүү дээ. Нөгөө ханиад хүрсэн шинж тэмдэг гэхээр манай энэ нөгөө нэг угаасаа цаг үеийн нөхцөл байдлын цаг агаар, цаг агаарын нөхцөл байдал. Өнөө энэ утаа маш их нэмэгдчихлээ шүү дээ. Тэгэхээр бараг 2 хүний 1 тутам нь ханиалгасан, хамрын нус нь гоожчихсон ийм байдалтай яваад байна шүү дээ. Тэгэхээр тэр хүмүүсийн омикроны шинж тэмдэг илрэх магадлал өндөр байгаа учраас гэртээ бай гэх юм уу эсвэл эмнэлэгт анхан шатны тусламж үйлчилгээгээ маш сайн авах хэрэгтэй гэдэг. Тэр сурталчилгаагаа маш сайн хий, энэнээс вакциныг хэн хүнгүй хийж байгаа учраас энэ та нарын сурталчилгаа гэдэг дээр халхавч хийж болохгүй шүү гэдгийг л би хэлээд байгаа юм шүү.

Тэгээд сая ингээд манай зарим нэг гишүүд яриад байгаа. Нэгэнт л иргэд аяллыг бол хаах хэрэггүй. Зүгээр харин энэ дээр ямархуу арга хэмжээ авч үзгээр урьдчилан сэргийлэх юм уу, эсвэл boost дээр юм уу, тэр агаарын тээврийн аялал жуулчлалын чиглэл дээр авч байгаа арга хэмжээн дээр би бас Батболд даргын нэг товч хариулт өгчхөөч ээ гэж хэлмээр байна. Тэгээд Баярхүү дарга, Ариунболд дарга аа энэ утаа…/минут дуусав./

**Б.Баттөмөр:** Батболд хариулна, 7 номерын микрофон. Товч хариулаарай. Цаг нэлээн сунжирч байна шүү.

**С.Батболд:** Оюунчимэг гишүүний асуултад хариулъя. Агаарын тээвэр, авто тээвэр, төмөр замын тээвэр дээр явж байгаа тээвэрлэлт бүгд Улсын онцгой комиссын гаргасан удирдамж, чиглэл, түр журмын дагуу явагдаж байгаа. Сүүлийн үед аялал жуулчлал нэмэгдсэн. 12 дугаар сард одоогийн байдлаар хуваарьт болон захиалгат 98 нислэгээр 4900 гаруй хүн аялахаар. Ингээд тийз борлогдсон байж байгаа. Энэ болгон нисэж байгаа нислэгүүд дээр Онцгой комиссоос аль улсаас, мөн тухайн улс нь бас гарахдаа, орохдоо бас өөрсдөө шаардлага тавьж байгаа учраас тэр мэдээллүүдийг аваад тэр шинжилгээнүүд, тусгаарлах асуудал нь тэр Онцгой комиссын гаргасан шийдвэрээр явагдаж байна. Өнөөдрийн байдлаар бид нар олон улсын 10 улсын 12 хотын чиглэлд нислэг үйлдэж байна. 22 оны 1 дүгээр улиралд энэ нислэгийн хуваарийг бид баталж өгсөн. Ингээд…/минут дуусав./

**Б.Баттөмөр:** Батболд даргад 1 минут өгье.

**С.Батболд:** 1 дүгээр улиралд 8 агаарын тээвэрлэгчээр 60 удаагийн нислэг хийхээр төлөвлөгдсөн байна. Мөн эдгээр 10 улсад тухайн үед нь тухайн улсын авч байгаа хориг арга хэмжээнээс болоод зарим нислэгүүд бол цуцлагдаж байгаа тохиолдлууд байж байгаа. Төмөр зам, авто тээвэр дээр бол зорчигчийн тээвэр бүрэн зогссон байж байгаа. Дотоодын авто тээвэр дээр 21 аймаг, 114 чиглэлд зорчигч тээвэрлэлт явагдаж байна. Суудал ашиглалт 35-50 хувьтай л явж байна. Төмөр замын тээвэр дээр орон нутгийн Замын-Үүд Сайншандаас бусад чиглэлд Эрдэнэт, Дархан, Сэлэнгэ гэсэн чиглэлд төмөр замын зорчигч тээвэрлэлт явж байна. 12 сарын 1-ээс эхлээд ер нь бол Онцгой комиссоос өгсөн чиглэлийн дагуу ердийн горимд ороод нөгөө 1 купенд 1 суудалд хязгаарлаж байсныг зогсоогоод явж байгаа. Ингээд бас өвлийн цагийн хуваарьт ороод бас аяллууд явж байгаа. Гадагшаа явж байгаа аялал, төмөр зам…/минут дуусав./

**Б.Баттөмөр:** Тэр агаарын бохирдлын талаар асуусан хэн хариулах юм. Ариунбуян дарга хариулна. 5 дугаар микрофон.

**Г.Ариунбуян:** Оюунчимэг даргын асуултад хариулъя. Агаарын бохирдлыг бууруулах чиглэлээр нийслэл Улаанбаатар хотын Засаг дарга, Захирагчийн ажлын алба, нийслэлийн, дүүргийн Засаг даргын Тамгын газраас 1 сарын хугацаатай аян зохион байгуулж байгаа юм. Одоо гал түймрээс урьдчилан сэргийлэх, угаарын хийнээс урьдчилан сэргийлэх чиглэлээр дүүргүүд дээр төрийн байгууллагын албан хаагчид, гэр хороололд хяналт шалгалтын ажил дээр нь иргэдэд зөвлөн мэдээлэх ажлыг зохион байгуулж байна. Яг өнөөдрийн байдлаар энэ угаарын хийгээс нэмэгдсэн гэсэн мэдээлэл бидэнд ирээгүй байгаа. Энэ талаар тодруулж эргэж танд танилцуулъя.

**Б.Баттөмөр:** Пүрэв-Очирын Анужин гишүүн асуулт асууна.

**П.Анужин:** Баярлалаа. Омикрон орж ирэхгүй гэдэгт биш орж ирэх нь цаг хугацааны асуудал юм гэдэгт бэлтгэлтэй байгаа гэж саяын хариултууд, илтгэлээс ойлголоо. Тэгээд надад 4 асуулт байна. Энэ бид нар хүн хөгжих, боловсрох зүйлүүдээ хаахаа урьтал болгодог. Өвдөх, эрсдэх юмнуудаа боломжтой хэмжээгээр онгойлгоод байгаа энэ шийдвэрт л ард түмэн ихээр дургүйцэж байгаа шүү дээ. Жишээлбэл хүүхдийн сургууль, цэцэрлэгийн асуудал, тэгээд олноороо ёолк тэмдэглэхээр энэ вирус чинь халдахгүй, хүүхдүүд олноороо сургууль хийхээр халдана гэж үзээд ингээд хүүхдийнхээ сургууль, цэцэрлэгийг яаравчлаад цахимд шилжүүлчхэж байгаа юм уу? Энд ард иргэд маш дургүй байгаа. Тэгэхээр энэ логик уялдаагүй ийм шийдвэрүүдээ тайлбарлаж өгөөч ээ. Улсын онцгой комиссоос тодруулахаар Эрүүл мэндийн яамны зөвлөгөөний дагуу гэж хэлдэг учраас би та бүхнээс асууж байгаа юм.

Хоёрдугаарт нь энэ тодорхой хугацааны дараа хүн төрөлхтөн удаан хугацаанд маск зүүсний энэ эрүүл мэндийн эрсдэл бол гарна гэж бодож байгаа. Энэ хамраар чинь агаарыг бид нар чөлөөтэй амьсгалж байх ёстой. Гэтэл ингээд таглаад гадаад, дотор орчинд таглаад 2 жил болж байна. Гаднын орнууд энэ омикрон гарахаас өмнө яаж байсан гэхээр гадуур явахдаа маскгүй, битүү дотор орчинд масктай байна гэсэн. Манайх зүүлгээд л байсан. Тэгэхээр омикрон гадаад энэ агаараар хурдтай тархана гэдгийг ойлголоо. Тэгвэл энэ вирус маань агаарт хэр зэрэг удаан тэсвэртэй юм бэ? Омикронтой хүнээр амьсгалчихсан агаар хэр хугацааны дараа энэ эрсдэлгүй болох юм бэ гэдгийг хоёрдугаарт нь асууж байгаа юм.

Дараагийн нэг зүйл иргэдэд энэ вакцинд эргэлзээд байгаа ерөөсөө хоёр, гуравхан зүйл байгаа. Юу вэ гэхээр зэрэг 3 тун хийлгэсэн хүмүүс өвдсөн шүү дээ. 3 тун хийлгэчхээд ерөөсөө эргэн тойрон өвдсөн. Энэ нэгдүгээр эргэлзээ.

Хоёрдугаарх нь юу вэ гэхээр омикронд тусдаа вакцин шаардлагатай болж байна гэж дөнгөж сая хэлсэн. Тэгсэн хэр нь booster тун хийлгээ гээд байгаа юм. Энэ хоёрын хоорондох уялдаа нь юу байна вэ? Booster тунг бид нар бараг 4 дэх, 5 дахь хийлгээд л байх юм байна. Ер нь цаашдаа ерөөсөө вакцинтай ертөнц болох юм байна гэж энэ ярианаас ойлгогдохоор байна. Тэгэхээр энэ booster тун хийлгэсэн хүмүүс омикроны вакцин гаргахаар ахиад л хийлгэх үү?

Тэгэхээр бид нар энэ мэдээллийн урсгалд энэ тэрний зөвлөмжийн дагуу гэдэг юмандаа яваад байх юм уу? Энэ ард, иргэдийнхээ эрүүл мэндийг бодсон жоохон судалгаан дээр үндэслэсэн юм хэлж ард түмнийхээ эргэлзээг тайлах юм уу гэдэг дээр хариулт авмаар байна.

Дараагийн нэг зүйл нь КОВИД-ын дараах хүндрэл. Би бараг энэ КОВИД-той холбоотой хурал бүхэн дээр асууж байгаа. Яг та нар ард түмэнд чиглэсэн жирийн иргэдэд ойлгохоор ямар зөвлөмж өгч байгаа юм бэ? Асуухаар бид нар мэдэж байгаа, эмчилгээ хийж байгаа гэдэг, КОВИД-оор өвдөөд эмнэлэгт хэвтэж байгаа хүнд бол зөвлөөд байх шиг байгаа юм. Цусыг нь шингэлээд байх шиг байгаа юм. Тэгээд тэр хүн чинь гарсныхаа дараа энэ цус өтгөрөлт чинь байнгын явсаар байгаад л КОВИД-оор өдсөн. Тодорхой хугацааны дараа хорвоог орхиж байгаа хүмүүс байна шүү дээ. Тэгэхээр энэ дээр ерөөсөө огт зөвлөгөө хангалтгүй байна гэж үзэж байгаа.

Сургууль цэцэрлэгийн хүүхдүүдэд ядаж өдөртөө шингэн юмыг тэдэн литрийг ингээд уугаад байх. Тэгвэл ийм энгийн зүйлүүдийг хэлээч ээ, яриач ээ, ард иргэдэд ийм зүйл хэрэгтэй байна. Энэ тухай маш олон асууж байна. Хариулт үнэхээр хангалтгүй байгаа учраас өнөөдөр бас энэ тал дээр тодруулж асууж байна. Дөрвөн асуулт асуусан дөрвөн асуултдаа яг бүтэн хариулт авахыг хүсэж байна. Баярлалаа.

**Б.Баттөмөр:** Хэн хариулах вэ? Энхболд сайд яасан. 4 номерын микрофон. Төрийн нарийн бичгийн дарга Баярхүү.

**Т.Баярхүү:** Анужин гишүүний эхний асуултад хариулъя. Яг энэ сургууль, цэцэрлэгтэй холбоотой асуудал дээр хариулъя гэж бодож байна. Ер нь манайд нийт бүртгэгдэж байгаа халдварын тохиолдлын 20 орчим хувь нь 18-аас доош насны хүүхдүүд өвдөж байгаа ийм тоон судалгаа, мэдээллүүд байгаа. Хичээл сургуулийг хааж цахимд шилжүүлэх тухайд бол энэ анхнаасаа ерөнхий боловсролын дунд сургуулийг эхлүүлэхдээ 5/9 зарчмаар буюу цахимаар болон танхимын сургалтыг хосолсон байдлаар хичээл сургуулийн үйл ажиллагааг эхлүүлээд явж байсан. Өнгөрсөн долоо хоногт ярилцаад манайд бас энэ зөвхөн КОВИД-ын эрсдэлийн хажуугаар томуу төст өвчний дэгдэлт өндөр байгаатай холбогдуулаад ер нь яг төлөвлөгөөний дагуу 12 сарын 18-нд ерөнхий боловсролын сургуулийн улирлын амралт 2 сарын 1 хүртэл амрах гэж байсан. Энэ амралтын сүүлийн долоо хоногийг л цахимд шилжүүлсэн болохоос биш наашлуулж татаж сургуулийг хаасан ийм ойлголт байхгүй гэдэг зүйлийг бас тодруулж хэлэх нь зөв байх.

Тэгэхгүй бол энэ хичээл сургуулийг наашлуулаад хаасан мэтээр ингээд бас нэг ийм буруу ойлголт төрчих шиг болсон. Энэ ер нь бол нөгөө 5/9-ийн зарчмаар ээлжлээд явж байгаа учраас сүүлийн долоо хоног 18-нд хичээллээд дуусах байсан. Сүүлийн бүх долоо хоногийн хичээлийг цахимд шилжүүлэх ийм шийдвэр гараад хаасан гэдэг ийм мэдээллийг өгөх гэсэн юм. Бусад дээр нь Эрүүл мэндийн яамнаас хариулах байх.

**Б.Баттөмөр:** Эрүүл мэндийн яамны Төрийн нарийн бичгийн дарга Эрдэмбилэг хариулна. 2 номерын микрофон. Дараа нь 1 номерын микрофон бэлдэж байгаарай. Маш тодорхой 4 асуулт асуулаа шүү дээ. Тодорхой хариулт өгөх хэрэгтэй.

**Ц.Эрдэмбилэг:** Маск зүүсний хор нөлөө гэж байна. Яг одоогоор бол дэлхий дахинаа энэ халдварт өвчнөөс сэргийлэхдээ хамгийн гол баримтлах зарчим бол энэ амны хаалт маск зүүх, хүн хоорондын зайг баримтлах, халдвар хамгааллын дэглэмийг баримтлах гэсэн ийм энэ зарчим хэвээр байгаа. Яг одоогоор бол удаан хугацаанд маск зүүснээс болж гарах хор нөлөө гэсэн юм баримт байхгүй байгаа. Мэдээж битүү орчинд маск зүүх нь зүйтэй. Гадаад орчинд хүн хоорондын зайгаа баримтлаад явах юм 1.5-2 метрээс зайгаа баримтлаад явахад энэ эрсдэл буурна. Дээрээс нь өшөө маск зүүвэл бүүр эрсдэлийг бууруулна гэсэн ийм судалгаанууд байж байгаа.

Яг одоогоор энэ омикрон хувилбар агаарт хэр зэрэг удаан байдаг юм, хэр дамждаг юм энэ тэр гэдэг талаар манай эрдэмтдийн багийнхан нь хариулах байх. Яг энэ талаар нарийн тийм тоо баримтууд байхгүй байна.

Вакцины эргэлзээний тухай асуусан. 3 тун хэлсэн ч өвдсөн гээд. Энэ бас ийм нөгөө ойлголтын зөрүү явж байгаа нь вакцин энэ өвчнөөс 100 хувь сэргийлнэ гэсэн үг биш юм. Бид нар бүтэн 2 жил ярьж байна. Вакцин нь энэ өвчнөөс нэгдүгээрт сэргийлэх, хоёрдугаарт хэрвээ өвдсөн тохиолдолд хөнгөн хэлбэрээр өвдөх, нас баралтаас бараг 99-100 хувь хамгаалж байгаа гэдгээр ийм мессеж өгч байгаа. Тийм болохлоор 3 тун хамрагдаад өвдсөн ч бай тэр хүн нас барах эрсдэлээс нь бид нар бүрэн сэргийлж чадаж байгаа. Хөнгөн хэлбэрээр тусч байгаа гэдэг энэ баримтууд явж байгаа юм.

Тэр booster тунгийн хувьд нэмэлт тун, booster тунг бас нэмээд хэлчихье. Booster тун гэдэг маань ерөнхийдөө ижилхэн вакцины 3 тунг зэрэг 3 дахь тун, өмнөх 2 вакцин нь ижилхэн 3 дахь нь адилхан вакцин байвал энэ booster тун, booster гэж хэлээд байгаа юм.

Эхний 2 вакцин нь өөр 3 дахь вакцин дахиад өөр вакцин авах юм бол энэ нэмэлт тун гэж бас ярьж байгаа. Тэгэхээр энэ дээр нэмэлт тун, booster тун гээд бас холигдоод байдаг нь ийм байгаа. Бид бүхэн эрүүл мэндийн бүх байгууллагууд дээрээс нь Эрүүл мэндийн яам дээр болон Нийгмийн эрүүл мэндийн үндэсний төв дээр байрлаж байгаа КОВИД амбулатори 119 утсаар, тэн дээр бид нар 80 операторыг ажиллуулаад. Ингээд сүүлийн бүтэн жил ажиллуулж байна. Эндээс бид нар эрүүл мэндийн талын бүх зөвлөгөөнүүдийг өгч байгаа. КОВИД-ын дараах сэргээн засах удирдамж батлагдсан. Энийг бүх эрүүл мэндийн байгууллагуудад түгээж эрүүл мэндийн байгууллагын эмч, эмнэлгийн мэргэжилтнүүд маань энэ талын зөвлөгөө өгч байгаа. Тэгэхдээ бид нар ард түмэнд өгч байгаа энэ зөвлөмж хангалтгүй байна гэдгийг шүүмжийг хүлээж авна. Улам энэ тал дээр цаашдаа эрчимжүүлэх тал дээр ажиллах болно.

**Б.Баттөмөр:**1 номерын микрофон.

**О.Батбаяр:** Анужин гишүүний асуултад хариулъя. Бид slide-даа илүү хоёр талын байр суурийг илэрхийлэх үүднээс тухайлбал энэ омикроны дэгдэлттэй холбоотойгоор “Файзер” компанийн хийсэн судалгаа, “Файзер” компанийн тэр судалгааг удирдсан эрдэмтний хийсэн мэдээллийг оруулсан. Учир нь болохоороо тэнд booster тун үр дүнтэй байхаас гадна энэ компани 4 дэх тунг хийх шаардлага үүсэж магадгүй гэсэн мэдэгдэл өгсөн байна. Мөн дэлхийн эрүүл мэндийн байгууллагаас энэ вакцин үйлдвэрлэгч компаниуд хандаж энэ омикронтой холбоотой вакцинаа, шинэ вакцины хөгжүүлэлтийг хийхийг уриалсан уриалга.

Мөн booster тун үр дүнтэй байна гээд олон талын байр суурийг оруулж мэдээллийг хийсэн байгаа. Түүнээс аль нэгэн талынх нь байр суурийг бол бид нар баримтлахгүй байгаа. Мөн түрүүн нөгөө Их Британи дээр ч гэсэн бид нар оруулсан шүү дээ. Засгийн газар нь маш хатуу арга хэмжээ авч байгаа. Гэтэл тухайлбал тэр Засгийн газартай зөвлөж байсан, хараат бусаар ажиллаж байгаа эрдэмтэн бол Засгийн газрынхаа авч хийж байгаа арга хэмжээг шүүмжилчихсэн тэр байр суурийг аль алиныг оруулдаг нь Улсын Их Хурлын гишүүдэд бас яг хоёр талт мэдээллийг бас өгөх нь зүйтэй гэж үүднээсээ оруулсан.

Омикронтой холбоотой вакцины хувьд болохоороо ямар асуудлууд хөндөгдөж байна гэхээр энэ мутаци руу нь чиглэсэн вакцины хөгжүүлэлт хийхээс гадна ер нь вакцин үйлдвэрлэгч томоохон компаниуд универсал вакцин буюу мутацид орчихсон ямар ч мутацид орсон үйлчлэхээр илүү нөгөө сэртэнгийн ургаасаа илүү цөмийн буюу аранхи хүчил рүү нь мутацид ордоггүй сэртэнгийн хэсгүүд рүү чиглэсэн вакцины хөгжүүлэлт явж байгаа. Энэ дээр бас ихээхэн найдварууд тавигдаж байгаа гэж ойлгож болно.

Агаарт хэдий хугацаанд омикрон вирус оршин тогтнодог вэ гэхэд дельта болон бусад хувилбартай агааржуулалтгүй өрөөнд 2 цаг, энэ халдвар үүсгэх чадвартай гэдгээрээ хэвээрээ байгаа. Хамгийн гол аюул нь цөөн тооны нөгөө омикроны агаар дуслын бөмбөлөг хүний салстад ороод хүний амьсгалын замаар цаашаа нэвтэрч ороход магадгүй маш цөөн хэсэг нь дельта-тай юм уу бусад урд талын хувилбартай харьцуулахад цөөн тунгаар орсон ч гэсэн богино хугацаанд нөгөө эс рүү нэвтрэх чадвар сайжирсан нь өөрөө энэний гол асуудал байгаад байгаа учраас илүү нөгөө халдварлах чадвар энэ шалтгаанаараа нэмэгдсэн. Яагаад гэвэл эс рүү нэвтрэх чадвар нь нэмэгдээд эс дотор орж үржээд богино хугацаанд шинж тэмдэг өгнө гэсэн ийм л логикоор халдварлах чадвар нь илүү их нэмэгдэж байна гэсэн тайлбарыг өгөхөөр байна.

**Б.Баттөмөр:** Анужин гишүүнд 1минут.

**П.Анужин:** Баярлалаа 2 зүйлийг хэлье. 10 хоногоор бид нар нааш нь цааш нь татаагүй угаасаа ийм байсан гээд ярьж байна. Дэлхий нийтээр тэр дундаа Монгол улс сургалтын хоцрогдлын талаар ярьж хүүхдүүд хичээлээ гүйцэх энэ боломж хомс байгаа. Танхим, зайны сургалт хоёрын ялгааг бид нар газар, тэнгэр шиг ялгааг эцэг эх, хүүхдүүд бүгд ойлгочихсон. Хүүхдүүд арай гэж танхимдаа дасчихсан танхимын сургалт эрсдэлгүй байгааг харсаар байж байж 10 хоног танхим уу, цахим уу гэдгийг нь цахимд шилжүүлснийг л би асууж байгаа юм. Түүнээс таны хариулттай би холбоотой зүйл асуугаагүй.

Хоёр. Вакцины тал дээр вакцин нь авсан хүн арай бага өвдөх юм гэдэг наад улиг болсон хариултыг чинь бид нар 2 жил сонсож байгаа. Бид нар мэдэхгүйдээ асууж байгаа юм биш. Ард түмний дунд энэ эргэлзээ байгаад байна. Тийм учраас вакцины талаарх ойлголтоо зөв цэгцтэй, шинжлэх ухаанд үндэслэсэн ойлголтоо ард иргэдэд өгөөч. Сошиал сүлжээгээр дүүрэн хүмүүсийн гэрээр…/минут дуусав./

**Б.Баттөмөр:** Анужин гишүүн. 1 минут өгье.

**П.Анужин:** Үгээ гүйцээчье, баярлалаа. Тэгэхээр энэ цэцэрхэх тухай бүрэн зөв хариулах тухай хариултаар Улсын Их Хурал ард иргэд дутаагүй. Бид ч гэсэн хангалттай асууж байна. Ард иргэд юугаар дутаад байна вэ гэхээр өөрсдийнх нь амьдрал дээр хүрч ирсэн үнэн зөв, энгийн, хэрэгжүүлэхэд амар, ойлгоход хялбар мэдээллээр дутаад байна. Тийм учраас энэ олон тун, олон хувилбар, тун яриад байна. Ахиад дээр нь нэмээд өөр вакцин нь яриад байна. Ийм их эргэлзээнүүд үүсэж байхад тодорхой байдлыг л ард түмэн, тодорхой мэдээллийг өгөөч гэдгийг л хүсэж байгаа гэдгээ л би хэлээд байгаа юм. Түүнээс биш вакцины сургалтад суух гэж байна гээд асуугаагүй.

**Б.Баттөмөр:** Дамбын Батлут гишүүн асуулт асууна.

**Д.Батлут:** Та бүхэндээ энэ өдрийн мэндийг хүргэе. Мэдээллийг сонслоо. Тэгэхээр анх КОВИД цар тахлын өвчлөл гарч эхлэх үед Улсын Их Хурал, Засгийн газраас дорвитой арга хэмжээ авсны үр дүнд тухайлбал хил хязгаараа байгаа дотоод дах зохион байгуулалтаа хийсний үр дүнд бас эрсдэл харьцангуй багатайгаар даван туулж байгаа гэж харж байгаа юм, харж байгаа. Тэгээд үүний хүчинд бас 10 сар орчим энэ өвчин манай Монгол улсад орж ирэлгүй, тэр хугацаанд нь манай эрүүл мэндийн салбарынхан өөрсдийнхөө бааз суурь дээр яг энэ өвчлөлтэй тэмцэх, бэлтгэл хангах ажлуудаа бас хийж авсан. Үүний хүчинд энэ үр дүнгүүд гарч байгаа гэж харж байгаа юм.

Гэхдээ өнөөдрийн цаг хугацаанд бид нар бас яг үнэндээ дараагийн давалгаанд бэлэн бус байна. Бэлэн бус байна. Тухайлах юм би бол ганцхан Орхон аймгаараа жишээ аваадахъя. Бусад аймаг, дүүргүүд дээр адилхан байх гэж бодож байна. Өнөөдөр хувийн эмнэлгүүд, бүсийн оношилгоо, эмчилгээний төв гэж манай аймагт байдаг энэ байгууллагууд 9 сараас хойш санхүүжилтээ авч чадахгүй байна. Ингэхлээр чинь энэ хүмүүсийн цалин хөлс бусад энэ КОВИД цар тахлын шинэ давлагаа омикрон гээд энэ давлагаа орж ирэхэд яг үнэндээ бэлэн бус байна шүү дээ. Байлдааны бэлэн байдал биш байна гэж харж байгаа юм. Яагаад энэ санхүүжилт хийгдэхгүй байгаа юм бэ? Эрүүл мэндийн даатгалын ерөнхий газрын даргатай нь холбогдоод тодруулах гэхлээр утсаа авахгүй таслаад алга болчихдог. Энэ дээр надад нэг тодорхой хариулт өгөөч гэж хүсэж байна.

Манай хувийн эмнэлгүүд гэхэд Орхон аймагт үйл ажиллагаа явуулж байгаа хувийн эмнэлгүүд гэхэд 4.6 тэрбум төгрөгийн санхүүжилтээ авч чадаагүй. Бүсийн оношилгоо, эмчилгээний төв 5.4 тэрбум төгрөгийн санхүүжилтээ авч чадаагүй байна. Нийтдээ 10 тэрбум. Энэ хүмүүс дараагийн давлагаанд бэлэн бус байна. Яах вэ ээ бүгдээрээ.

Хоёрдугаарт нь энэ хил хязгаар, магадгүй энэ өвчлөл чинь 70 хэдэн улсад гарсан байна гэж байдаг. Солонгос улс гэхэд анхны өвчлөл дэгдэлтээс давчихсан нөхцөл байдалд байгаа. Омикрон дэлгэрч гарснаараа өнөөдөр гэхэд Хятадын Тянь Жинг-д гарсан мэдээлэл байна. Одоо удахгүй орж ирнэ. Магадгүй шүү дээ, ер нь бид хэлж чадахгүй. Тэгэхээр аливаа энэ асуудалд гамшгийн үед бид нар нэг нөөц төлөвлөгөө гэж байх ёстой гэж харж байгаа юм. Хил хязгаараа хаасан нөхцөлд сая Эрээн хилээ хаахад манайхан яаж байна. Өргөн хэрэглээний бараа бүтээгдэхүүнээ ч авч чадахгүй нөхцөл байдалд орж байна шүү дээ. Тэгэхээр нөөц бид нарт төлөвлөгөө байгаа юм уу. Бид нар өөр байдлаар өөр эх үүсвэрээс өөр улс орноос энэ өргөн хэрэглээний бараа бүтээгдэхүүний авах боломж, бололцоо байгаа юм уу? Өнөөдөр манайх чинь үйлдвэрлэгч бас улс биш шүү дээ. Энэ зовлон их байгаа. Энэ тал дээр ямар байр суурьтай байдаг юм бэ?

Гуравдугаарт нь Нийгмийн бодлогын байнгын хорооноос эрүүл мэндийн багц хуулийг хэрэгжилтийг хянах ажлын хэсэг гарч ажилласан. Үүний үр дүнгээр тодорхой алхмууд хийгдээд Засгийн газарт 16 зүйл, заалт бүхий чиглэл өгсөн. Үүний хэрэгжилттэй холбоотой асуудлыг яаралтай авч хэлэлцэх хэрэгтэй байна Оюунчимэг даргаа. Яагаад гэвэл санхүүжилтийн асуудалтай нэмэлт санхүүгийн эх үүсвэрүүдийг бид нар бас ярьчихсан. Анхан шатны эмнэлгүүдтэй холбоотой асуудлууд дээр нэмэлт санхүүжилтийн эх үүсвэр яриад явж байгаа. 2022 оны 1 сарын 1-ээс эхэлнэ. Гэтэл нөгөө өрх гэр эрүүл мэндийн төвийн төлөөлөн удирдах зөвлөлтэй холбоотой хууль өөрчлөх заалтууд нь хэзээ энэ орж ирэх гээд байгаа юм бэ? Хоёр, гурав дахь шатлалын эмнэлгүүдийн төлөөлөн удирдах зөвлөл хэзээ байгуулах гээд байгаа юм бэ?

Миний л мэдсэнээр бүр 22 он руу шидсэн байх шиг байна лээ. 1 минутаа авчихна шүү даргаа. Тэгэхээр энэ асуудал дээр анхаарлаа хандуулж Нийгмийн бодлогын байнгын хороо, хороогоор энэ өгсөн үүрэг чиглэл ямар шаттай явж байгаа гэдэг талаар мэдээлэл авахгүй бол болохгүй байна. Мэдээж энэ ирээдүйд энэ өвчлөлтэй холбоотой ч цаашаа явах байх гэж харж байгаа юм. Гуравдугаарт нь…/минут дуусав./

**Б.Баттөмөр:** Батлут гишүүнд 1 минут өгье.

**Д.Батлут:** Бид бүхэн энэ өвчлөлтэй холбоотой олон судалгаанууд гаргасан байна л даа. 5-11 насны хүүхдүүд дунд өвчлөл их байна. 19-39 насныхан дунд өвчлөл их байна гээд. Бид эндээ л яриад байгаа байхгүй юу. Бид нар мэдэж байх шиг байна. Иргэд ерөөсөө мэдээлэлгүй байгаа. Олон гишүүд ярилаа шүү дээ энэ асуудлыг. Иргэд мэдээлэлгүй байхаар төр засгийн үнэлэмж нь өөрөө тэгээд унаад байгаа байхгүй юу даа. Тэгээд л бид нар руу чичлээд байгаа юм. Энийг бид яаж засаж залруулах юм бэ. Өнөө нөгөө Нийгмийн эрүүл мэндийн тухай хууль хаа байна аа? Бид өнөөдөр Нийгмийн эрүүл мэндийн тухай хуульгүй явж байгаа вэ гэвэл ёстой гутамшиг шүү, нөхөд өө. Энэ нийгмийн эрүүл мэндийн салбар хуульчлагдаж гарч ирэх юм бол нийгэмд тэр урьдчилан сэргийлэх үйл ажиллагаанууд маш дорвитойгоор хийгдэх боломжуудыг бүрдүүлж байгаа шүү дээ. Энийг яагаад хийхгүй байгаа юм бэ? Энэ хэзээ орж ирэх вэ? Энэ мэтчилэнгийн олон асуудлууд байгаа. Энэ энэ тал дээр хариултууд авъя. Баярлалаа.

**Б.Баттөмөр:** 2 номерын микрофон. Эрүүл мэндийн яамны Төрийн нарийн бичгийн дарга хариулна.

**Ц.Эрдэмбилэг:** Баттулт гишүүний асуултад хариулъя. Бүсийн оношилгоо, эмчилгээний төвүүд энэ 9 сараас санхүүжилтээ авч чадахгүй байгаа гэдэг асуудлыг бид нар Эрүүл мэндийн даатгалынхаа ерөнхий газраас танд бас тодруулж өгье. Ер нь бол бид нар 9, 10, 11 сарынхаа санхүүжилтүүдийг бүрэн олгосон байгаа. Эрүүл мэндийн байгууллагуудаас ямар асуудал дээр энэ санхүүжилтийн ийм маргаантай асуудал гардаг вэ гэхлээр сайдын тушаалаар яг КОВИД-ын зориулалттай. Би зүгээр КОВИД-той нь холбоод ярьж байна. КОВИД-ын зориулалтаар ор дэлгэлгүй эмнэлгийн бус нөхцөлд ор дэлгээд, тэрийгээ эмнэлэг, эмнэлгийн тусламж үйлчилгээ үзүүлсэн мэтээр нэхэмжлэх. Тэр түр тусгаарлах байр гэдгээр нэхэмжлэхгүйгээс болоод зүгээр эмнэлгийн тусламж үйлчилгээ үзүүлсэн мэтээр нэхэмжлэлээс болоод ийм маргаанууд бас нэлээн үүсэж байгаа. Хэд хэдэн эмнэлгүүд бол хүсэлтээ гаргаад яаманд хүсэлтээ гаргаад бид нар бас энийг ингээд судлаад шийдвэрлэж байгаа. Яг энэ бүсийн оношилгоо, эмчилгээний төвийн хувьд яагаад энэ 4.5 тэрбум төгрөг дутаад байна уу энэ дээр нь бид бүхэн танд албан ёсоор тодруулгыг нь өгье.

ТУЗ байгуулах асуудлыг бас бид нар эрчимжүүлж байгаа. Манай яамнаас холбогдох мэргэжилтнүүд, албан тушаалтнууд орон нутгийн эрүүл мэндийн байгууллагуудаар явж энэ ТУЗ-ын асуудлыг зохион байгуулахаар томилолтуудаа аваад яг ажиллацгааж байгаа.

Бусад энэ эмнэлгүүдээ бол бид нар энэ ойрын хугацаандаа ТУЗ-аа бүрэн байгуулж дуусна. Сангийн яамнаас болон Эрүүл мэндийн даатгалын ерөнхий газраас төлөөлөх төлөөллүүдээ бид нарт ирүүлнэ үү гээд албан хүсэлтүүдээ гаргачихсан. Энэ долоо хоногтоо гэхэд ерөнхийдөө цэгцэрчих байх. Тэгэхээр бид та бүхэн бас ТУЗ-аа, тийм. Энэ 2021 онд бид нар 10 эрүүл мэндийн байгууллагыг ТУЗ байгуулахаар төлөвлөчихсөн байж байгаа. 22 онд үлдсэн байгууллагуудаа ТУЗ-аа байгуулаад амжилттай зохион байгуулна.

Иргэдэд мэдээлэлгүй байдал, нийгмийн эрүүл мэндийн хуульгүй гэдэг тал дээр манай Эрүүл мэндийн яаман дээр ажлын хэсэг гараад энэ хуулийнхаа үзэл баримтлал, судалгаануудаа бүгдийг нь гаргачихсан байгаа. Бид нар төлөвлөгөө ёсоор 2022 онд энэ хуулиа өргөн барьж хэлэлцүүлэх юм байгаа юм.

**Б.Баттөмөр:** Тэр байнгын хороонд тавьсан асуулт дээр Оюунчимэг гишүүнд 1 минут өгье. Нийгмийн бодлогын байнгын хорооны дарга Оюунчимэгт 1 минут өгье.

**М.Оюунчимэг:** Эрүүл мэндийн салбарт хэрэгжиж байгаа хууль дүрмийн хэрэгжилтэд хяналт тавих ажлын хэсгийг Батлут гишүүн ахлаад, энэ ажлын хэсэг үнэхээр маш сайн ажилласан. Бүүр 21 аймаг, 9 дүүрэг, хот хөдөөгүй, тэгээд 03 дугаар тогтоол гаргасан. Энэ тогтоолын 12 сард зайлшгүй хэрэгжүүлэх ёстой заалт нь сая төрийн нарийн бичгийн даргын хэлж байгаа ТУЗ-аа байгуулж дуусах. Эрүүл мэндийн тухай хуульд нэмэлт өөрчлөлт оруулах замаар өрхийн эрүүл мэндийн төвүүдийг хязгаарлагдмал хариуцлагатай нөхөрлөл болгох асуудлуудаа шийдэх гэж байгаа.

Тэр саяын эрүүл мэндийн даатгалын бүтэц, зохион байгуулалт, хөрөнгө мөнгөтэй холбоотой заалтуудыг 1 дүгээр сард гэхэд хэрэгжүүлэх ёстой. Тэгээд 1 сарын сүүлээр бид энэ 03 дугаар тогтоолын хэрэгжилтийг байнгын хороогоороо дүгнээд биелүүлсэн, биелүүлээгүйгээс шалтгаалаад дараагийн асуудлууд яригдах ёстой. Тэгээд энэ дээр байнгын хорооны ахлах зөвлөхөөр ахлуулаад ингээд хяналт тавиад ажиллаж байгаа.

Яг сая Батлут гишүүний хэлдэг нэг зүйлийг энэ Нийслэлийн эрүүл мэндийн газрын даргад энэ хойно сургаад л байна. Нийгмийн эрүүл мэндийн тухай хуулиа Засгийн газартаа хурдан хэлэлцүүлээд оруулж ирээч ээ гээд шахаад л байгаа шүү Бямбаа дарга аа.

**Б.Баттөмөр:** Бадарчийн Жаргалмаа гишүүн асуулт асууна. Микрофоныг өгье. Батлут гишүүнд 1 минут өгье. Хэн хариулах юм?

**Д.Батлут:** Нөөц төлөвлөгөө байна уу? Хил хязгаар хаавал яах вэ?

**М.Оюунчимэг:** Нийгмийн эрүүл мэндийн яам, Засгийн газар яагаад хэлэлцэхгүй байгаа юм бэ гэж асуусан шүү дээ бас.

**Д.Батлут:** Бас тийм.

**Б.Баттөмөр:** Хэн хариулах юм? 6 номерын микрофон.

**С.Сүхболд:** Батлут гишүүний асуултад хариулъя. Гадаад харилцааны яамны Гэрээ эрх зүйн газрын захирал Сүхболд. Өргөн хэрэглээний бараатай холбогдуулаад нөөц төлөвлөгөө байна уу гэж асуух шиг боллоо. Тэгээд Монгол, Хятадтай холбогдсон хилийн боомтын нөхцөл байдлыг та бүгд маш сайн мэдэж байгаа. Өнөөдрийн байдлаар 5 боомт үйл ажиллагаагаа явуулж байгаа. Тодорхой хэмжээнд тодорхой дэглэмтэй. Өргөн хэрэглээний барааны хувьд зөвхөн Замын-Үүд-Эрээн-ээр орж ирэхгүй байгаа. Мөн Монгол-Оросын хил дээр ажиллаж байгаа 5 боомт, тэр дотроо Алтанбулаг-Хиагтын боомтын чиглэлээр өргөн хэрэглээний бараа дунджаар өдөрт 35 тээврийн хэрэгсэл орж ирж байгаа. Энэ дотор хүнс бараа, өргөн хэрэглээний эм хангамж гэсэн ийм зарим зүйлүүд орж ирж байгаа. Мөн Оросын хилтэй холбогдсон Боршоо-Хандгайт, Цагааннуур-Ташаантын боомтоор мөн…/минут дуусав./

**Б.Баттөмөр:** Дамбын Батлут гишүүнд 1 минут.

**Д.Батлут:** Аливаа асуудал дээр нэг мэддэг зүйлүүд ярихаа больцгооё оо нөхөд өө. Тэгээд энэ гамшгийн үед хил хязгаар хаагаад асуудлууд үүссэн нөхцөлд бид нарт нөөц ямар төлөвлөгөө байгаа тухай л тодруулж асууж байгаа юм, за юу. Нэгдүгээрт нь энэ дээр хариулт өгөөрэй.

Хоёрдугаарт нь энэ Эрүүл мэндийн яамныхан жоохон анхаараач ээ, бид нар Нийгмийн бодлогын байнгын хорооноос өгсөн чиглэл дээр ТУЗ-уудыг энэ онд байгуулж дуусгах байгаа шүү. Та 10 гэлээ бусдыг нь ирэх онд гэлээ уучлаарай тийм зүйл байхгүй. Наадхаас нь шалтгаалаад эрүүл мэндийн салбарын ажилчдын цалин хөлс, нэмэгдэлтэй холбоотой асуудал яг гацаанд орчихсон байгаа. Бид нар боломжуудыг нь нээгээд өгчихсөн. ТУЗ байгуулж байж наад цалинг чинь нэмнэ. Тэрнээс яам нэмэхгүй мэдэв үү. Яагаад энэ дээр хурдан ахиц гарахгүй. Тэр нэг ТУЗ байгуулахад асуудал болгоод байгаа юм бэ? Тэгж хойш нь тавих, хугацаа авах ямар шаардлага байгаа юм бэ? Ямар эрх ашиг энд байгаад байгаа юм. Ойлгохгүй байна шүү, нөхөд өө. Энэ тал дээр тодорхой хариулт өгөөч ээ гэж хүсэж байгаа юм. Дээрээс нь тэр

**Б.Баттөмөр:** Хэн хариулах уу? 2 номерын микрофон. Товч хариулъя.

**Ц.Эрдэмбилэг:** Батлут гишүүний нэмэлт асуултад хариулъя. Бид нар Нийгмийн бодлогын байнгын хорооны ажлын хэсгээс гаргасан даалгаврыг бид нар энэ ондоо, хугацаанд нь гүйцээж зохион байгуулна. Яг одоо бол энэ ТУЗ байгуулах энэ төлөвлөгөө ёсоор бид нар яах вэ 10 эмнэлгээ ямар ч байсан энэ хугацаандаа ТУЗ-ыг нь байгуулна. Бусад эмнэлгүүдийн хувьд бол бид нар энэ Эрүүл мэндийн яам болон Азийн хөгжлийн банкны санхүүжилтээр явж байгаа төслийнхөө хүрээнд бүх орон нутаг, эрүүл мэндийн байгууллагууд дээр энэ гүйцэтгэлийн санхүүжилтийн шинэчлэлийн энэ тогтолцоогоо сургах, тэгээд яг ажлын байран дээр нь coaching буюу 2022 оны төлөвлөгөөг нь бүүр хамт боловсруулж ингэж сургалтуудыг зохион байгуулж байгаа.

Тэгээд энэ сургалтуудыг зохион байгуулаад дараа 2022 ондоо бусад бүх эмнэлгүүдээ бэлэн болгож байгаад тэгээд ТУЗ-аа байгуулаад явна. Яг 2021 оны төлөвлөгөөнд бол 10…/минут дуусав./

**Б.Баттөмөр:** Эрүүл мэндийн яамнаас Батлут гишүүний асуусан асуултад бичгээр хариу өгье. Хариулт хангалтгүй гэж үзэж байгаа юм байна. Байнгын хорооны даргад бас өгье. Одоо Бадарчийн Жаргалмаа гишүүн асуулт асууна. Микрофоныг нь өгье.

**Б.Жаргалмаа:** Баярлалаа. Та бүхнийхээ өдрийн амгаланг айлтгая. Миний нэг асуулт сая давхацлаа, өөрөөр хэлэх юм бол санхүүжилт гүйцэд очоогүй байна. Гүйцэтгэлээр санхүүжих тогтолцоонд шилжсэнээрээ эрүүл мэндийн байгууллагууд маань бас тодорхой хэмжээнд цалин хөлс нэмэх ийм боломж байсан боловч өнөөдрийг хүртэл сумын эмнэлгүүд дээр зарим нэгэн эмнэлгүүд дээр санхүүжилтээ 10 сарынхаа санхүүжилтийг аваагүй байна гэдэг мэдээлэл ирж байна. Сая ерөнхийдөө хариултыг албан бичгээр авъя тээ. Мэдээллийг тодотгоё оо гэдэг ийм хариулт өгсөн учраас энэ асуултыг үлдээе.

Мөн омикрон нь ороод ирвэл яах вэ? Эрсдэлийн судалгаа тооцооллоо яаж хийсэн бэ? Хил гааль гэнэт харагдах юм. Бид нар яах вэ гэдэг асуулт байсан. Сая бас Баттлут гишүүн асуулаа. Бас л хангалттай биш байна. Бид эрсдэлээ сайн тооцоолж, энэ судалгаан дээрээ үндэслэж бас ажиллахгүй бол нэг өдөр хил хаадаг бензиний үнэ нь нэмэгдээд л хамаг бараа бүтээгдэхүүний үнэ нэмэгдсэн. Түүнийгээ дагаад л эрүүл мэндийн салбарт маань хүндрэл учирч байгаа 10, 20 граммыг тийм ээ шипризгүй болсон тохиолдлууд хүртэл гарч байгаа. Тэгэхээр энэ дээр бид нар хамгийн гол нь энэ эрсдэлээ тооцоолоод нөөцөө хангалттай авах энэ ажлыг бид нар хангалттай сайн хийхгүй бол юм хаашаа ч эргэж мэдэхээр байгаа цаг мөчид энэ дээрээ анхаараач ээ гэсэн юм.

Нөгөөтээгүүр улаан бүсэд ажиллаж байгаа эмч, мэргэжилтнүүдийнхээ эрүүл мэндийн асуудал дээр хэрхэн анхаарч ажиллаж байна вэ? Бид улаан бүс гээд л эмч нараа тавиад туучихдаг. Тэд нар маань өвдөж байгаа. Би энэ асуудлыг байнга ярьж байгаа. КОВИД-ын дараа хам шинж гэдэг өвчин маш ихээр байгаа. Бүгдээрээ эрсдэлтэй байгаа. Олон хоногоор өвдөж байна. Би энэ дээр эмч нартаа нэг анхаараач ээ л гэдэг хүсэлтийг тавиад байгаа. КОВИД-оор өвдчихөөд өрхийн эмнэлгүүд маань 14 цагаас хойш КОВИД-оор өвдсөн хүмүүсээ өөрсдөө гэрээр нь явж амжихгүй ч гэсэн өрхийн эмнэлэг дээр ирж үзүүл ээ гэдэг ийм шаардлага тавьж байгаа.

Өвдсөн хүмүүсээ ирээд эмийн багцаа аваарай гэж байгаа. Тэгэхээр энэ бүхэн дээр бид эрүүл мэндийн салбарынхныгаа өөрсдийг нь яаж хамгаалах юм? Энэ тахлыг тараачихгүйн тулд бид нар яах ёстой юм бэ гэдэг энэ ажил маань эргээд нөгөө сэтгэл тайвшраад бид нар нэг дасал боллоо доо. Бид хамтдаа амьдарна даа гэдэг ийм сэтгэлээр бас назгайраад бид илүүтэй их алдчих вий гэдэг ийм болгоомжлол. Өөрөөр хэлэх юм эмч мэргэжилтнүүддээ бид нар яаж байгаа юм гэдэг дээр бас нэг асуулт байна.

Нөгөөтээгүүр КОВИД-ын бусад тусламж үйлчилгээ үнэхээр орхигдлоо гэдэг зүйлийг бас эмч мэргэжилтнүүд маань хэлж байсан. 12, 1 сар томуу, томуу төст өвчний эд дэгдэлтийн үе байдаг. Магадгүй бид 2019 онд энэ КОВИД чинь Монголд ороод ирчихсэн байсан. 450-аараа нас баралт бүртгэгдлээ гэдэг ийм мэдээлэл хүртэл явж байсан. Тэгвэл томуу, томуу төст өвчнийхөө дэгдэлтийн талаарх сэрэмжлүүлэг, мэдээллийг яаж авч байна? Ямар байдалтай байна өнөөдөр? Эмнэлэгт маань оргүй болчихдог. Өвчтөнүүд, хүүхдүүдээ бид нар коридортоо авдаг. Энэ тохиолдол байсаар байх уу. Энэ дээр ямар арга хэмжээ авч байна вэ? Энэ дээрээ мэдээллийг өгөөч.

Утааны асуудал хэрээс хэтэрлээ. Бид тодорхой хэмжээнд барьж байсан боловч өнөөдрийг хүртэл утаа ямар хэмжээнд байгаа юм? Өнгөрсөн бүтэн сайн өдөр Дарханаас орж ирэхдээ би бараг хотоо олохооргүй л орж ирлээ. Утаа нэмэгдчихсэн байна. Утаа дагаад уушгины өвчлөл чинь л нэмэгдэнэ. Нөгөө л угаартах эрсдэл. Уг нь би Шадар сайдаас асууя гэж бодож байсан Шадар сайд маань гараад явчихсан байна. Энэ дээр мэдээлэл өгөөч. Ариунбуян генерал аа.

Нөгөөтээгүүр бид эдийн засгийн тооцооллоо маш сайн хийхгүй дахиад л бид эрсэддэг. Хил хаачихсан бидний авдаг нөгөө ногоо, уучлаарай. Үндэсний тариаланчдын ногоо хүртэл нэмэгдчихсэн, алга болчихсон. Одоо хил нээгдсэн, орж ирсэн боловчиг нөгөө л худалдаачид маань үнээ буулгахгүй өндөр үнэтэй л байгаад байна. Одоо шинэ жил боллоо. Бүгд дахиад л нэмнэ. Миний авдаг байсан 6000-ын огурцы 22, 23000 болоод л явчихсан. 25 мянга болоод л явчихсан. Улаан чинжүү бараг худалч хүнд бид нар 25000-аар худалдаж авч байгаа юм. Амтат чинжүүг. Энэ дээр ямар эдийн засгийн тооцоо судалгаа хийж бид нар яах ёстой юм бэ?

**Б.Баттөмөр:** Хэн хариулах уу? 2 номерын микрофон. Эрүүл мэндийн яамны Төрийн нарийн бичгийн дарга хариулна. Товч, тодорхой хариулна шүү.

**Ц.Эрдэмбилэг:** Жаргалмаа гишүүний асуултад хариулъя. Улаан бүсэд ажиллаж байгаа эмч, эмнэлгийн ажилчдад анхаарах, эрүүл мэндийн салбарынхныгаа анхаарах гэдэг энэ манай яамны гол анхаарч байгаа зүйлүүдийн нэг байгаа. Бид бүхэн салбараараа өндөр эрсдэлтэй энэ нөхцөлд ажиллаж байгаа. Бид бүхэн энэ эмч, эмнэлгийн мэргэжлийнхээ энэ өндөр ачаалалтай ажиллаж байхдаа шантрах, ажлаас халшрах ийм маш олон асуудал гарч байгаа. Ямар ч байсан бид нар энэ улаан бүсэд ажилласан эмч, эмнэлгийн мэргэжилтэнүүдийнхээ хөдөлмөрийг нь зүй ёсоор үнэлэх үүднээс тэтгэмжүүдийг, нэмэлт урамшууллуудыг бүхий л хэлбэрээр дэмжиж, урамшууллыг олгож байгаа. Цаашдаа яг энэ бид бүхэн судлаад энэ улаан бүсэд ажиллаж байгаад эрүүл мэндээрээ хохирсон эмнэлгийн мэргэжилтнүүдийнхээ судалгааг нь гаргаж байгаад эдгээр мэргэжилтнүүддээ эрүүл мэндийн чиглэлээр нь тусламж үйлчилгээ үзүүлэх тал дээр нь тодорхой төлөвлөгөөнүүдийг гаргачихсан ажиллаж байгаа.

Томуу, томуу төст өвчний дэгдэлтийн талаарх сэргийлэх чиглэл дээр бол бид бүхэн саяхан Халдварт өвчин судлалын үндэсний төвтэйгөө хамтраад томуу, томуу төст өвчний үндэсний симпозиумуудыг зохион байгуулсан. Энд бол эрүүл мэндийн байгууллагууд, Халдварт өвчин судлалын үндэсний төв, ажлын хэсгүүд бүгдээрээ оролцоод цаашид халдварт өвчнөөс хэрхэн яаж сэргийлэх вэ, өмнөх онуудаасаа үзүүлэлтүүд нь хэрхэн байна вэ гэдэг тал дээр ярилцаж тактикаа боловсруулсан байгаа.

Манай Халдварт өвчин судлалын үндэсний төвийн захирал Билэгтсайхан бас энэ дээр тодруулах байх. Бид бүхэн бас энэ томуу, томуу төст энэ өвчнөөс сэргийлэх үүднээс 2020 онд төлөвлөж байгаад төсөвтөө 310 орчим мянган тун томуугийн эсрэг вакциныг худалдан авсан. Энэ вакцинжуулалтаа бид нар сая энэ 10 дугаар сардаа бүрэн гүйцэд вакцинжуулалтаа зохион байгуулсан. Энэ бас нэг урьдчилан сэргийлэх том ажил байгаа. Тэгээд ерөнхийдөө энэ томуу, томуу төст өвчний эмнэл зүйн хэлбэр, хүнд хөнгөний зэрэг, явц, эмчилгээ нь энэ КОВИД-тойгоо ч гэсэн дээ бид нар нэг их айхтар ялгаатай ийм тусламж үйлчилгээ биш байдаг. Адилхан яг энэ вирусийн гаралтай амьсгалын замын эмгэг байгаа. Тийм учраас сая энэ КОВИД-ын тусламж үйлчилгээтэй холбоотойгоор манай салбарынхан бүрэн энэ бэлэн байдлаа бол хангачихсан.

Томуугийн дэгдэлт гарах тохиолдолд эмнэлгийн тусламж үйлчилгээгээ чанартай, хүртээмжтэй үзүүлэхэд бүрэн, бэлэн байгаа.

**Б.Баттөмөр:** Өөр хэнхариулах уу? Гишүүний хариулт дутуу байна. 5 номерын микрофон. Ариунбуян генерал, утаа энэ тэртэй холбоотой.

**Г.Ариунбуян:** Цар тахлын улмаас дэлхий нийтэд үүсэж байгаа нэг тулгамдаж байгаа асуудал энэ ачаа тээврийн бөөгнөрөл үнийн өсөлт, түүнийг дагасан хомсдолын асуудал байгаа. Энэ асуудал дээр Монгол улсын Засгийн газар, Улсын онцгой комиссоос холбогдох арга хэмжээг аваад ажиллаж байна. Хүнс, хөдөө аж ахуй, хөнгөн үйлдвэрийн сайдаар ахлуулсан үнийн өсөлтөөс урьдчилан сэргийлэх, эрсдэлийг бууруулах ажлын хэсэг байгуулагдаад ажиллаж байгаа. Тэгээд Жаргалмаа гишүүнд тухайн ажлын хэсгээс авч хэрэгжүүлж байгаа арга хэмжээ, үнийн өсөлт, түүнийг бууруулах чиглэлээрх мэдээллийг хүргүүлье.

Тэр утаа нэмэгдсэн эсэх талаарх мэдээллийг би ингээд Нийслэлийн агаарын бохирдлын албанаас авч танд хүргүүлье. Яг одоо над дээр энэ талаар мэдээлэл ирээгүй байгаа юм. Холбогдох төрийн байгууллагууд 1 сарын хугацаатай энэ шахмал түлшний хэрэглээг, зохистой хэрэглээг нэвтрүүлэх дээр нь энэ угаар, утаа хийнээс урьдчилан сэргийлэх чиглэлээр аян зохион байгуулж байгаа гэсэн мэдээлэл байна.

**Б.Баттөмөр:** Жаргалмаа гишүүн. 1 минут.

**Б.Жаргалмаа:** Утааны улирал эд эхэлчихсэн шүү дээ. Тэгээд Жаргалмаа мэдээлэл авах гээд байгаа юм биш ээ. Олон нийтдээ бид нар мэдээллийг өгөх гээд л энэ хурлыг хийж байгаа гэж түрүүн байнгын хорооны дарга хэлсэн. Тэгэхээр энэ дээрээ бас анхаараарай. Тэгээд угаар мэдрэгчээ хүртэл унтраачихдаг ийм юу манайд байдаг учраас гэмгүй. Өөрсдөөсөө шалтгаалах юмаа хийдэггүй. Ийм тохиолдол байдаг учраас тэр сэрэмжлүүлгээ сайн хийгээрэй гэдэг зүйлийг хэлэх гэсэн.

Түрүүн энэ ор хураасан гэдэг ийм мэдээлэл байсан уу? Дэлгэсэн орнуудаа хураачихсан гэдэг мэдээлэл байсан. 5 мянга хэдэн зуун ор хураасан гээд. Өвчилсөн хүүхдүүдээ, бид нарын зүрх сэтгэлд бас үр хүүхдүүдээ бид нар шалан дээр хэвтүүлмээргүй байна. Байгаа эмнэлгүүддээ ядаж тэр орнуудаа дэлгээд шалан дээрээ авахгүй байж болдоггүй юм уу? Сошиалаар дүүрэн шалан дээр хэвтэж байгаа хүүхдүүдийн зураг байх юм. Битгий ингээд зүрх өвтгөөч ээ. Байгаа боломжоо ашиглаач ээ. Дэлгэж чаддаг бол дэлгээд ажиллаач ээ л гэж, зүрх сэтгэлээсээ ажиллаач ээ гэж би гуйя. Энэ бол удирдлагын алдаа шүү, менежментийн алдаа. Тэгээд нөгөөтээгүүр эдийн засаг хүнд байгаа энэ цаг мөчид 2000…/минут дуусав./

**Б.Баттөмөр:** Жаргалмаа гишүүнд дахиад 1 минут өгье.

**Б.Жаргалмаа:** 2000 төгрөгийн амны хаалтыг 7000-аар авдаггүй л баймаар байна. Үндэсний үйлдвэрлэгчдээ дэмжмээр байна. Хамгаалалтын хувцсыг Монголчууд өөрсдөө оёж байгаа шүү дээ. Тэгэхээр энэ сэтгэл зүрхээрээ тэр идэж уудаг мөнгө төгрөгөө, шуналаа дараад, сэтгэл зүрхээрээ энүүнд ажиллаад өгөөч ээ л гэдэг зүйлийг хэлэх гэсэн юм.

Магадгүй төсөв хааж байгаа энэ цаг мөчид би хоцорсон байж магадгүй. Сэтгэл зүрхээ гаргаад ингээд ажиллаач ээ гэж та бүхнээсээ хүсье. Олон нийтдээ нэг зүйлийг хэлье. Эрүүл мэндийн яам, эрүүл мэндийн салбарынхан юм хийхгүй байна гэхээс илүүтэйгээр өөрсдөө дархлаагаа сэргээх талаас анхаараач ээ. Бид хөдөлье, бид эрүүл зөв хооллоё, бид агаартай гаръя. Дархлаа дэмжих нэг тун вакцин нь танд өөрт чинь байгаа шүү гэдгийг би бас олон нийтдээ хандаж хэлэх гэсэн юм аа. Баярлалаа. Сэтгэл зүрхээр ажиллацгаая бүгдээрээ. Үр хүүхдүүдийнхээ төлөө, өөрсдийнхөө төлөө шүү бид нар хамгийн гол нь. Баярлалаа.

**Б.Баттөмөр:** Гишүүд асуулт асууж, хариулт авч дууслаа. Цар тахлын омикрон хувилбарын. Үг хэлэх. Сарангэрэл гишүүн үг хэлье.

**Д.Сарангэрэл:** Баярлалаа дарга аа, Баттөмөр гишүүн. Би хоёр, гурван зүйл хэлье гэж бодсон юм. Эрүүл мэндийн салбар маань дахиад л давхар ачаалалтай ер нь учрах шинжтэй болоод явчихлаа. Би тэгээд Эрүүл мэндийн яамныхандаа бас хандаж хэлэх гэсэн юм. Ачаалал их байгаа, их хүнд байгаа. Тийм учраас та бүхэн маань энэ эрүүл мэндийн салбарын ажилтнуудынхаа ажил, хөдөлмөрийг төр засгаар үнэлүүлэх чиглэлд илүү санаачилгатай ажиллаарай. Цалин урамшуулал, нийгмийн асуудлыг нь шийдвэрлэх чиглэлд бас мөн санаачилгатай ажиллаарай. Оюунчимэг даргаар ахлуулсан Нийгмийн бодлогын байнгын хороо та бүхнийг ямар ч санал хүсэлт ирүүлсэн, ингээд дэмжээд багаараа ажиллахад бэлэн байгаа шүү. Бид ерөөсөө тэгж ажиллаж байгаа.

Хоёрдугаарт энэ эм тарианы нөөцийн асуудлыг ингээд ярьж байна. Энэ зөв л дөө. Хүн амын дунд коронавирусийн халдвар гарахаас өмнө Азийн хөгжлийн банканд хандаад тэнд Алтантуяа гээд энэ нийгмийн асуудал хариуцсан энэ зохицуулагч эмэгтэй байдаг юм. Их мундаг эмэгтэй байдаг юм. Тэгээд энэ эмэгтэй дээр бид нар хүсэлт тавиад эмийн агуулах, эм эмнэлгийн хэрэгслийн нөөц бүрдүүлэх, ийм агуулах барих санхүүжилтийг ингээд тухайн үед шийдвэрлүүлсэн. Энэ агуулахаа барьж дуусгах чиглэлд та нар минь бодолтой ажиллаад үр дүнд хүргэхийг хичээгээрэй гэж.

Гуравдугаарт миний хэлэх зүйл иргэдтэйгээ их ойр ажилламаар байна. Мэдээллийн давтамж их хэрэгтэй шүү. Мэдээлэл дутмаг байгаа учраас янз бүрийн таамаг, буруу ойлголт гарах, үүнээс үүдэлтэй бухимдал үүсэх ийм нөхцөл байдал үүсээд байгаа учраас энэ чиглэлдээ анхаараарай гэдгийг хэлэх гэсэн юм.

Дөрөвдүгээрт хэлэх гэж байгаа зүйл, энэ шинэ эм тариа орж ирж байгаа мэдээллийг сая Энхболд сайд өгсөн. Коронавирус өөрөө шинэ өвчин, шинэ вирус учраас эм тарианы асуудал дээр давхар бас нэг гаж нөлөөний шинж тэмдгүүд их байна. Тийм учраас бас давхар хавсарсан энэ гаж нөлөөнөөс хамгаалах чиглэлд бас анхаарч ажиллаасай гэж хүсэж байна. Мэдээж хэрэг та нар маань хэдийнээ эмнэл зүйнхээ багийг гаргаад Англид тухайлбал энэ сая хэдэн оронд гэсэн 73 улсад омикрон тархчихсан байна. Тийм ээ, эдгээр улсуудад энэ омикроныг хэр, яаж эмчилж байгаа гэдэг мэдээллийг аваад манай эмнэл зүйн баг маань ингээд бас бүрдчихсэн ажиллаж байгаа байх гэж бодож байна. Юуны өмнө манай Наранпүрэв доктор, Энхтөр доктор, Төмөрбаатар доктор гээд 6, 7 бас заримыг нь нэрийг нь хэлэхгүй байна. Бүрдээд ингээд урьдчилаад ажиллаад Дэлхийн эрүүл мэндийн байгууллагатай холбоотой ажиллаасай. Тэрнээс гадна Уханьтай, Италитай их олон орнуудтай холбоотой ажиллаад мэдээллүүдээ аваад эмчилгээнийхээ тактикийг хүн амын дунд гараагүй байхад боловсруулаад ингээд ажиллаж байсан юм байгаа юм. Би та бүхнийгээ тэгээд ажиллаж байгаа гэдэгт итгэлтэй байна. Тэгэхдээ хэлэхэд илүүдэхгүй гэж бид ийм зүйлүүдийг бас та бүхэндээ санал болгоё гэж ингэж бодож байгаа юм.

Тэгээд бид хамтарч ажиллаад тулгамдсан асуудлаа шийдвэрлэхэд Нийгмийн бодлогын байнгын хорооны гишүүд бэлэн байгаа шүү. Тэгээд амжилт хүсье. Манай эрүүл мэндийн салбарынхан үнэхээр өргөсөн тангарагтаа үнэнч байж, ард иргэдийнхээ эрүүл мэндийн төлөө ялангуяа энэ коронавирустэй тэмцэхийн төлөө л бүхий л хүч чадлаа дайчилж байгаа. Та бүхнийгээ шүүмжлэх буруу, зөвөөр хэлэх юм алга. Тийм учраас хамтарч ажиллах тэр хүнд нөхцөлд ажиллаж байгаа хүмүүсийн анхаарал чиглэлийг бас бид нар орхигдуулж огт болохгүй. Манай эрүүл мэндийн салбарынхан энэ өнгөрсөн 2 жилийн хугацаанд ажил төрлөө орхиогүй. Бусад оронд тийм тохиолдол гарсан. Шантарсан ажлаа хаяж байсан тохиолдолд бий. Манайд тийм тохиолдол гараагүй байгаа. Тэгэхдээ тэвчээрт хязгаар байдаг. Тийм учраас бид энэ салбараа анхаарахаас өөр арга байхгүй гэдэг шүү. Тийм учраас хамтарч ажиллацгаая.

**Б.Баттөмөр:** Идэрбат гишүүн.

**Ц.Идэрбат:** Та бүхэнд энэ өдрийн мэндийг хүргэе. Эрүүл мэндийн яамны, Улсын онцгой комисс мэдээллүүдийг сонслоо. Үүн дээр хоёр, гурван саналууд байгаа юм.

Нэгдүгээрт сая манай гишүүд хэлж байна. Энэ омикроны халдвар орж ирэх нь цаг хугацааны асуудал боллоо гэж. Нээрээ ч Хятадын эх газарт өнөөдөр гарч байна гэж байна. Цаашлаад хэд гарахыг үгүйсгэхгүй. Ингээд ирэхээр бид нар дараагийн энэ дайралтад бэлэн байх ёстой болох нь ээ.

Тэгээд өнгөрсөн хугацаанд харж байхад явж явж тэгээд энэ дайралтыг эрүүл мэндийн салбарынхан маань л нуруундаа үүрч гарч ирлээ. Сайн дурынхан тэнд ажиллах боломжгүй, нарийн мэргэжил шаарддаг, ур чадвар шаарддаг. Ийм учраас өнгөрсөн 3 удаагийн давлагаанаас эрүүл мэндийн салбарынхан өөрсдөө бас маш их хохирол амссан. Энэ хүмүүс сэтгэл зүйн болон бусад эмчилгээ юмнууд хийгдэх үү? Энэ дээр сайн анхаараач ээ, тэр сэтгэл зүйн хувьд одоо л ингээд, манай аймгийн эмч нар ч ярьж л байна. Одоо л ингээд нэг яг үндсэн ажил руугаа л орох гэж байна даа. Энэ цар тахал гайгүй болж байна даа гээд ингээд яриад сууж байгаа байхгүй юу. Арай чамай л давлаа шүү гэж байгаа юм. Одоо ингээд дахиад омикрон гээд, энэ том давлагаа ороод ирэх юм бол энэ хүмүүсийн маань сэтгэл зүйн бэлэн байдал хэр байна вэ? Бие физиологийн хувьд бэлэн байдал хэр байна? Тэр амархан ядардаг тэр мартдаг, санадаг гээд иймэрхүү юмнууд байна. Тэгэхээр бид энэ эрүүл мэндийн салбарынхандаа энэ талын юмыгаа нэлээн анхаарах хэрэгтэй байх.

Тэгээд гурван давлагааны хувьд тэр ор дээр дэлгэх тэр байр саваа бэлдэх тэгээд шинэ он, шинэ төсөв гарч байгаа бас ч гэж өнгөрсөн хугацаанд алдаа оноогоо аймаг, сумын онцгой комисс, Улсын онцгой комисс бас хаана хаанаа дүгнээд бэлтгэл, бэлэн байдал би давгүй болж байгаа байх гэж ингэж ойлгож байгаа юм. Одоо харин эрүүл мэндийн салбарынханд маань ямархуу байгаа вэ? Энэ дээрээ та бүхэн минь маш сайн анхаараарай. Олон эмч нар бас холбогдохдоо хэлж байгаа нь юу вэ гэхээр үнэхээр бас сэтгэл зүйн хувьд тийм тогтворгүй болчихдог юм байна, мартаж санадаг болдог юм байна, их амархан ядардаг юм байна гэх ийм зүйлүүдийг яриад байгаа юм. Бид халдвар дэгдлээ нөгөө хүмүүс маань бэлэн байна уу гэдэг дээр сайн анхаарах хэрэгтэй байх аа гэж нэгдүгээрт бодож байна.

Хоёрдугаарт энэ эрүүл мэндийн даатгалын тогтолцоо маань яг тийм тогтвортой ажиллах бололцоо хэр байгаа вэ? Энэ хоёр гурван давлагааны үед бас ч гэж энэ эрүүл мэндийн даатгалын тогтолцоо, шинэ хууль эрх зүйн орчин үйлчилж эхэлж байсан, энэ давлагаа гарсан. Тэгээд яг өнөөдрийг хүртэл энэ эрүүл мэндийн даатгалын тогтолцооны энэ шинэ хувилбараар шинэ хуулийн энэ орчинд үйлчилгээ явуулаад эрүүл мэндийн салбар нэг юм давлаа. Яг одоон үндсэн үйлчилгээгээ явуулж чадахгүй. Хүн эмнэлгээр очихоо больчихсон. Яг одоо энэ КОВИД-ын зардлын мөнгөөр нэлээн юмнуудаа даваад авсан.

Одоо ингээд эрүүл мэндийн даатгалын тогтолцоо дээр Орхон-Уул аймаг гэхэд 10 тэрбум төгрөгөө аваагүй байна гэж яриад байгаа нь энэ тогтолцоо маань өөрөө бас нэлээн хүнд байдалд орж байгаа юм биш байгаа даа. Энэний байнгын тогтвортой юм байх вий, омикрон ард дээр дахиад юу гарахыг бид хаана ч хэлж мэдэхгүй байгаа шүү. Тэгэхээр энэ сан тогтвортой байх нь чухал шүү. Ингээд харж байхад бас нөгөө эхэндээ энийг л нэг давчихвал гайгүй болно доо гээд хамаг юмаа шавхаж байсан үе байх шиг байдаг юм шүү. Тэгэхээр энэний тэр зардал мөнгөний зарцуулалт юмнууд дээр нь бас нэлээн анхаарч, яг оновчтой тэр зарцуулалт дээрээ бас нэлээн анхаарах хэрэгтэй. Ийм байдалтай байхгүй бол энэ 5 дахь, 6 дахь сая Алтанхуяг сайд хэлж байсан 70 дах вакцин гээд хэдүүлээ сууж байх вий. Тэгээд тэр хүртэл энэ тогтолцоо маань өөрөө амьд байх ёстой. Үргэлжлэх ёстой шүү. Энэ дээрээ маш сайн анхаарахгүй бол одооноос алдаа гарч байгаа юм биш биз дээ гэж ийм санал байна.

Гуравт, гишүүд бас хэлж байна. Нэгдсэн ойлголт. Үнэхээр ингээд сошиалаар хэн нь бэлдсэн нь мэдэгдэхгүй зүгээр явж байгаа энэ контентууд хүний нүдэнд нэг их тийм буухаа больчихлоо шүү дээ. Явж л байдаг. Маскаа зүү гэж л байна, гараа ариутга гэж л байна. 2 жил ярилаа. Тэгвэл энэ шинэ давлагаа нь ийм учиртай юм. Энэ 3 дахь booster тун гэж яриад байгаа чинь ийм учиртай юм. Энэ тоон дээр бол ийм ийм юмнууд байна…/минут дуусав./

**Б.Баттөмөр:** 1 минутын дэг алга байна. Уучлаарай. 1 минут өгчихье.

**Ц.Идэрбат:** ...гэдгийг манай салбарын сайд нь, эсвэл тэр эрдэмтдийн зөвлөлд сууж байгаа цаг үеийн үзэл бодол ч байдаг юм уу. Яг ийм нэг нэвтрүүлгүүдээр ороод нэгдсэн ойлголт өгөөч ээ. Тэгээд л энэ чинь booster тун хэрэгтэй ч юм шиг, хэрэггүй ч юм шиг бөөн хэрүүл маргаан ингээд л яваад л байдаг, яваад л байдаг. Орон нутагт нэг ч гэсэн хүн бариад тарьчих юмсан гээд л байдаг. Сая багийн иргэдийн нийтийн хурлаар бас нэлээн хэдэн хүнийг ингээд аймаг, сумуудад бол очиж барьж авч тарьсан юм байна лээ шүү дээ. Очоод хэлэхэд ойлгоод байна гээд байгаа байхгүй юу. Тэр сошиалын тэр юманд чинь тэр телевизээр явж байгаа юунуудад чинь бол хүн итгэхгүй байна шүү. Хүрэхгүй байна шүү гэдгийг хэлье.

Ард нь энэ нийгмийн эрүүл мэнд дээрээ бид нар маш сайн анхаарах ёстой. Би түрүүнд бас яг энэ түр хорооны хурал дээр хэлж байсан. Дараа дараагийн давлагаануудад, энэ хүнээ эрүүлжүүлэх тал дээр тэр хууль эрх зүйн орчноо бүрдүүлэх тал дээр, санаачлах тал дээр хурдан ажиллаач ээ. Өнөөдөр томуугийн дэгдэлт гараад ор дэлгээд дийлэхээ байлаа л гэж байна. 2 жилийн өмнө энэ КОВИД гараад бүгдээрээ маскаа зүүгээд гараа угаахад хүүхдийн ор дэлгэх шаардлагагүй. Үндсэн ор нь эзэнгүй байсан шүү. Тэгэхээр бас ч гэж бид өөрсдөдөө анхаарах…/минут дуусав./

**Б.Баттөмөр:** Гишүүд асуулт асууж, үг хэлж дууслаа. Цар тахлын омикрон хувилбарын нөхцөл байдлын талаар болон эрүүл мэндийн байгууллагаас хэрэгжүүлж байгаа арга хэмжээ, халдварын дэгдэлтийг бууруулах арга зам, вакцинжуулалтын үр нөлөөний талаар коронавирусийн халдварын шинэ төрлийн омикрон хувилбар, тархалтаас урьдчилан сэргийлэх арга хэмжээний талаар эрүүл мэндийн болон онцгой комиссын дэргэдэх эрдэмтдийн зөвлөлийн мэдээллийг сонслоо. Энд анхаарах асуудлууд байна. Нийгмийн эрүүл мэндийн тухай хуулийг Эрүүл мэндийн яам, хотын Эрүүл мэндийн газар хамтарч үүнийг яаралтай оруулж ирэх ийм шаардлагатай. Үүн дээр үнэхээр хүлээлт их байгаа шүү. Ер нь шаардлага ч их тулгарсан байна. Энэ омикрон бол дэлхийн 70 гаруй оронд бүртгэгдсэн, тархсан байна. Идэвхтэй тарж байна. 1-2 сарын дараа бол дэлхийн бүх орныг хамарна гэсэн ийм судалгаа гарсан байна.

PCR-ын шинжилгээ хийснээр энэ вирусийг илрүүлэх боломжтой нь давуу тал. Файзер вакцины гуравдугаар тунг эрчимжүүлэх шаардлагатай. Одоо явуулж байгаа ажил үйлчилгээгээ, ажлаа улам эрчимтэй болгох. Яагаад иргэд энд хамрагдахгүй байгаад байна? Энэний учир шалтгааныг нь олж, үнэгүй хийж байгаа шүү дээ тийм ээ? Яагаад хамрагдахгүй байна? Үүний учир холбогдлыг маш сайн сурталчлах ийм шаардлага байна гэж.

Энэ омикроныг илрүүлэх боломжтой байгаа нь бас нэг давуу тал гэж ингэж ойлгож байна. Шинж тэмдгүүд нь ил, тархалт нь хурдан боловч үр дүн хөнгөн байна гэсэн ийм бас мэдээллийн хэрэгслүүдээр явж байна. Тэгээд дээр нь юу гэхлээр зарим мэдээллийн хэрэгслүүдээрээ энэ омикрон коронавирусийн төгсгөл юм аа ч гэж бас бичиж л байна, ярьж байна. Энэ болгоныг анхаарч ингэж ажиллах шаардлагатай. Энэ КОВИД-19 тархалтын судалгаа бол манайд өвчлөл сүүлийн үед багасаж байна. 300 орчимд өвчилж байгаа 1,2, 3 хүний хэмжээнд нас баралт үүсэж байна. Энэ бас тодорхой хийсэн ажлын үр дүн гэж ингэж ойлгож байгаа.

Эрдэмтэд судалгааныхаа ажлыг их сайн хийх шаардлагатай байгаа. Ер нь манайд энэ шинжлэх ухааны хөгжил гэдэг юм үнэхээр зогсонги байдалд орчихсон. Бид эрдэмтдийнхээ үгийг л сонсох ёстой шүү дээ. Эрдэмтэд юу хийж байна тэрний дагуу л Монголын Засгийн газар, төрөөс шийдвэр гаргах ёстой. Авах арга хэмжээг бид тэгж тооцоолох ёстой гэж ингэж ойлгож байгаа юм. Тийм учраас эрдэмтэд маань энэ дээр нэлээн сайн ажиллах шаардлагатай. Эрүүл мэндийн яам болон холбогдох газар энэ Онцгой байдлын газраас анхаарах ёстой юм байна. Энэ тэртээ тэргүй орж ирнэ гэж тооцож л бэлтгэл ажлуудыг хийх ёстой.

Энэ омикроны эрсдэлийн судалгааг маш сайн гаргах шаардлагатай. Аливаа юмны эрсдэл гэж байна шүү дээ. Эрсдэлийн судалгааг маш сайн гаргах ийм шаардлагатай. Ийм ийм асуудлуудыг би хэлье гэж ингэж бодож байна. Ингээд байнгын хорооны дарга, Нийгмийн бодлогын байнгын хорооны дарга Оюунчимэгт 1 минут өгье. Хамтарч хийж байгаа бид нар.

**М.Оюунчимэг:** Түр хорооны дарга Баттөмөр даргын өгсөн үүрэг даалгаврын дагуу манай байнгын хороо бас хамтарч, анхаарч ажиллана. Өгсөн үүрэг даалгаврын дагуу. Ялангуяа тэр нийгмийн эрүүл мэндийн тухай хуулийг оруулж ирэх дээр Бямбадорж дарга энэ Эрүүл мэндийн яамныхан аль эртний л амласан, одоо хүртэл байхгүй байна шүү. Энэ дээрээ онцгой анхаарч оруулж ирээрэй. Энэний хэлээд байгаа гол шалтгаан нь энэ омикроны гол үндсэн үзүүлэлт юу вэ гэхээр л энэ чинь нөгөө ханиад, дархлаа, ер нь эрүүл мэндийн үндсэн үйлчилгээг анхан шатан дээр л сайн үзүүлж чадвал бас урьдчилан сэргийлэх магадлал маш өндөр байна гэж харагдаад байна шүү дээ. Тийм учраас л манай Эрүүл мэндийн яам энэ урьдчилан сэргийлэх, ялангуяа үндсэн эрүүл мэндийн үйлчилгээг хаа хаанаа чанартай үзүүлэх дээр илүү их анхаарч ажиллаарай гэдгийг бас олон хүмүүс ярьж байна. Тэгээд түрүүн Сарангэрэл дарга бас нөгөө энэ салбарыг удирдаж байсан хүний хувьд энэ үед нөгөө эрүүл мэндийн салбарын санхүүжилт үнэхээр сайн нэмэгдсэн шүү. Тэрэнтэй адилхан сая 22 оны төсөв дээр бид бас 1.4 их наядаар эрүүл мэндийн салбарын төсвийг тодорхой хэмжээгээр нэмж өгсөн. Тэр тусмаа анхан шатан дээр бас санхүүжилтийг нь нэмсэн. Тэгэхээр ажилчдынхаа цалин хөлсийг гүйцэтгэл дээр нь нөгөө нэмэгдүүлэх тал дээр ТУЗ-аас байгуулаад үйл ажиллагааг нь хурдлуулах тал дээр анхаарч ажиллаарай гэдгийг бас би Нийгмийн бодлогын байнгын хорооны даргын хувьд хэлье гэж бодож байна.

Тэгээд хамгийн гол нь эрүүл мэндийн салбарынхан тултал үнэхээр сайн ажиллаж байгаа. Энэ дээр хамгийн гол бас туслах үүрэгтэй. Хамтарч ажиллах маань Улсын онцгой комисс байгаа. Сүүлийн үед энэ шинэ жилүүд үнэхээр хавтгай тэмдэглэж байна. Энэ бас буруу гэж хэлээгүй. Хамгийн гол нь эндээс нөгөө ханиад томуу, дархлаа нь сулраад энэ нь өөрөө омикрон Монгол улсад гарах магадлал болчихгүй байх тал дээр Улсын Онцгой комисс тэр үйл ажиллагаа явуулж байгаа үйлчилгээний газруудтайгаа хийсэн гэрээндээ их хяналт тавьж ажиллахыг би бас хүсэж байна нэгт.

Хоёрт нь энэ утаа бодит болоод байна шүү Ариунбуян дарга аа, та өөрөө бас харж байгаа байх. Гэр хорооллоор явж үзээрэй. Гэхдээ энэний шалтгаан нь юу байна гэдэг дээр тэр цагдаа, хууль хяналтын байгууллагаараа түүхий нүүрс орж ирээд байна уу, эсвэл түлш дээр нь асуудал байна уу? Эсвэл иргэд маань өөрсдөө энэ дээр бас болгоомжгүй хандаад байна уу? Бодит үнэн бол ийм байна. Бид нар бас сая очиж явж үзлээ. Үндэсний радио телевизийн тэн дэх агаарын бохирдлыг бууруулах тэр судалгаа, энэ тэрийг харахад утаа үнэхээр ихэсчихсэн байгаад байна. Бид нар бас ийм. Тийм учраас энэ дээр хатуу анхаарч, тэр улс миний ойлгосноор Улсын онцгой комиссын дарга, Шадар сайд ахлаад энэ дээр нэг ажиллаж байгаа 1 сарын аян явуулж байгаа гээд та сая хэлж байна. Тэгээд энэ нь өнөөдрийн түр хорооны хурлаас бас энэ дээр илүү их анхаарч ажиллахгүй бол энэ чинь өөрөө энэ иргэдийн ханиад томуу хүрэх, дархлаа сулрах гол шалтгаан болж магадгүй байгаа учраас энэ дээр бас Нийгмийн бодлогын байнгын хорооны даргын хувьд та бүхэндээ бас анхааруулж хэлье гэж бодож байна. Баярлалаа. Энэний дараа манай байнгын хороо үргэлжлээд “В” танхимд хуралдана шүү.

**Б.Баттөмөр:** Нийгмийн бодлогын байнгын хороо болон түр хорооны хамтарсан хуралдаанаар хэлэлцэх асуудал дууссан тул энэ өдрийн хуралдаан өндөрлөснийг мэдэгдье.Өнөөдрийн хуралдаанд идэвхтэй оролцсон та бүхэнд баярлалаа.

Үргэлжлээд Аюулгүй байдал, гадаад бодлогын байнгын хороо, Цахим инновацын байнгын хорооны хамтарсан хуралдаан болно. Энэ танхимд болно.

**Дууны бичлэгээс буулгасан:**

ХУРАЛДААНЫ ТЭМДЭГЛЭЛ

ХӨТЛӨХ АЛБАНЫ

ШИНЖЭЭЧ Д.ОТГОНДЭЛГЭР